ആവി പറക്കുന്ന മന്തിയിൽനിന്ന് ചിക്കൻ തപ്പിയെടുക്കുമ്പോൾ മനസ്സും നാവും  പറയും ആഹാ! | Malappuram Food\nആവി പറക്കുന്ന മന്തിയിൽനിന്ന് ചിക്കൻ തപ്പിയെടുക്കുമ്പോൾ മനസ്സും നാവും  പറയും ആഹാ!\nമനോരമ ലേഖകൻ July 02, 2019 10:05 AM IST\nനെയ്ചോറും ചിക്കൻ ഫ്രൈയും\nകുഴികളിൽനിന്നു പൊങ്ങിവന്ന ആവി പറക്കുന്ന മന്തിയിൽനിന്ന് ചിക്കൻ തപ്പിയെടുത്ത് മയോണിസിൽ കുളിപ്പിച്ചു നേരെ വായിലേക്കു വയ്ക്കുമ്പോൾ... ആഹാ.. ഇന്നു നമ്മൾ കുഴിയെണ്ണാതെ മന്തിയും കഫ്സയും ബുഹാരി റൈസുമൊക്കെ സ്വാദോടെ അകത്താക്കുമ്പോൾ അൽപം മുൻപത്തെ കാലത്ത് എന്തൊക്കെയാണ് കഴിച്ചിരുന്നതെന്ന് ഓർമയുണ്ടോ. അന്ന് ഹോട്ടലുകൾ ഏതെല്ലാം വിഭവങ്ങളാണ് വിളമ്പിയിരുന്നത്.. മലപ്പുറം രുചിയിലേക്ക് ചെറിയൊരു ഫ്ലാഷ് ബാക്ക്.\nഒരു 10 വർഷമായതേയുള്ളൂ മന്തിയടക്കമുള്ള അറേബ്യൻ വിഭവങ്ങൾ മലപ്പുറത്തെ ഹോട്ടലുകളിൽ വിപ്ലവം തീർത്തിട്ട്. ഇന്ന് ഏതു മുക്കിലും മൂലയിലും സംഗതി റെഡി. ഇപ്പോൾ വീടുകളിൽ തന്നെയും ഉണ്ടാക്കിത്തുടങ്ങി. മുൻപ് മലപ്പുറത്തിന്റെ രുചിപ്പെരുമയിൽ നിറഞ്ഞു നിന്നിരുന്നൊരു താരമാണ് തേങ്ങാച്ചോറ്. വിരുന്നെത്തുന്നവരെയൊക്കെ സൽക്കരിച്ചിരുന്നത് തേങ്ങാച്ചോർ നൽകിയാണ്. വെള്ളം വറ്റിച്ചെടുത്ത മട്ടയരിയിൽ ചിരവിയ തേങ്ങയും ചെറിയ ഉള്ളിയും പെരുംജീരകവുമൊക്കെ ചേർത്താണ് തേങ്ങാച്ചോറ് ഉണ്ടാക്കുന്നത്. ബീഫ് കറിയാണ് കഴിക്കാൻ പറ്റിയ കൂട്ടാളി.\nതൊണ്ണൂറുകളിലൊക്കെ വീടുകളിൽ വിരുന്നുകാർക്കു നൽകിയിരുന്നത് നെയ്ച്ചോറും നാടൻ കോഴി പൊരിച്ചതുമാണ്. ആരെങ്കിലും വന്നാൽ വീട്ടിൽ വളർത്തുന്ന കോഴികളിലൊന്ന് കറിക്കത്തിക്കിരയാകും. ഭക്ഷണത്തിനായി കോഴിയെ കടയിൽചെന്നു വാങ്ങാൻ തുടങ്ങുന്ന കാലത്തിനു മുൻപ് ആടായിരുന്നു തീൻ മേശയിലെ സർവാദരണീയനും പ്രമുഖനും. ആടു ബിരിയാണി ഉന്നത സ്ഥാനീയനും. അന്നൊക്കെ ഹോട്ടലുകളിൽ മട്ടൻ ചാപ്സായിരുന്നു ഏറ്റവും കൂടുതൽ വിറ്റു പോയിരുന്നത്. പണമുള്ളവൻ2പീസ് ചാപ്സ് കഴിക്കുമ്പോൾ സാധാരണക്കാരൻ ഒരു പീസിന്റെ ചാപ്സെങ്കിലും വാങ്ങിക്കഴിച്ചു.\nപുട്ടും മട്ടൻ ചാപ്സും അല്ലെങ്കിൽ പൊറോട്ടയും മട്ടൻ ചാപ്സുമായിരുന്നു ഏറ്റവും കൂടുതൽ വിറ്റുപോയിരുന്നത്. തൊണ്ണൂറുകളുടെ പകുതിയോടെ ചിക്കൻ കയറി വരാൻ തുടങ്ങി. അതോടെയാണ് നാടൻ ആടു വിഭവങ്ങൾ ഹോട്ടലുകളിൽനിന്നു പടിയിറങ്ങിത്തുടങ്ങിയത്.അന്നൊക്കെ ഉപയോഗിച്ചിരുന്ന നാടൻ പലഹാരങ്ങളും ഏറെയും വിരമിച്ചു കഴിഞ്ഞു. പാൽവാഴക്ക, ഏലാഞ്ചി, വാഴക്കപ്പത്തിരി, വെട്ടള, വാഴയ്ക്കാപ്പം തുടങ്ങിയവയ്ക്കൊക്കെ പ്രചാരം കുറഞ്ഞു.\nമുൻപ് ഹോട്ടലുകളിൽ പ്രധാന കുക്ക് ആയിരുന്നു ഇവയൊക്കെ നിർമിച്ചിരുന്നത്. ഇന്ന് ഭൂരിഭാഗം ഹോട്ടലുകാരും ചെറുകടികൾ പുറത്തു നിന്ന് വാങ്ങുകയാണ്്. ഇനിയൊരു പത്തു വർഷം കഴിയുമ്പോഴേക്കും എന്തൊക്കെ പുതിയ രുചികൾ നമ്മൾ അറിയാനിരിക്കുന്നൂ...


തിരഞ്ഞെടുത്ത ഹദീസുകൾ/തഹജ്ജുദ് നമസ്കാരം - വിക്കിഗ്രന്ഥശാല\nതിരഞ്ഞെടുത്ത ഹദീസുകൾ/തഹജ്ജുദ് നമസ്കാരം\nരാത്രി ഉറക്കത്തിൽ നിന്ന് എഴുന്നേറ്റ് ദീർഘനേരം അല്ലാഹുവോട് ഏകാന്തതയോടെ പ്രാർഥിക്കുന്ന നമസ്കാരമാണ് തഹജ്ജുദ് നമസ്കാരം. പ്രവാചകന് ഈ നമസ്കാരം നിർബന്ധമായിരുന്നു. മുസ്ലിംകളെ സംബന്ധിച്ച വളരെ പ്രാധാന്യത്തോടെ നിർവ്വഹിക്കാവുന്ന പ്രധാനപ്പെട്ട സുന്നത്ത്(ഐച്ഛികം)നമസ്കാരമാണിത്. റമദാൻ മാസത്തിൽ താറാവീഹ് എന്ന പേരിൽ സംഘടിതമായും ഇത് നിർവ്വഹിച്ചു പോരുന്നു.\n1) ആയിശ(റ) നിവേദനം: തിരുമേനി(സ) രാത്രി അവരുടെ മുറിയിൽ വെച്ചാണ് നമസ്കരിക്കാറുണ്ടായിരുന്നത്. ആ മുറിയുടെ ചുമരാവട്ടെ ഉയരം കുറഞ്ഞതായിരുന്നു. അന്നേരം ജനങ്ങൾ നബി(സ)യെ കണ്ടു. അപ്പോൾ തിരുമേനി(സ)യെ തുടർന്ന് കൊണ്ട് അവരും നമസ്കരിക്കാൻ തുടങ്ങി. അങ്ങനെ പ്രഭാതമായി. അപ്പോൾ അവരന്യോന്യം അതിനെക്കുറിച്ച് സംസാരിച്ചു. തിരുമേനി(സ) രണ്ടാമത്തെ രാത്രിയും നമസ്കരിക്കാൻ നിന്നു. അന്നേരവും കുറച്ചാളുകൾ തിരുമേനി(സ)യെ തുടർന്നു നമസ്കരിക്കാൻ നിന്നു. അങ്ങിനെ രണ്ടോ മൂന്നോ രാത്രി അവരപ്രകാരം ചെയ്തു. പിന്നത്തെ ദിവസം വന്നപ്പോൾ തിരുമേനി(സ) മുറിയിലടങ്ങിയിരുന്നു. പുറത്തേക്ക് വന്നില്ല. പ്രഭാതമായപ്പോൾ ജനങ്ങൾ അതിനെക്കുറിച്ച് സംസാരിച്ചു. അപ്പോൾ തിരുമേനി(സ) അരുളി: രാത്രി നമസ്കാരം നിങ്ങൾക്ക് നിർബന്ധമാക്കപ്പെടുമെന്ന് (അപ്രകാരം തെറ്റിദ്ധരിക്കപ്പെടുമെന്ന്) ഞാൻ ഭയപ്പെട്ടു. (ബുഖാരി. 1. 11. 696)\n2) ഇബ്നു ഉമർ(റ) നിവേദനം: നബി(സ) അരുളി: രാത്രി നമസ്കാരം ഈ രണ്ടു റക്അത്തു വീതമാണ്. നീ അവസാനിപ്പിക്കുവാൻ ഉദ്ദേശിച്ചാൽ ഒരു റക്അത്തു നമസ്കരിച്ച് നീ നമസ്കരിച്ചതിനെ വിത്റാക്കുക. ഖാസിം പറയുന്നു. എനിക്ക് പ്രായപൂർത്തിയായ ശേഷം ജനങ്ങൾ മൂന്ന് റക്അത്തു കൊണ്ട് വിത്റാക്കുന്നത് ഞാൻ കണ്ടിട്ടുണ്ട്. രണ്ട് രീതിയും വിശാലമാണ്. ഒന്നിനും കുഴപ്പമില്ലെന്ന് ഞാൻ പ്രതീക്ഷിക്കുന്നു. (ബുഖാരി. 2. 16. 107)\n3) ആയിശ(റ) നിവേദനം: തിരുമേനി(സ) രാത്രിയിൽ പതിനൊന്ന് റക്അത്താണ് നമസ്കരിച്ചിരുന്നത്. അതായിരുന്നു അവിടുത്തെ രാത്രി നമസ്കാരം. നിങ്ങളിൽ ഒരാൾ ഖുർആനിലെ 50 സൂക്തങ്ങൾ ഓതാൻ എടുക്കുന്ന സമയം ആ നമസ്കാരത്തിൽ നബി(സ) ഒരു സുജൂദിന് എടുക്കാറുണ്ടായിരുന്നു. ശേഷം സുബ്ഹ് നമസ്കാരത്തിന് മുമ്പ് നബി(സ) രണ്ടു റക്അത്തു നമസ്കരിക്കും. പിന്നീട് തന്റെ വലതു വശത്തേക്ക് ചരിഞ്ഞു കിടക്കും. നമസ്കാരത്തിന് വിളിക്കുന്നവൻ (ഇഖാമത്ത് കൊടുക്കുന്നവൻ) നബി(സ)യുടെ അടുത്തു വരുന്നതുവരെ ആ നിലക്ക് കിടക്കും. (ബുഖാരി. 2. 16. 108)\n4) ഇബ്നു ഉമർ(റ) നിവേദനം: നബി(സ) രാത്രി നമസ്കാരം തന്റെ ഒട്ടകപ്പുറത്ത് ഇരുന്നുകൊണ്ട് അത് എവിടേക്കാണോ അഭിമുഖീകരിച്ചത് അവിടേക്ക് തിരിഞ്ഞുകൊണ്ട് നമസ്കരിക്കാറുണ്ട്. അവിടുന്ന് ആംഗ്യം കാണിക്കും. ഒട്ടകപ്പുറത്തുവെച്ച് തന്നെ വിത്ത്റാക്കുകയും ചെയ്യും. നിർബ്ബന്ധ നമസ്കാരം ഒഴികെ. (ബുഖാരി. 2. 16. 114)\n5) മസ്റൂഖ്(റ) പറയുന്നു: ആയിശ(റ) യോട് രാത്രി നമസ്കാരം എത്രയായിരുന്നുവെന്ന് ഞാൻ ചോദിച്ചു. അപ്പോൾ അവർ പറഞ്ഞു 7, 9, 11 എന്നീ ക്രമത്തിൽ സുബ്ഹിന്റെ രണ്ട് റക്അത്ത് പുറമെ. (ബുഖാരി. 2. 21. 240)\n6) അബൂസലമ(റ) നിവേദനം: റമളാൻ മാസത്തിലെ നബി(സ)യുടെ രാത്രി നമസ്കാരം എങ്ങിനെയായിരുന്നുവെന്ന് ഞാൻ ആയിശ(റ) യോട് ചോദിച്ചു. അപ്പോൾ അവർ പറഞ്ഞു. നബി(സ) റമളാനിലും റമളാനല്ലാത്ത കാലത്തും പതിനൊന്ന് റക്അത്തിലധികം നമസ്കരിച്ചിട്ടില്ല. ആദ്യം നബി(സ) നാല് റക്അത്ത് നമസ്കരിക്കും. അതിന്റെ നന്മയേയും ദൈർഘ്യത്തേയും കുറിച്ച് നീ ചോദിക്കേണ്ടതില്ല. വീണ്ടും നാല് റക്അത്തു നമസ്ക്കരിക്കും. അതിന്റെ നന്മയേയും ദൈർഘ്യത്തേയും കുറിച്ച് ചോദിക്കേണ്ടതില്ല. പിന്നെ മൂന്ന് റക്അത്ത് നമസ്ക്കരിക്കും. ആയിശ(റ) പറഞ്ഞു: ഞാൻ ചോദിച്ചു. അല്ലാഹുവിന്റെ ദൂതരേ! വിത്ത്റാക്കുന്നതിന്റെ മുമ്പ് അവിടുന്നു ഉറങ്ങുകയാണോ? നബി(സ) അരുളി: ആയിശാ! എന്റെ രണ്ടു കണ്ണുകളാണ് ഉറങ്ങുന്നത്. എന്റെ മനസ്സിനെ ഉറക്കം ബാധിക്കുന്നില്ല. (ബുഖാരി. 2. 21. 248)\n7) അബ്ദുല്ല(റ) നിവേദനം: നബി(സ) എന്നോട് അരുളി: അബ്ദുല്ലാ! നീ ഒരു മനുഷ്യനെപ്പോലെയാവരുത്. അവൻ രാത്രിയിൽ എഴുന്നേൽക്കും. അങ്ങനെ രാത്രി നമസ്കാരം ഉപേക്ഷിക്കും. (ബുഖാരി. 2. 21. 252)\n3) ആയിശ(റ) നിവേദനം: നബി(സ) രാത്രിയിൽ പതിനൊന്ന് റക്അത്താണ് നമസ്കരിക്കാറുണ്ടായിരുന്നത്. അതായിരുന്നു അവിടുത്തെ രാത്രി നമസ്കാരം. സുജൂദിൽ നിന്ന് തലയുയർത്തുന്നതിന് മുമ്പായി നിങ്ങളിൽ ഒരാൾ അമ്പതു ആയത്തു ഓതുന്ന സമയം വരെ നബി(സ) സുജൂദ് ചെയ്യും. സുബ്ഹി നമസ്കാരത്തിന്റെ മുമ്പായി രണ്ട് റക്അത്ത്(സുബ്ഹിന്റെ സുന്നത്ത്)നമസ്കരിക്കും. ശേഷം വലഭാഗത്തേക്ക് നമസ്കാരത്തിലേക്ക് വിളിക്കുന്നവൻ വരുന്നതുവരെ ചെരിഞ്ഞ് കിടക്കും. (ബുഖാരി. 2. 21. 223)\n"https://ml.wikisource.org/w/index.php?title=തിരഞ്ഞെടുത്ത_ഹദീസുകൾ/തഹജ്ജുദ്_നമസ്കാരം&oldid=25854" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:18, 17 ജൂൺ 2011.


Saturday, December 07, 2019 08:17:50 AM\nPosted By: Nri Malayalee February 11, 2019\nസ്വന്തം ലേഖകന്: ബ്രിട്ടീഷ് അക്കാദമി ഫിലിം അവാര്‍ഡുകള് പ്രഖ്യാപിച്ചു; പുരസ്‌കാരങ്ങള് വാരിക്കൂട്ടി ദി ഫേവറിറ്റും റോമയും. 72ആം ബ്രിട്ടീഷ് അക്കാദമി ഫിലിം അവാര്‍ഡുകള് പ്രഖ്യാപിച്ചപ്പോള് മികച്ച നടിക്കുള്‍പ്പെടെ7അവാര്‍ഡുകള് നേടി ദ ഫേവറിറ്റ് മുന്നിലെത്തി. അല്‍ഫോണ്‍സോ ക്വറോണ് സംവിധാനം ചെയ്ത റോമ മികച്ച ചിത്രത്തിനുള്ള പുരസ്‌കാരം നേടി.\nഏഴ് നോമിനേഷനുകളുമായെത്തിയ റോമ മികച്ച ചിത്രത്തിനുള്‍പ്പെടെ മൂന്ന് ബാഫ്ത പുരസ്‌കാരങ്ങളാണ് സ്വന്തമാക്കിയത്. റോമയിലൂടെ അല്‍ഫോണ്‍സോ ക്വറോണ് മികച്ച സംവിധായകനും മികച്ച ഛായാഗ്രാഹകനുമുള്ള ബാഫ്ത നേടി. ബോഹിമിയന് റാപ്‌സഡിയിലെ പ്രകടനത്തിലൂടെ റാമി മാലെക് മികച്ച നടനും ദ ഫേവറിറ്റിലെ പ്രകടനത്തിലൂടെ ഒലിവിയ കോള്‍മാന് നടിയുമായി.\nമികച്ച നടിക്ക് പുറമെ മികച്ച ബ്രിട്ടീഷ് ചിത്രം, തിരക്കഥ തുടങ്ങി7അവാര്‍ഡുകളാണ് 12 നോമിനേഷനുകളുമായെത്തിയ ദ ഫേവറിറ്റ് വാരിക്കൂട്ടിയത്. മഹര്‍ഷാല അലി സഹനടനും റേച്ചല് വെയ്‌സ് സഹനടിക്കുമുള്ള പുരസ്‌കാരം നേടി. ഫ്രീ സോളായാണ് മികച്ച ഡോക്യുമെന്ററി. ലെതീഷ്യ റൈറ്റനാണ് റൈസിങ് സ്റ്റാര് പുരസ്‌കാരം. ഓസ്‌കറിലേക്കുള്ള ആദ്യപടിയെന്ന് വിശേഷിപ്പിക്കപ്പെടുന്ന പുരസ്‌കാരമാണ് ബാഫ്ത.


കോമണ്‍വെല്‍ത്തിന്റെ ലണ്ടന് സമ്മേളനം: ഈ ബഹുരാഷ്ട്രക്കൂട്ടായ്‌മക്ക് ലോകജനസംഖ്യയുടെ മൂന്നിലൊന്നിന്റെ പ്രാതിനിധ്യം അവകാശപ്പെടാം. പക്ഷെ, വെറുതെ സൗഹൃദം പുതുക്കുന്ന ഒരു നിശാക്‌ളബിന്റെ നിലവാരത്തിലേക്ക് തരംതാഴുന്ന ഒരു പ്രകടനമല്ലേ ലണ്ടന് സമ്മേളനം കാഴ്‌ചവച്ചത്?\n‘നിങ്ങളുടെ തടിയനായ മഹാരാജാവും മെലിഞ്ഞുണങ്ങിയ ഭിക്ഷക്കാരനും ഒരേ ഊണ്‍മേശയില് രണ്ടുതരം വിഭവങ്ങളുള്ള രണ്ടുഭക്ഷണപാത്രങ്ങളൊരുക്കുന്നു. ഇതിനൊരവസാനം….?’\n– വില്യം ഷേക്‌സ്‌പിയര്\nകോളണികള് ഒന്നൊന്നായി കൈവിട്ടുപോയപ്പോള് സൂര്യനസ്‌തമിക്കാത്ത സാമ്രാജ്യം അസ്‌തമിച്ചു. അതിന്റെ അധികാരപരിധി ഇംഗ്‌ളണ്ടിന്റെ നാലതിരുകള്‍ക്കുള്ളിലായിച്ചുരുങ്ങുകയോ ഒതുങ്ങുകയോ ചെയ്‌തു.\nസാമ്രാജ്യത്തിന്റെ സുവര്‍ണ്ണകാലം ചരിത്രത്താളുകളില് മാത്രം കാണുന്ന ഒരു അത്‌ഭുതപ്രതിഭാസമായിത്തീര്‍ന്നു. ഗതകാലപ്രതാപങ്ങളയവിറക്കുന്നതിനും അവക്ക് കാലോചിതമായ രൂപഭാവാദികള് നല്‍കുന്നതിനും ഇംഗ്‌ളണ്ട് മോഹിച്ചു. ഈ മോഹത്തിന്റെ സാക്ഷാല്‍ക്കാരമാണ് ബ്രിട്ടീഷ് കോമണ്‍വെല്‍ത്ത്.\nബ്രിട്ടീഷ് രാജ്‌ഞിയോ രാജാവോ ആണ് ഈ അന്‍പത്തിമൂന്നംഗങ്ങളുള്ള രാഷ്ട്രക്കൂട്ടായ്‌മയുടെ അദ്ധ്യക്ഷപദവി സ്ഥിരമായി കയ്യാളുന്നത്. ജനാധിപത്യവിരുദ്ധമായ ഒരു സാമ്രാജ്യത്വസ്വഭാവം അതില്‍ത്തന്നെയുണ്ട്. ഇംഗ്‌ളണ്ടില് രാഷ്ട്രീയാധികാരത്തിന്റെയും ആത്മീയാധികാരത്തിന്റെയും തലപ്പത്ത് രാജകുടുംബം സ്ഥിരസാന്നിദ്ധ്യമാണ്.\nപാര്‍ലമെന്ററി ജനാധിപത്യത്തിന്റെ ഉത്തമമാതൃകയെന്ന് വിശേഷിപ്പിക്കപ്പെടാറുള്ള ബ്രിട്ടനില് രാഷ്ട്രപതിസ്ഥാനം തിരഞ്ഞെടുപ്പിന് വിധേയമല്ല-കുടുംബവാഴ്‌ചയാണ്.\nകത്തോലിക്കാസഭയില്‍പ്പോലും ഒരു തെരഞ്ഞെടുപ്പിലൂടെയാണ് മാര്‍പ്പാപ്പ പരമാദ്ധ്യക്ഷനായിത്തീരുന്നത്-വത്തിക്കാനെന്ന രാഷ്ട്രത്തിന്റെ തലവനുമാണദ്ദേഹം. എന്നാല് ചര്‍ച്ച് ഓഫ് ഇംഗ്‌ളണ്ടിന്റെ സ്ഥിരാദ്ധ്യക്ഷപദവി ബ്രിട്ടീഷ് രാജാവോ രാജ്‌ഞിയോ ആയിരിക്കും. രാഷ്ട്രപതിയുടെ കാര്യത്തിലെന്നപോലെ ഇവിടെയും തെരഞ്ഞെടുപ്പ് ഒന്നുമില്ല.\nകോമണ്‍വെല്‍ത്ത് രാഷ്ട്രത്തലവന്മാരുടെ സംഘടനയായ ചോഗ*മിന്റെ കാര്യത്തിലും ഈ ബ്രിട്ടീഷ് പാരമ്പര്യം തുടരുന്നു. കോമണ്‍വെല്‍ത്തിന്റെ അദ്ധ്യക്ഷസ്ഥാനം ബ്രിട്ടീഷ് രാജകുടുംബത്തിനുമാത്രമായി സംവരണം ചെയ്യപ്പെട്ടിരിക്കുന്നു.\nഇത്തവണത്തെ കോമണ്‍വെല്‍ത്ത് സമ്മേളനത്തിനുവേണ്ടി എലിസബത്ത് രാജ്‌ഞി സ്വന്തം രാജകൊട്ടാരങ്ങളായ ബെക്കിംഹാം പാലസ്സും വിന്‍സര് കാസിലും വിട്ടുകൊടുത്തു. രാജ്‌ഞിയെത്തുടര്‍ന്ന് കോമണ്‍വെല്‍ത്തിന്റെ അദ്ധ്യക്ഷസ്ഥാനം ഏറ്റെടുക്കുന്നത് ചാള്‍സ് രാജകുമാരനാണെന്ന പ്രഖ്യാപനവുമുണ്ടായി.\nഅവിടെയും തെരഞ്ഞെടുപ്പ് ഒന്നുമില്ല. ബ്രിട്ടീഷ് രാജ്‌ഞിയുടെ മകനാണെന്നതൊഴികെ ഈ ബഹുരാഷ്ട്രക്കൂട്ടായ്‌മയുടെ അദ്ധ്യക്ഷസ്ഥാനമലങ്കരിക്കാനുള്ള ഒരു യോഗ്യതയും അദ്ദേഹം പ്രകടിപ്പിച്ചതായി അറിവില്ല. രാഷ്ട്രതന്ത്രജ്‌ഞതയുടെ ബാലപാഠം പോലും വശമായിട്ടില്ലെന്നാണ് അദ്ദേഹത്തിന്റെ ചില പ്രസ്‌താവനകള് വ്യക്തമാക്കുന്നത്. സമ്മേളനത്തില് പങ്കെടുക്കുന്ന ഒരു പത്രപ്രവര്‍ത്തകയെക്കുറിച്ച് ചാള്‍സ് രാജകുമാരന്റെ അഭിപ്രായം:\n‘ഇവിടെ വരുമ്പോള് നിങ്ങളൊരു വെള്ളക്കാരിയല്ലായിരുന്നു. എന്നാലിപ്പോള് തിരിച്ചുപോവുമ്പോള് നിങ്ങളൊരു വെള്ളക്കാരിയുടെ മാന്യത ആര്‍ജ്ജിച്ചിരിക്കുന്നു.’\nവര്‍ണ്ണവിവേചനത്തിന്റെ വിഷം ഈ രാജരക്തത്തില് എത്ര രൂക്ഷവും തീക്ഷ്‌ണവുമാണെന്ന് ഓര്‍ത്തുനോക്കുക.\nരാജകീയപ്രൌഢിയുടെ ആര്‍ഭാടങ്ങളിലും ബഹുമുഖ ജീവിതസൗകര്യങ്ങളുടെ സമ്പന്നതയിലും ഇതുപോലുള്ള രണ്ട് രാജകൊട്ടാരസമുച്ചയങ്ങള്, കോമണ്‍വെല്‍ത്ത് രാജ്യങ്ങളിലെന്നല്ല, ലോകത്തില്‍ത്തന്നെ വേറെയുണ്ടാവുമെന്നു തോന്നുന്നില്ല.\nഅനിതരസാധാരണമായ ആ സൗകര്യവിശേഷങ്ങളെല്ലാം ആസ്വദിച്ചുകൊണ്ട് കോമണ്‍വെല്‍ത്ത് രാഷ്ട്രത്തലവന്മാര് രണ്ടുദിവസം അവിടെ സമ്മേളിച്ചു. എന്താണവര് ചര്‍ച്ചചെയ്‌തത്? എന്താണവര്‍ക്ക് പൊതുവായുള്ളത്?\nവ്യക്തതയില്ല. ബ്രെക്‌സിറ്റില് നിന്ന് പിരിഞ്ഞ ബ്രിട്ടനെ സംബന്ധിച്ചിടത്തോളം ഈ മുന് കോളണികളുടെ സഹായം ഇപ്പോള് ആവശ്യമുണ്ട്-പ്രത്യേകിച്ചും വ്യാപാരബന്ധങ്ങളില്. ബ്രിട്ടനെന്നും പിടിച്ചുനിന്നിട്ടുള്ളത് വ്യാപാരവിജയങ്ങളിലാണല്ലോ.\nപിന്നെ പഴയ അധീശത്വം പുതിയരൂപത്തില് ചെറിയതോതിലെങ്കിലും നിലനിര്‍ത്തിയാല് അതൊരു ബോണസ്സായിത്തീരുകയും ചെയ്യും. ഈ കോമണ്‍വെല്‍ത്ത് വ്യായാമത്തിലൂടെ ലഭിക്കാവുന്ന നേട്ടങ്ങളെക്കുറിച്ചാണ് അംഗരാജ്യങ്ങളെല്ലാം ചിന്തിക്കുന്നത്.\nപഴയ സാഹോദര്യത്തിന്റെ പരിപാലനം, ഇരുപക്ഷത്തിനും പ്രയോജനകരമാവുന്ന ഉഭയകക്ഷിവ്യാപാരം, അര്‍ത്ഥപൂര്‍ണ്ണമായ സാംസ്‌കാരികവിനിമയങ്ങള്, മുതലായ അര്‍ത്ഥമില്ലാത്ത നയതന്ത്രജാടകളിലൊതുങ്ങി മിക്കവരുടേയും പ്രസംഗങ്ങള്. ഇന്ത്യയില്‍നിന്നും പ്രധാനമന്ത്രി നരേന്ദ്രമോദിതന്നെ പങ്കെടുത്തിരുന്നു. വര്‍ത്തമാനകാലസാഹചര്യങ്ങളില് കോമണ്‍വെല്‍ത്ത് ശ്രദ്ധിക്കേണ്ട എന്തെങ്കിലും കാര്യത്തെക്കുറിച്ച് അദ്ദേഹം സംസാരിച്ചതായി അറിവില്ല.\nനമ്മുടെ കോഹിനൂര് രത്‌നവും മയൂരസിംഹാസനവും ആ കൊട്ടാരത്തില് പ്രദര്‍ശിപ്പിച്ചിട്ടുണ്ട്. ദേശീയതയെക്കുറിച്ച് എപ്പോഴും വാചാലനാവുന്ന പ്രധാനമന്ത്രി അതുരണ്ടും തിരിച്ചുതരുന്ന കാര്യം സൂചിപ്പിച്ചുപോലുമില്ല.\nആദ്യമായി അദ്ദേഹം കോമണ്‍വെല്‍ത്ത് സമ്മേളനത്തില് പങ്കെടുത്തുവെന്നതാണ് ശ്രദ്ധേയവാര്‍ത്തയായിത്തീര്‍ന്നത്. രണ്ടുകൊല്ലം മുമ്പു നടന്ന കോമണ്‍വെല്‍ത്ത് സമ്മേളനത്തില് മോദി പങ്കെടുത്തുപോലുമില്ല. കോമണ്‍വെല്‍ത്തിലെ ഒരു സുപ്രധാനരാജ്യമാണിന്ത്യ.\nസാമ്രാജ്യത്വത്തില്‍നിന്ന് മോചനം നേടുന്നതിനുമുമ്പുതന്നെ രാജവാഴ്‌ചയുടെ നുകം വലിച്ചെറിഞ്ഞ രാജ്യമാണിന്ത്യ. കോമണ്‍വെല്‍ത്തും രാജവാഴ്‌ചയുടെ പാരമ്പര്യം അവസാനിപ്പിക്കണമെന്നും അംഗരാജ്യങ്ങള്‍ക്കിടയില് അദ്ധ്യക്ഷപദവി പങ്കുവയക്കണമെന്നും മോദിക്കു പറയായമായിരുന്നു-പറയേണ്ടതായിരുന്നു. ഇംഗ്‌ളണ്ടില്‍ത്തന്നെ രാജവാഴ്‌ചക്കെതിരായി ചെറുപ്പക്കാരുടെ വികാരം ഉയര്‍ന്നുവരുന്നുണ്ട്.\nഅതേസമയം ഇത്തരം വേദികളില് പണ്ഡിറ്റ് നെഹ്രുവും വി.കെ. കൃഷ്‌ണമേനോനുമൊക്കെ പങ്കെടുക്കാറുണ്ട്. അവരുടെ വാക്കുകള്‍ക്കുവേണ്ടി ലോകം കാതോര്‍ത്തു നിന്നിരുന്നു. അധികാര പരിവേഷങ്ങളൊന്നുമില്ലാതെ ഒരു സ്വാതന്ത്ര്യസമരസേനാനിയെന്ന നിലയിലാണ് ഗാന്ധിജി വട്ടമേശസമ്മേളനത്തിന് ലണ്ടനിലെത്തിയത്.\nചരിത്രഭാഗമായിത്തീര്‍ന്ന ഒരു മഹാസംഭവമായി അത് അന്നുമിന്നും അറിയപ്പെടുന്നു. അര്‍ദ്ധനഗ്‌നനായ ഫക്കീറെന്ന് അദ്ദേഹം ആക്ഷേപിക്കപ്പെടുകയുണ്ടായി. ഗാന്ധിജിയെ അങ്ങനെ വിശേഷിപ്പിച്ചത് അന്നത്തെ ബ്രിട്ടീഷ് പ്രധാനമന്ത്രി പ്രതാപശാലിയായ വിന്‍സ്റ്റണ് ചര്‍ച്ചിലായിരുന്നു. ആ ഇന്ത്യന്‍പാരമ്പര്യത്തോടൊ പ്രശസ്‌തിയോടൊ മോദിക്ക് നീതിപുലര്‍ത്താനായില്ല.\nബ്രിട്ടീഷ് രാജകൊട്ടാരത്തിന്റെയും രാജകീയമായ ആതിഥ്യമര്യാദകളുടേയും ആര്‍ഭാടസുഖങ്ങളില് മുഴുകി പരസ്‌പരം പ്രശംസിച്ചും ഉപചാരങ്ങള് കൈമാറിയും രാഷ്ട്രത്തലവന്മാര് പിരിഞ്ഞു. എന്നാലവിടെ നടന്നതെന്തെന്ന് ലോകമറിയേണ്ടേ? അതുകൊണ്ട് ഒരു പത്രസമ്മേളനമുണ്ടായി-ബ്രിട്ടീഷ് പ്രധാനമന്ത്രിയടക്കം ഏതാനും രാഷ്ട്രത്തലവന്മാര് മാധ്യമങ്ങളെ അഭിമുഖീകരിച്ചു.\nസാര്‍വ്വദേശീയരംഗത്ത് ക്രിയാത്മകസംഭാവനകള് നല്‍കാന് കഴിയുന്ന ഒരു രാജ്യാന്തരകൂട്ടായ്‌മയായി തുടര്‍ന്നും പ്രവര്‍ത്തിക്കുമെന്നും മറ്റുമുള്ള എങ്ങുംതൊടാതെയുള്ള നയതന്ത്ര വാചാടോപങ്ങള് നിറഞ്ഞ ഒരു പ്രസ്‌താവന മാധ്യങ്ങള്‍ക്കു വിതരണം ചെയ്‌തു. നൈജീരിയയില് നിന്നുള്ള ഒരു പത്രപ്രവര്‍ത്തകന് എഴുന്നേറ്റു നിന്നു ചോദിച്ചു:\n‘ കോമണ്‍വെല്‍ത്തിന് നവജീവനും നവോന്മേഷവും നല്‍കാന് വേണ്ടി കൊണ്ടാടിയ ഈ കൂട്ടായ്‌മ സ്വാഗതാര്‍ഹംതന്നെ. എന്നാല് യൂറോപ്യന് യൂണിയനില് അംഗരാഷ്ട്രങ്ങള്‍ക്കിടയിലനുവദിച്ചിരുന്ന സ്വതന്ത്രമായ സഞ്ചാരസ്വാതന്ത്ര്യം കോമണ്‍വെല്‍ത്ത് രാജ്യങ്ങള്‍ക്കിടയില് അനുവദിക്കുമോ?’\nകോമണ്‍വെല്‍ത്ത് സെക്രട്ടറി ജനറല് പട്രീഷ്യ സ്‌കോട്ട്‌ലന്റിനോടാണീ ചോദ്യം ചോദിച്ചത്. ബ്രിട്ടീഷ്‌പ്രധാനമന്ത്രി തെരേസാമെയ് ഉള്‍പ്പെടെ അവിടെ സന്നഹിതരായിരുന്ന നാലു രാഷ്ട്രത്തലവന്മാര്‍ക്ക് ഈ ചോദ്യം കൈമാറുകമാത്രമാണ് സെക്രട്ടറി ജനറല് ചെയ്‌തത്. യൂറോപ്യന് യൂണിയനില് പെട്ട ഇരുപത്തിയെട്ടു രാജ്യങ്ങളില് വിസയില്ലാതെ യാത്രചെയ്യാന് പൗരന്മാര്‍ക്ക് അവകാശമുണ്ടായിരുന്നു.\nഈ സ്വാതന്ത്ര്യം കോമണ്‍വെല്‍ത്ത് നിവാസികള്‍ക്ക് കിട്ടുമോ എന്നതാണ് ചോദ്യം. യൂറോപ്യന് യൂണിയന് വിട്ടുവന്ന ബ്രിട്ടന്റെ പ്രധാനമന്ത്രി തെരേസാ മെയ്‌ക്ക് ഇതിനുത്തരമുണ്ടായില്ല. വിദ്യാഭ്യാസവും തൊഴിലും തേടി ലക്ഷക്കണക്കിനാളുകളാണ് ഇന്ത്യയേപ്പോലുള്ള മുന് കോളനികളില്‍നിന്ന് ഇംഗ്‌ളണ്ടിലേക്ക് പ്രവഹിച്ചുകൊണ്ടിരിക്കുന്നത്.\nഅവരനുഭവിച്ചുകൊണ്ടിരിക്കുന്ന ക്ലേശങ്ങള് വിവരണാതീതമാണ്. ആശ്വാസപ്രദമായ എന്തെങ്കിലുമൊരു നിര്‍ദ്ദേശം ഇന്ത്യന് പ്രധാനമന്ത്രിയില് നിന്നുണ്ടായില്ല. യൂറോപ്യന് യൂണിയന് മാതൃക കോമണ്‍വെല്‍ത്ത് അംഗീകരിച്ചാല് ഈ അന്‍പത്തിമൂന്നു രാജ്യങ്ങള്‍ക്കെല്ലാം സ്വതന്ത്രസമ്പര്‍ക്കങ്ങളുടെ സ്വച്ഛവായു ശ്വസിക്കാനാവും. ഈ പത്രസമ്മേളനത്തില് വിതരണം ചെയ്യപ്പെട്ട സുദീര്‍ഘപ്രസ്‌താവനകളിലും സമ്മേളനപ്രസംഗങ്ങളിലും വ്യാപാരം, വികസനം, യുവജനക്ഷേമം, വനിതാസംവരണം, സമാൂഹ്യപുരോഗതി എന്നിവയെക്കുറിച്ചെല്ലാം വാചാലമായ വിവരണങ്ങളുണ്ട്. എന്നാലവക്കെല്ലാം മുന് ഉപാധിയാവേണ്ട സഞ്ചാരസ്വാതന്ത്ര്യത്തേക്കുറിച്ച് ഈ സമ്മേളനം മൗനം പാലിച്ചു. ഈ പ്രശ്‌നമാണ് ആ നൈജീരിയന് പത്രപ്രവര്‍ത്തകനുന്നയിച്ചത്. ബ്രിട്ടീഷ് പ്രധാനമന്ത്രിപോലും അതിനു മറുപടി പറഞ്ഞില്ല.\nഈ പത്രസമ്മേളനത്തില് പങ്കെടുത്ത ഒരു മാധ്യമപ്രവര്‍ത്തകന്റെ നിരീക്ഷണമിങ്ങനെ:\n‘ഈ കോമണ്‍വെല്‍ത്തില് കോമണായി ഒന്നുമില്ല. കോമണ്‍വെല്‍ത്തിന് വെല്‍ത്തുമില്ല.’\nഇരുപത്തിയൊന്നാം നൂറ്റാണ്ടില് സ്വന്തം അസ്‌തിത്വത്തിന് പ്രസക്തിയും പ്രാധാന്യവുമുണ്ട് എന്ന് തെളിയിക്കാന് കഴിയാതെ പോയ ഒരു സംഘടനയുടെ വെറും ദൈ്വവാര്‍ഷികാചാരം മാത്രമായിത്തീര്‍ന്നു ഈ ലണ്ടന് സമ്മേളനം. ചടങ്ങുകളെല്ലാം മുറപോലെ നടത്തിയെടുത്തു എന്നു പറയാം. പക്ഷെ, ഈ രാജ്യങ്ങളുടേയോ രാജ്യങ്ങള് തമ്മിലോ ഉള്ള പ്രശ്‌നങ്ങള്‍ക്കൊന്നിനും ഒരു പരിഹാരവും കണ്ടെത്താനായില്ല.\nഉദാഹരണം: ഇന്ത്യയും ഇംഗ്‌ളണ്ടും തമ്മിലുള്ള കുടിയേറ്റപ്രശ്‌നം അനധികൃതകുടിയേറ്റമെന്നാണ് ബ്രിട്ടണ് പറയുന്നത്. ഇംഗ്‌ളണ്ടിന്റെ ക്ഷണമനുസരിച്ച് പോയ തൊഴിലാളികളുടെ അനന്തരതലമുറ ഇപ്പോള് അനധികൃതകുടിയേറ്റക്കാരാണത്രേ. ഇക്കാര്യത്തില് മോദിക്കും തെരേസാമെയ്‌ക്കും ഒരു ഒത്തുതീര്‍പ്പിലെത്താന് കഴിഞ്ഞിട്ടില്ല.\nവി.കെ. കൃഷ്‌ണമേനോനേപ്പോലെയുള്ള ഒരാളായിരുന്നു ഇന്ത്യയുടെ പ്രതിനിധിയെങ്കില് അവിടെ ഇന്ത്യയുടെ ശബ്‌ദം ഇങ്ങനെ ഇടിമുഴങ്ങിക്കേള്‍ക്കുമായിരുന്നു:\n‘കോമണ്‍വെല്‍ത്തിന്റെ അദ്ധ്യക്ഷസ്ഥാനം കാലഹരണപ്പെട്ട രാജാധികാരസ്ഥാനത്തിനു തന്നെയാവണമെന്ന് എന്താണിത്ര നിര്‍ബന്ധം? ജനാധിപത്യമര്യാദയനുസരിച്ച് അദ്ധ്യക്ഷനെ തെരഞ്ഞെടുത്തുകൂടെ? ഇംഗ്‌ളണ്ടില്‍ത്തന്നെ രാജാധികാരം ഇന്നൊരു അലങ്കാരവസ്‌തുവാണ്.\nരാഷ്ട്രനായകനെ തെരഞ്ഞെടുക്കുകയാണുവേണ്ടതെന്ന ചിന്താഗതി ഇവിടെ ശക്തിപ്പെട്ടുവരുന്നു. കോമണ്‍വെല്‍ത്തില് എല്ലാ അംഗങ്ങളും തുല്യരാണ്. അതാണ് പ്രമാണം. എന്നാലനുഭവത്തില് ചിലര് കൂടുതല് തുല്യരാണ്. കിരീടാവകാശിയായ ചാള്‍സ് രാജകുമാരനെ കോമണ്‍വെല്‍ത്തിന്റെ തലപ്പത്ത് പ്രതിഷ്‌ഠിക്കുന്നതിലൂടെ വെളിവാകുന്നതെന്താണ്? സാമ്രാജ്യത്വമേല്‍ക്കോയ്‌മ കോമണ്‍വെല്‍ത്തിലും കരിനിഴല് വീശിയിരിക്കുന്നു.’\nഷെക്‌സ്‌പിയറുടെ നാട്ടില് നടന്ന കോമണ്‍വെല്‍ത്ത് സമ്മേളനം ഷെക്‌സ്‌പിയര് വചസ്സുകള് വീണ്ടും ഓര്‍മ്മിപ്പിക്കുന്നു. കോമണ്‍വെല്‍ത്ത് സമ്മേളനവേദിയായ ഈ കൊട്ടാരസമുച്ചയം ഇരുപതുപൗണ്ട് (2000 ഇന്ത്യന് രൂപ) മുടക്കി ടിക്കറ്റെടുത്ത് കയറിക്കണ്ടപ്പോള് ഞാനെന്റെ ആതിഥേയ ഡോ. സി. ആര്. ആന്‍ജെലികിനോട് ചോദിച്ചു:\n‘ഒരു ചക്രവര്‍ത്തികുടുംബത്തിന് താമസിക്കാന് ഇത്രയൊക്കെ ആഡംബരസന്നാഹങ്ങള് വേണോ?ഇതേ ചക്രവര്‍ത്തിയുടെ കീഴില് ജനകോടികള് അന്തിയുറങ്ങാനൊരു മേല്‍ക്കൂരയില്ലാതെ അശരണരായി കഴിയുന്നു-ഉടുതുണിക്ക് മറുതുണിയില്ലാതെ ക്ലേശിക്കുന്നു-പട്ടിണിയും പരിവട്ടവുമായി പാടുപെടുന്നു.’\nഡോ. സി. ആര്. ആന്‍ജെലിക്:\n‘തീര്‍ന്നില്ല. ഇതുപോലെ നിരവധി കൊട്ടാരക്കെട്ടുകള് ഈ രാജകുടുംബത്തിനുണ്ട് പലതുമിന്ന് കാഴ്‌ചബംഗ്‌ളാവുകളായി ടിക്കറ്റു വച്ച് ആളെ കയറ്റിക്കൊണ്ടിരിക്കുകയാണ്. കോളനികളിലെ ദരിദ്രജനകോടികളുടെ ഇല്ലായ്‌മകളും വല്ലായ്‌മകളുമാണ് ഇക്കാണുന്ന എല്ലാമെല്ലാമുള്ള സ്വര്‍ലോകം സൃഷ്ടിച്ചത്.’\n‘ഈ അനീതിക്കെതിരെയാണ് ഷെക്‌സ്‌പിയര് ക്ഷോഭിച്ചത് (ലേഖനാരംഭത്തിലെ ഉദ്ധരണി).’\nരാജാ പ്രത്യക്ഷ ദൈവതം\nരാജത്വം പുതിയ രീതിയില്\nവൈദഗ്‌ധ്യം വേണ്ട മേഖല


March 2017 | Pinju's Diary\nഒരുപാടു നാളുകൾക്കു ശേഷം ഒരു തിരിഞ്ഞു നോട്ടം . മനസ് വളരെ കലുഷിതമാണ് . വർഷങ്ങൾക്കു ഇപ്പുറം കാലം മാറ്റിയെടുത്ത ശീലങ്ങൾ, ഉത്തരവാദിത്തങ്ങൾ ഒഴിവാക്കിയ അഭിരുചികൾ , പഴയ നൊമ്പരങ്ങൾ മാറി പുതിയ വലിയ ആവലാതികൾ സ്വന്തമാക്കി കഴിഞ്ഞിരിക്കുന്നു .\nഇപ്പോൾ തിരിച്ചറിയുന്നുണ്ട് കാലചക്രം മുന്നോട്ടു കുതിക്കുമ്പോൾ ചിലതൊക്കെ പുറകോട്ടു വലിച്ചെറിയപെടുന്നുണ്ട് . മനസും ശരീരവും ഏതാണ്ട് തളർന്നു കഴിഞ്ഞു . ഓടിയിട്ടും ഓടിയിട്ടും മരുപ്പച്ച ഇപ്പോഴും അകലെ തന്നെയാണ് .\nപഴയ എന്നെ തന്നെ സങ്കൽപ്പിക്കാൻ പോലും കഴിയുന്നില്ല. പക്ഷെ ഓർമ്മകൾ മായുന്നില്ല . പണ്ടത്തെ വിഷാദങ്ങൾക്കു ന്യായികരിക്കാൻ ഒരു കാരണവും കിട്ടുന്നില്ല . പക്ഷെ ഇന്ന് കുറച്ചുകൂടി തീവ്രമായ കാര്യങ്ങൾ ജീവിതം തന്നു കഴിഞ്ഞു. പഴയ തൊട്ടാവാടി ആണെങ്കിലും ഇപ്പോൾ നിര്വികാരയായി മാറിയിരിക്കുന്നു . കരയാൻ പോലും ചിലപ്പോൾ മാറാന് പോയേക്കുന്നു എന്ന് എനിക്ക് തോന്നാറുണ്ട് .\nഎന്താണ് പഠിച്ച പാഠങ്ങൾ? എന്താണ് നേട്ടങ്ങൾ ? എന്താണ് നഷ്ടപ്പെടുത്തിയത് ? എവിടെയാണ് എത്തി നില്കുന്നത് അറിയില്ല. ഒന്ന് മാത്രം അറിയാം ഇവിടെ ഇത്രയും കുറിക്കുമ്പോൾ ഭാരം അല്പം കുറഞ്ഞിട്ടുണ്ട് . ചിലന്തി വല കൂടു കെട്ടിയ കാഴ്ചക്കാരില്ലാത്ത നിലംപൊത്താറായ ഏഹ് എഴുത്തുപുരയിൽ ഇത്രയും കുറിക്കുമ്പോൾ എന്തോ തിരിച്ചു പിടിച്ച ഒരു ആശ്വാസം . മനസ് തണുത്തു കഴിഞ്ഞു .\nPosted by Anu Anna John at 8:03 PM


ഫോണ് ബില് മുതല് നെറ്റ്ഫ്‌ളിക്‌സ് വരെ, ഓട്ടോമാറ്റിക് ബില്ലുകള് ഏപ്രിലില് മുടങ്ങും; കാരണമിതാണ് | Auto bill payments fail\nഫോണ് ബില് മുതല് നെറ്റ്ഫ്‌ളിക്‌സ് വരെ, ഓട്ടോമാറ്റിക് ബില്ലുകള് ഏപ്രിലില് മുടങ്ങും; കാരണമിതാണ്\nഎയര്‍ടെല്, വോഡ-ഐഡിയ, നെറ്റ്ഫ്‌ളിക്‌സ്, ആമസോണ് തുടങ്ങി നിങ്ങള് ഓട്ടോമാറ്റിക് പേമെന്റ് നടത്തുന്ന പലതും അടുത്തമാസം മുടങ്ങും. ബാങ്കുകളുടെ ഭാഗത്തു നിന്നും സംവിധാനമൊരുക്കുന്നതില് വീഴ്ച. നിങ്ങള്‍ക്കും തലവേദനയാകുമോ? വിശദാംശങ്ങളറിയാം.\n|29 March 2021 5:17 AM GMT\nഏപ്രിലില് ഓട്ടോമാറ്റിക് ഓണ്‍ലൈന് ഇടപാടുകള് നടത്തുന്ന ഉപഭോക്താക്കളില് പലരും നേരിടാനിരിക്കുന്നത് വലിയ തലവേദനയെന്ന് റിപ്പോര്‍ട്ടുകള്. ഫോണിലൂടെ ബാങ്ക് അക്കൗണ്ടുമായി ബന്ധപ്പെടുത്തി ഓട്ടോമാറ്റിക് ആയി നടത്തിക്കൊണ്ടിരുന്ന ബില് പേമെന്റുകള് മുടങ്ങുമെന്നാണ് അറിയിപ്പ്.\nമൊബൈല് യൂട്ടിലിറ്റി ബില്ലുകള്, നെറ്റ്ഫ്‌ളിക്‌സ്, ആമസോണ് സബ്‌സ്‌ക്രിപ്ഷന് ചാര്‍ജുകള് തുടങ്ങിയവയെല്ലാം തടസ്സപ്പെടും. ഭാരതി എര്‍ടെല്, വോഡഫോണ് ഐഡിയ, ടാറ്റ പവര്, ബിഎസ്ഇകള് എന്നിവയെല്ലാം ഏപ്രിലില് തടസ്സം നേരിടും.\nഡെബിറ്റ് ക്രെഡിറ്റ് കാര്‍ഡ് വഴി ഉപയോക്താക്കള് നടത്തുന്ന റെക്കറിംഗ് പേമെന്റുകള്, അഡീഷണല് ഫാക്റ്റര് ഓതന്റിക്കേഷന് എന്നിവയുടെ നോട്ടിഫിക്കേഷന് സംവിധാനം പുതുക്കാന് ബാങ്കുകള്‍ക്ക് റിസര്‍വ് ബാങ്ക് ഓഫ് ഇന്ത്യ പുതിയ പ്രീ ഡെബിറ്റ് വിജ്ഞാപന ചട്ടം നല്‍കിയിരുന്നു.\nഓണ്‍ലൈന് വ്യാപാരികള്, കാര്‍ഡ് നെറ്റ് വര്‍ക്കുകള് എന്നിവര്‍ക്കും ഈ അറിയിപ്പ് നല്‍കിയിരുന്നെങ്കിലും ഇത് പാലിക്കാന് പലരും തയ്യാറായിട്ടില്ല. ഇതിനായുള്ള അവസാന തീയതി മാര്‍ച്ച് 31 ആണ്. 2019 ഓഗസ്റ്റില് പുറത്തിറക്കിയ സര്‍ക്കുലര് ആയതിനാല് തന്നെ കൂടുതല് സമയം അനുവദിക്കല് ആര്‍ബിഐ നിരസിച്ചിട്ടുമുണ്ട്.\nബില് കാലാവധി തീരുന്നതിന് അഞ്ച് പ്രവര്‍ത്തി ദിവസങ്ങള്‍ക്ക് മുമ്പ് ഉപഭോക്താക്കള്‍ക്ക് സന്ദേശം നല്‍കണമെന്നതാണ് പുതിയ ചട്ടം. തനിയെ പണം പിന്‍വലിക്കല് നടക്കണമെങ്കിലും ഉപഭോക്താക്കളെ അറിയിക്കണമെന്നാണ് ആര്‍ബിഐ നിര്‍ദേശം. പുതിയ ചട്ടമനുസരിച്ച് 5000 രൂപയിലേറെയുള്ള ഇത്തരം ഓട്ടോമാറ്റിക് ഇടപാടുകള്‍ക്ക് ഒരു വണ് ടൈം പാസ്വേഡ് (ഓടിപി) ഉപഭോക്താക്കള്‍ക്കെത്തും. ഇത് ഉപഭോക്താക്കള്‍ക്ക് നല്‍കിയില്ലെങ്കില് ഓട്ടോ ഡെബിറ്റ്\nഓട്ടോമാറ്റിക് ആയി സജീകരിക്കേണ്ടതാണ് ഇത്. ഇതനുസരിച്ച് ബാങ്കുകളും ഓണ്‍ലൈന് വെബ്്‌സൈറ്റുകളും ആപ്പുകളും സൗകര്യം ഏര്‍പ്പെടുത്തണണെന്ന അറിയിപ്പാണ് മാര്‍ച്ച് 31 ന് തീരുന്നത്.\nഎംഎസ്എംഇകളും കോര്‍പ്പറേറ്റുകളും ഉള്‍പ്പെടെ രണ്ടായിരം കോടിയോളം പേമെന്റുകളാണ് ഇത്തരത്തില് ഓട്ടോമാറ്റിക് ആയി രാജ്യത്ത് നടക്കുന്നത്. പലരും ഇത് ചെയ്‌തെങ്കിലും ആമസോണ്, നെറ്റ്ഫ്‌ളിക്‌സ്, എയര്‍ടെല്, ടാറ്റ പവര് എന്നിവരൊന്നും ഇതുവരെ ചെയ്തിട്ടില്ലെന്നാണ് അറിയുന്നത്. അതിനാല് തന്നെ ഈ സേവനങ്ങള് ഓട്ടോമാറ്റിക് ആയി അക്കൗണ്ടില് ബന്ധിപ്പിച്ചവര്‍ക്കാകും ബുദ്ധിമുട്ട് ഉണ്ടാകുക.\nയുപിഐ, ബിബിപിഎസ്, എസ്‌ഐ ഹബ്, ബില് ഡെസ്‌ക് പോലുള്ള ബദല് മാര്‍ഗങ്ങള് വഴി ഇത്തരക്കാക്ക് ബില് അടയ്ക്കാന് കഴിഞ്ഞേക്കും.


നവാസ് ഷരീഫ് ഇന്ന് പാകിസ്ഥാനില്, ജയിലിലടയ്ക്കപ്പെട്ടേക്കും; ലൈവ് കൊടുക്കരുതെന്ന് ചാനലുകള്‍ക്ക് നിര്‍ദ്ദേശം\nനവാസ് ഷരീഫ് ഇന്ന്...\n13 July 2018 2:16 AM GMT\nമുന് പ്രധാനമന്ത്രി നവാസ് ഷരീഫും മകള് മറിയം നവാസും ഇന്ന് പാകിസ്ഥാനില് മടങ്ങിയെത്തും. ഇന്ന് രാവിലെ തന്നെ ഇവര് ലണ്ടനില് നിന്ന് നാട്ടിലേയ്ക്ക് പുറപ്പെട്ടതായി പാകിസ്ഥാനിലെ ഡോണ് പത്രം റിപ്പോര്‍ട്ട് ചെയ്യുന്നു. ലാഹോറിലെ അല്ലാമ ഇഖ്ബാല് ഇന്റര്‍നാഷണല് എയര്‍പോര്‍ട്ടില് വൈകീട്ട് 6.15ന് ഇവരുടെ വിമാനം ലാന്‍ഡ് ചെയ്യും. ലണ്ടനില് നിന്ന് അബു ദാബിയിലെത്തി, അവിടെ നിന്ന് എതിഹാദ് എയര്‍വേയ്‌സ് വിമാനത്തിലാണ് നവാസും മകളുമെത്തുക. നാട്ടിലേയ്ക്ക് മടങ്ങുന്നതിന്റെ ചിത്രങ്ങള് മറിയം ട്വീറ്റ് ചെയ്തിട്ടുണ്ട്. അനധികൃത സ്വത്ത് സമ്പാദന കേസില് നവാസിന് 10 വര്‍ഷവും മറിയത്തിന് ഏഴ് വര്‍ഷവും തടവുശിക്ഷ കോടതി വിധിച്ചിട്ടുള്ള സാഹചര്യത്തില് ഇരുവരേയും വിമാനത്താവളത്തില് നിന്ന് അറസ്റ്റ് ചെയ്‌തേക്കും. ഹെലികോപ്റ്ററില് ഇസ്ലാമബാദിലേയ്ക്ക് കൊണ്ടുപോയി, അവിടെ നിന്ന് ആദിയാല ജയിലിലേയ്ക്ക് മാറ്റാനാണ് സാധ്യതയെന്നും ഡോണ് പറയുന്നു.\nലണ്ടനിലെ അവന്‍ഫീല്‍ഡ് അപ്പാര്‍ട്ട്‌മെന്റ്‌സുമായി ബന്ധപ്പെട്ട കേസില് ഇസ്ലാമബാദിലെ അക്കൗണ്ടബിളിറ്റി കോര്‍ട്ട് ആണ് ഇരുവര്‍ക്കും ശിക്ഷ വിധിച്ചത്. മറിയത്തിന്റെ ഭര്‍ത്താവ് ക്യാപ്റ്റന് സഫ്ദറിനേയും ഒരു വര്‍ഷത്തെ തടവിന് ശിക്ഷിച്ചിട്ടുണ്ട്. നാഷണല് അക്കൗണ്ടബിളിറ്റി ബ്യൂറോയുടെ അന്വേഷണവുമായി സഹകരിക്കാത്തതിനും കൂടി ചേര്‍ത്താണ് എല്ലാവര്‍ക്കും ശിക്ഷ വിധിച്ചിരിക്കുന്നത്. പാകിസ്ഥാനില് തിരിച്ചെത്തി ജയില് ശിക്ഷ ഏറ്റുവാങ്ങി ജനങ്ങളില് നിന്ന് അനുതാപം തേടാമെന്ന് ലക്ഷ്യമാണ് പാകിസ്ഥാന് മുസ്ലീം ലീഗ് (പിഎംഎല് നവാസ്) നേതാവിനുള്ളത് എന്ന സൂചനയാണ് ലണ്ടനില് ഏറെ വൈകാരികമായ പ്രതികരണത്തിലൂടെ അദ്ദേഹം നല്‍കുന്നത്. പാകിസ്ഥാനില് മറ്റൊരു കുടുംബവും തന്റേത് പോലെ വേട്ടയാടപ്പെട്ടിട്ടുണ്ടാകില്ലെന്ന് നവാസ് പറഞ്ഞു. നവാസിന്റെ ഭാര്യ കുല്‍സൂം ലണ്ടന് ആശുപത്രിയില് വെന്റിലേറ്ററില് കഴിയുകയാണ്. ജൂലായ് 25ന് പാകിസ്ഥാനില് പാര്‍ലമെന്റ് തിരഞ്ഞെടുപ്പ് നടക്കുകയാണ്.\nഅതേസമയം നവാസ് ഷരീഫ് വരുന്നതിന് മുന്നോടിയായി പാകിസ്ഥാനില് മാധ്യമങ്ങള്‍ക്ക് പ്രത്യേകിച്ച് ദൃശ്യമാധ്യമങ്ങള്‍ക്ക് നിയന്ത്രണം ശക്തമാക്കി. ഷരീഫ് അടക്കമുള്ള നേതാക്കളുടെ വാര്‍ത്താസമ്മേളനം അടക്കമുള്ളവ ലൈവ് ആയി സംപ്രേഷണം ചെയ്യരുതെന്നാണ് മീഡിയ റെഗുലേറ്റര് ഇറക്കിയിരിക്കുന്ന നിര്‍ദ്ദേശം. എഡിറ്റ് ചെയ്ത ഫൂട്ടേജുകള് മാത്രമേ കൊടുക്കാന് പാടൂ എന്നാണ് മീഡിയ റെഗുലേറ്ററിന്റെ തീട്ടൂരം. ജുഡീഷ്യറിക്കോ സൈന്യത്തിനോ ഗവണ്‍മെന്റിനോ എതിരെ രാഷ്ട്രീയ നേതാക്കള് പറയുന്നതൊന്നും ചാനലുകള് കൊടുക്കാന് പാടില്ല എന്ന് പറഞ്ഞാണ് ലൈവ് ടെലികാസ്റ്റിന് നിരോധനമേര്‍പ്പെടുത്തിയിരിക്കുന്നത്. എന്നാല് പ്രധാന ലക്ഷ്യം നവാസ് ഷരീഫ് തന്നെയാണ് എന്നത് വ്യക്തം. സൈന്യവും ഐഎസ്‌ഐയുമെല്ലാം തിരഞ്ഞെടുപ്പില് ഇമ്രാന് ഖാന്റെ പാര്‍ട്ടിയായ തെഹ്രീക് ഇ ഇന്‍സാഫിന് വേണ്ടിയാണ് പ്രവര്‍ത്തിക്കുന്നതെന്ന് നവാസ് ഷെരീഫ് കുറ്റപ്പെടുത്തിയിരുന്നു. നേരത്തെ പനാമ പേപ്പേര്‍സ് പുറത്തുവിട്ട അനധികൃത വിദേശ നിക്ഷേപവുമായി ബന്ധപ്പെട്ടുള്ള തെളിവുകളെ തുടര്‍ന്ന് സുപ്രീം കോടതി അയോഗ്യനാക്കിയതിനാലാണ് നവാസ് ഷരീഫിന് പ്രധാനമന്ത്രി സ്ഥാനം രാജി വയ്‌ക്കേണ്ടി വന്നത്.\nexpats foormerPM imprisonment imrankhan inappropriateassetcase isi MaryamNawaz NawazSharif PakArmy pakistan pakistanelections panamapapers


kevin murder : asi biju | കെവിനെ കൊലക്ക് കൊടുത്തത് ഗാന്ധിനഗർ സ്‌റ്റേഷനിലെ എഎസ്‌ഐ ബിജു; ഷാനുവും ഗുണ്ടകളും വീട് കണ്ടെത്തിയത് എ എസ് ഐയുടെ സഹായത്തോടെ; നാട്ടുകാർ പിടിച്ച വണ്ടി പോകാൻ അനുവദിച്ചതും ബിജു തന്നെ; 10,000രൂപ വാങ്ങി എഎസ്‌ഐ മൗനം പാലിച്ചതും ബിജുവിന്റെ സമ്മർദ്ദത്തെ തുടർന്ന്; നീനുവിനെ തിരിച്ചേൽപ്പിച്ചാൽ കെവിനേയും തിരിച്ചേൽപ്പിക്കാമെന്ന ധാരണ ഉണ്ടാക്കിയതും ഈ പൊലീസുകാരൻ; കേരളാ പൊലീസിന്റെ തൊലി ഉരിക്കുന്ന വിവരങ്ങളുമായി ഐജിയുടെ റിപ്പോർട്ട് - MarunadanMalayali.com\nMay 30, 2018 | 10:27 AM IST | Permalink\nകോട്ടയം: പ്രണയവിവാഹത്തെ തുടർന്ന് യുവാവ് കൊല്ലപ്പെട്ട സംഭവത്തിൽ അക്രമികൾക്ക് എല്ലാ സഹായവും നൽകിയത് എഎഎസ് ഐ ബിജുവെന്ന് വ്യക്തം. മാന്നാനത്തെ വീട്ടിൽ അക്രമിസംഘം കഴുത്തിൽ വടിവാൾ വെച്ച് കെവിനെയും അനീഷിനെയും വാഹനത്തിൽ കയറ്റുമ്പോൾ ഈ പൊലീസ് ഉദ്യോഗസ്ഥൻ നോക്കി നിന്നെന്നും നാട്ടുകാർ പ്രതിഷേധിച്ചപ്പോൾ അതിനെ അടക്കി വാഹനങ്ങൾക്ക് പോകാൻ അവസരം നൽകിയെന്നും ഐജിയുടെ അന്വേഷണത്തിൽ വ്യക്തമായി. തെന്മലയിൽ നിന്നുള്ള അക്രമിസംഘത്തിന് കെവിന്റെ ബന്ധു അനീഷിന്റെ വീട് കാട്ടിക്കൊടുത്തത് ആരാണെന്ന തരത്തിലുള്ള അന്വേഷണം പൊലീസ് തുടരുകയാണ്.\nകെവിന്റെ തട്ടിക്കൊണ്ടുപോകലിൽ ഗാന്ധിനഗർ പൊലീസ് പങ്കാളിയായെന്ന് വ്യക്തമാക്കുന്ന ഐജിയുടെ റിപ്പോർട്ട് പുറത്തുവന്നതോടെയാണ് കേരളാ പൊലീസ് നാണക്കേട് കൊണ്ട് മുഖം കുനിക്കുന്നത്. എഎസ്ഐ ബിജുവിനെതിരേ റിപ്പോർട്ടിൽ പരാമർശമുണ്ട്. അക്രമികൾക്ക് വീട് കാട്ടിക്കൊടുത്തതും സംഘത്തെ പോകാൻ അനുവദിച്ചതും ബിജുവാണെന്ന് ഡിജിപിക്ക് ഐജി കൈമാറിയ അന്വേഷണ റിപ്പോർട്ടിൽ പറയുന്നു. കൃത്യത്തിൽ പൊലീസ് പങ്കാളിയായി എന്നതിന്റെ വ്യക്തമായ സൂചനയാണ് ഐജി നൽകിയിരിക്കുന്ന റിപ്പോർട്ടിൽ പറയുന്നത്. പ്രതി ഷാനു ഉൾപ്പെട്ട അക്രമിസംഘത്തിന് ബിജുവിന്റെ സഹായം കിട്ടിയെന്നാണ് പുതിയ കണ്ടെത്തൽ.\nകാര്യങ്ങളറിഞ്ഞിട്ടും എഎസ്‌ഐ ബിജു മേലുദ്യോഗസ്ഥരെ ഇക്കാര്യങ്ങളൊന്നും അറിയിച്ചില്ല. തട്ടിക്കൊണ്ടുപോയ വിവരം അറിഞ്ഞപ്പോൾ എഎസ്‌ഐ ബിജു മുഖ്യ പ്രതി ഷിനു ചാക്കോയെ വിളിച്ച് കെവിനെ തിരിച്ച് വീട്ടിലെത്തിക്കണമെന്ന് നിർദ്ദേശിച്ചു. തട്ടിക്കൊണ്ടുപോയ സംഭവത്തെ ഗൗരവമായി കണ്ടില്ലെന്നും റിപ്പോർട്ട് പറയുന്നു. തട്ടിക്കൊണ്ടുപോയ ഉടൻ സംഭവം പൊലീസ് അറിഞ്ഞു. തട്ടിക്കൊണ്ടുപോകൽ മനപ്പൂർവം പൂഴ്‌ത്തിയത് എഎസ്‌ഐയാണെന്നാണ് ഐജി അന്വേഷണത്തിൽ കണ്ടെത്തിയിരിക്കുന്നത്. അന്വേഷണം അട്ടിമറിച്ചതും ഗാന്ധിനഗർ എഎസ്‌ഐ ബിജുവാണ്. ബിജു പ്രതികളുമായി രണ്ട് തവണ ഫോണിൽ സംസാരിച്ചിരുന്നു. ആറ് മണിക്ക് സംസാരിച്ചപ്പോൾ കെവിൻ രക്ഷപ്പെട്ടതായി ഷാനു പറഞ്ഞു. ഞായറാഴ്ച പുലർച്ചെ എഎസ്‌ഐ ബിജു മാന്നാനത്ത് എത്തിയിരുന്നു.\nഞായാറാഴ്ച രാവിലെ ഒമ്പത് മണിക്കാണ് എസ്‌ഐ ഷിബു വിവരം അറിയുന്നത്. അപ്പോഴും സംഭവത്തിന്റെ ഗൗരവം മനസിലാക്കാതെ കുടുംബപ്രശ്‌നമാക്കി മാറ്റി. കോട്ടയം ഡിവൈഎസ്‌പി ഇതുമായി ബന്ധപ്പെട്ട കാര്യങ്ങളൊന്നും തന്നെ അറിഞ്ഞില്ലെന്ന് കാണിച്ച് അദ്ദേഹത്തിന് റിപ്പോർട്ടിൽ ക്ലീൻ ചിറ്റ് നൽകിയിട്ടുണ്ട്. അതേസമയം എസ്‌ഐ ഷിബുവിനൊപ്പം സസ്‌പെന്റ് ചെയ്യപ്പെട്ട എഎസ്‌ഐ സണ്ണിയുടെ ഭാഗത്ത് ഗുരുതര വീഴ്ചയില്ലെന്ന് കണ്ടെത്തിയിട്ടുണ്ട്. സ്റ്റേഷൻ ഡ്യൂട്ടിയിലുണ്ടായിരുന്ന സണ്ണി നടപടിക്രമങ്ങളെല്ലാം ചെയ്തിട്ടുണ്ടെന്നാണ് റിപ്പോർട്ടിൽ പറയുന്നത്. ഫോൺ റെക്കോർഡിങ്‌സടക്കമുള്ള രേഖകൾ പരിശോധിച്ച ശേഷമാണ് പൊലീസിന് ഗുരുതര വീഴച പറ്റിയതായി ഐജി കണ്ടെത്തിയിരിക്കുന്നത്.\nസംക്രാന്തിക്കാരനായ കെവിൻ ഐടിഐ പഠിച്ചത് അനീഷിന്റെ വീട്ടിൽ നിന്നായിരുന്നു. മാതാപിതാക്കൾ മരിച്ചതിനെ തുടർന്ന് തനിച്ചായ അനീഷിന്റെ വീട്ടിലായിരുന്നു കെവിൻ മിക്കവാറും. തട്ടിക്കൊണ്ടു പോകൽ നടന്ന ദിവസം നീനുവിനെ ലേഡീസ് ഹോസ്റ്റലിൽ ആക്കിയ ശേഷം കെവിൻ എത്തിയതും അനീഷിന്റെ വീട്ടിലായിരുന്നു. ചില സുഹൃത്തുക്കൾക്കൊപ്പം അർദ്ധരാത്രി വരെ സംസാരിച്ചിരുന്ന ശേഷമാണ് ഇരുവരും ഉറങ്ങിയത്. സംഭവത്തിൽ കെവിനുള്ള അനീഷിന്റെ വീട് കൃത്യമായി കണ്ടെത്താൻ അക്രമിസംഘത്തിന് സഹായകമായത് എഎസ്‌ഐയുടെ നിലപാടായിരുന്നു. ഇക്കാര്യത്തിലുള്ള ഫോൺവിളികളുടെ മൊബൈൽ ടവർ റിപ്പോർട്ടിനായുള്ള അന്വേഷണവും പൊലീസ് നടത്തിയിരുന്നു. ഇതാണ് എഎസ്ഐ യിലേക്ക് എത്തിയിരിക്കുന്നത്. അനീഷിന്റെ വീട്ടിൽ അക്രമിസംഘം നാശനഷ്ടം വരുത്തിയപ്പോൾ തന്നെ സമീപവാസികൾ എഴുന്നേറ്റിരുന്നു. എന്നാൽ അക്രമികൾ ഭയപ്പെടുത്തി. നാട്ടുകാർ ശബ്ദമുയർത്തിയപ്പോൾ വാഹനത്തിന്റെ നമ്പർ കുറിച്ചെടുത്ത എഎസ്ഐ വാഹനത്തിന് പോകാൻ അവസരം നൽകി.\nകെവിന്റെ തട്ടിക്കൊണ്ടുപോകൽ സംഭവം നടന്നതിന് ശേഷവും പ്രതികൾക്ക് ഗുണകരമാകുന്ന രീതിയിലുള്ള പ്രവർത്തനങ്ങളാണ് ഗാന്ധിനഗർ പൊലീസ് നടത്തിയത്. പരാതിയുമായി നീനുവും കെവിന്റെ പിതാവ് രാജനും എത്തിയപ്പോൾ അത് സ്വീകരിക്കാൻ എസ്ഐ ഷിബു കൂട്ടാക്കിയില്ല. മാത്രമല്ല സംഭവത്തിൽ അലംഭാവം കാട്ടുകയും ചെയ്തു. മുഖ്യമന്ത്രിയുടെ സുരക്ഷാ ചുമതല ഉണ്ടെങ്കിലൂം കൺട്രോൾ റൂമിൽ വിവരമറിയിക്കാക പോലും ചെയ്തില്ല. ഇതിന് പിന്നിലും എഎസ്‌ഐയുടെ ഇടപെടലുണ്ട്. പ്രതികളുമായി ഒത്തുതീർപ്പിന് ബിജു നീക്കം നടത്തിയെന്നും കേസ് അട്ടിമറിക്കാൻ ശ്രമിച്ചുവെന്നും വ്യക്തമാണ്. ബിജുവുമായി ഷാനുവിന്റെ സംഭാഷണവും പുറത്തു വന്നിട്ടുണ്ട്. അക്രമം നടക്കുമെന്നും കെവിനെ തട്ടിക്കൊണ്ടു പോയത് ഷാനുവാണെന്നും ബിജുവിന് കൃത്യമായ വിവരം ഉണ്ടായിരുന്നെന്ന സൂചനയാണ് വ്യക്തമാകുന്നത്. കെവിൻ ചാടിപ്പോയെന്നും അങ്ങ് എത്തിയാണോ ചാടിപ്പോയതെന്നും ബിജു ചോദിക്കുന്നുണ്ട്. ഇതെല്ലാം ഗൂഢാലോചനയിൽ ബിജുവിനുള്ള ബന്ധത്തിന് തെളിവാണ്.\nഅനീഷിനെ തിരിച്ചു തരാമെന്നും വീട്ടിൽ ഉണ്ടാക്കിയ നാശനഷ്ടങ്ങൾക്ക് നഷ്ടപരിഹാരം നൽകാമെന്നും നീനുവിനെ തിരിച്ചു തരാൻ സഹായിക്കണം എന്നും ഷാനു ആവശ്യപ്പെടുമ്പോൾ കഴിയാവുന്നത് പോലെ എല്ലാം ചെയ്തു തരാം എന്നാണ് ബിജു നൽകുന്ന മറുപടി. ഞായറാഴ്ച പുലർച്ചെ അഞ്ചരയോടെയാണ് ഷാനു ബിജുവിനെ വിളിക്കുന്നത്. പുലർച്ചെ രണ്ടു മണിയോടെയായിരുന്നു അനീഷിന്റെ മാന്നാനത്തെ വീട് അക്രമിച്ച് അനീഷിനെയും കെവിനെയും ഷാനുവും കൂട്ടരും തട്ടിക്കൊണ്ടു പോയത്. ഈ ഓഡിയോയുടെ വിശദാംശങ്ങൾ മറുനാടൻ നേരത്തെ പുറത്തു വിട്ടിരുന്നു. അതിന് ശേഷമാണ് ഐജിയുടെ റിപ്പോർട്ടിലെ വിവരങ്ങൾ പുറത്തുവരുന്നത്. ഇതിന്റെ അടിസ്ഥാനത്തിലാണ് ബിജുവിനെ സർവ്വീസിൽ നിന്ന് സസ്‌പെന്റ് ചെയ്തത്. കേസിൽ ബിജുവിനെ പ്രതിചേർക്കാനും സാധ്യതയുണ്ട്.\nസംഭവത്തിൽ പിറ്റേന്ന് കെവിന്റെ പിതാവും നീനുവും പരാതി നൽകിയിട്ടും എസ്ഐ ഷിബു കാര്യമായ നടപടിയെടുക്കാൻ കൂട്ടാക്കാതിരുന്നത് ഷാനുവിനുള്ള സഹായം എന്നവണ്ണം വിവരം അറിഞ്ഞുകൊണ്ടായിരുന്നോ എന്നാണ് സംശയവുമുണ്ട്. അക്രമിസംഘം വിട്ടയച്ച കെവിന്റെ ബന്ധു അനീഷ് തട്ടിക്കൊണ്ടു പോകലിന് ശേഷം മടങ്ങി വന്നപ്പോൾ മാധ്യമങ്ങൾക്ക് നൽകിയ മൊഴിയിൽ പൊലീസിന് തങ്ങൾ ആവശ്യത്തിന് കൊടുത്തിട്ടുണ്ട്. അവർ അനങ്ങില്ല എന്ന് തട്ടിക്കൊണ്ടു പോകലിനിടയിൽ ഷാനു തന്നോട് പറഞ്ഞതായി വ്യക്തമാക്കിയിരുന്നു. ഇതെല്ലാം ഐജിയുടെ നേതൃത്വത്തിൽ വിശദമായി തന്നെ പൊലീസ് പരിശോധിക്കുന്നുണ്ട്.


'പ്രതിപക്ഷനേതാവിനെ കൂടി മന്ത്രിസഭയിലെടുക്കൂ'; വി ഡി സതീശനെ പരിഹസിച്ച് കെ സുരേന്ദ്രൻ | K Surendran Mocks Opposition leader V D Satheeshan\nD.Litt Controversy : 'പ്രതിപക്ഷനേതാവിനെ കൂടി മന്ത്രിസഭയിലെടുക്കൂ'; വി ഡി സതീശനെ പരിഹസിച്ച് കെ സുരേന്ദ്രൻ\nമുഖ്യമന്ത്രിക്ക് വേണ്ടി സംസാരിക്കാൻ പ്രതിപക്ഷ നേതാവിന് ചിലവ് കിട്ടുന്നത് എകെജി സെന്‍ററിൽ നിന്നോ? സതീശനെ കൂടി മന്ത്രിസഭയിലെടുക്കു; പരിഹസിച്ച് സുരേന്ദ്രൻ\nThiruvananthapuram, First Published Jan 1, 2022, 11:01 PM IST\nതിരുവനന്തപുരം: രാഷ്ട്രപതിയെ (President) അപമാനിക്കുന്ന നടപടി കേരളത്തിൽ നിന്നുണ്ടായത് കേരളം ചർച്ച ചെയ്യണമെന്ന് കെ സുരേന്ദ്രൻ (K Surendran). മുഖ്യമന്ത്രിയും സിപിഎമ്മും ജനങ്ങളോട് വിശദീകരിക്കണം. ദളിതനായ രാഷ്ട്രപതിയെ അപമാനിച്ചുവെന്നും ഗൗരവമായ വിഷയമാണതെന്നും സുരേന്ദ്രൻ കൂട്ടിച്ചേർത്തു.\nഗവർണറെ ആരാണ് അപമാനിച്ചതെന്ന് ചോദിച്ച കെ സുരേന്ദ്രൻ മുഖ്യമന്ത്രിയൊന്നും പറയുന്നില്ലെന്ന് കുറ്റപ്പെടുത്തി. മുഖ്യമന്ത്രിക്ക് വേണ്ടി വി ഡി സതീശനാണ് സംസാരിക്കുന്നത്. സതീശൻ ഗവർണറെ വിമർശിക്കുന്നു. സതീശനെയും മന്ത്രിസഭയിലെടുക്കണം. എകെജി സെൻ്ററിൽ നിന്നാണോ സതീശന് ചെലവിന് കിട്ടുന്നതെന്നും സുരേന്ദ്രൻ ചോദിച്ചു.\nRead More: ഡി ലിറ്റിന് ഗവര്‍ണര് ശുപാര്‍ശ ചെയ്തെങ്കില് തെറ്റ്, അധികാരമില്ല, കടന്നാക്രമിച്ച് സതീശന്\nരാഷ്ട്രപതിയ്ക്ക് ഡി ലിറ്റ് കൊടുക്കുന്നത് സംബന്ധിച്ച് ഒരു വിവാദവും ഉണ്ടാകരുത്. ഉന്നത വിദ്യാഭ്യാസ മേഖലയിൽ സിപിഎം ഇടപെടുന്നുണ്ട്. മുഖ്യമന്ത്രി അഭിപ്രായം പറയണമെന്നും രാഷ്ട്രപതി കക്ഷിയാകുന്ന പ്രശ്നമായി മാറിയതെന്നും അദ്ദേഹം പറഞ്ഞു. ചാൻസലർ പദവി ഒഴിയണം എന്നതിൽ ജനങ്ങളിൽ രണ്ടഭിപ്രായമുണ്ട്. ഗവർണർ റെസിഡൻ്റ് കളിക്കേണ്ട എന്ന് മുഖ്യമന്ത്രി തന്നെ പറയുന്ന നാടാണിത്.\nRead More: സർക്കാരിനെ വിട്ട് ഗവർണർക്കെതിരെ വിഡി, രാഷ്ട്രപതിയെ അപമാനിച്ചെന്ന് ബിജെപി\nപോത്തിനോട് വേദമോദിയിട്ട് കാര്യമുണ്ടോ എന്നും സുരേന്ദ്രൻ ചോദിച്ചു. കെ റെയിൽ പരിസ്ഥിതി ആഘാത പഠനം ഇപ്പോഴെന്തിന് നടത്തുന്നു? സുതാര്യമായ പദ്ധതിയാണെങ്കിൽ ജനങ്ങൾ അംഗീകരിക്കും. പച്ചക്കൊടി കാണിക്കരുത് എന്ന് കേന്ദ്രത്തോട് സംസ്ഥാന ബിജെപി നേരത്തെ തന്നെ അറിയിച്ചതാണെന്നും കെ സുരേന്ദ്രൻ വ്യക്തമാക്കി.\nരാഷ്ട്രപതിക്ക് ഡി ലിറ്റ് (D Litt Controversy) നിഷേധിച്ചുവെന്ന വിവാദത്തിൽ സർക്കാരിനെതിരായ ചെന്നിത്തലയുടെ ആക്ഷേപം ഏറ്റെടുക്കാതെ ഗവർണറെ കടന്നാക്രമിക്കുകയായിരുന്നു പ്രതിപക്ഷനേതാവ് വി ഡി സതീശന്. ഡി ലിറ്റിന് നിര്‍ദ്ദേശിക്കാന് ഗവര്‍ണര്‍ക്ക് അധികാരമില്ല. രാഷ്ട്രപതിക്ക് ഡി ലിറ്റ് നൽകാൻ ഗവർണര് ശുപാർശ ചെയ്തെങ്കിൽ അത് തെറ്റാണെന്നും ഇപ്പോൾ വിഷയം ഉയർത്തുന്നത് യഥാർത്ഥ പ്രശ്നങ്ങളിൽ നിന്നും ശ്രദ്ധ തിരിക്കാനാണെന്നും വി ഡി സതീശൻ പറഞ്ഞു. ഗവർണറോടും സർക്കാരിനോടും ചോദ്യങ്ങൾ ഉണ്ടെങ്കിലും ഡി ലിറ്റ് വിവാദം ചെന്നിത്തല തുറന്ന് വിട്ടത് സർക്കാരിനെ വെട്ടിലാക്കാനായിരുന്നു. രാഷ്ട്രപതിയെ സംസ്ഥാന സർക്കാർ ഇടപെട്ട് അപമാനിച്ചെന്ന രീതിയിൽ ചർച്ചകൾ മുറുകുമ്പോഴാണ് വിമർശനം വി ഡി സതീശൻ ഗവർണറിലേക്ക് തിരിച്ചത്.\nസർക്കാരിനെ വിട്ട് ഗവർണറെ സതീശൻ കടന്നാക്രമിച്ചതോടെ ചെന്നിത്തല വെട്ടിലായി. ഒപ്പം പ്രതിപക്ഷത്തെ അനൈക്യം പ്രകടമായി. ഡി ലിറ്റ് വിവാദം ശക്തമാകുന്നത് സർക്കാരിന് രാഷ്ട്രീയനേട്ടമാകുമെന്നതിനാലാണ് സതീശൻ ഗവർണറെ ലക്ഷ്യമിട്ടത്. ഡി ലിറ്റ് പ്രധാന വിഷയമായാൽ ഉന്നത വിദ്യാഭ്യാസ രംഗത്തെ രാഷ്ട്രീയ ഇടപടെൽ മുങ്ങിപ്പോകും. രാഷ്ട്രപതിയുടെ പേരിൽ സംസ്ഥാന സർക്കാർ-ബിജെപി പോര് കടുത്താൽ കോൺഗ്രസിന് റോളില്ലാതാകുമെന്നും കണ്ടാണ് ഗവർണറെ സതീശൻ വിമർശിച്ചത്. പ്രശ്നമെന്താണെന്ന് ഗവർണര് വെളിപ്പെടുത്തണമെന്ന് കോടിയേരി ബാലകൃഷ്ണൻ ആവശ്യപ്പെട്ടു. എന്നാൽ ദളിതനായ രാഷ്ടപ്രതിയെ സർക്കാർ അപമാനിച്ചുവെന്നാണ് ബിജെപി വിമർശനം. പ്രശ്‍നം ഗവർണര് തുറന്ന് പറഞ്ഞാൽ രാഷ്ട്രീയമായി തിരിച്ചടിക്കാനാണ് സിപിഎം നീക്കം. ഗവർണര്‍ക്ക് മേൽ ബാഹ്യസമ്മർദ്ദമെന്ന പാർട്ടി നിലപാട് ഇതുവഴി ഒന്നുകൂടി ആവർത്തിക്കാനാണ് ശ്രമം. വിവാദം മുറുകുമ്പോൾ ഗവർണര് തന്നെ കൂടുതൽ കാര്യങ്ങൾ ഉടൻ വെളിപ്പെടുത്തുമെന്നാണ് സൂചന.\nLast Updated Jan 1, 2022, 11:08 PM IST


സമ്മര്‍ദ്ദം, വിശ്രമമില്ലാതെ ജോലിചെയ്യുക, സൈനസ് പ്രശ്‌നങ്ങള്, മൈഗ്രേയ്ന്, ഉറക്കക്കുറവ്, ശരീരത്തിലെ ജലാംശം കുറയുക തുടങ്ങിയവയാണ് തലവേദനയ്ക്ക് പിന്നിലെ പ്രധാന കാരണ ങ്ങള്. ദീര്‍ഘനാള് നീണ്ടുനില്‍ക്കുന്ന തലവേദനയുടെ മുഖ്യകാരണങ്ങളിലൊന്നാണ് മൈഗ്രേയ്ന്. സ്ത്രീകളിലാണ് മൈഗ്രേയ്ന് തലവേദന കൂടുതലായി കാണപ്പെടുന്നത്. ആര്‍ത്തവകാലത്ത് മൈഗ്രേ യ്ന് കൂടുതലായി അനുഭവപ്പെട്ടെന്നുവരാം. എന്നാല് ഗര്‍ഭകാലത്തും, ആര്‍ത്തവവിരാമം എത്തു മ്പോഴും മൈഗ്രേയ്ന് കാഠിന്യം കുറഞ്ഞുവരികയാണ് ചെയ്യുന്നത്. ശരീരത്തിലെ ജലാംശംകുറഞ്ഞു പോകുന്ന അവസ്ഥ തലവേദനയ്ക്ക് കാരണമാകും. ആവശ്യത്തിന് വെളളം കുടിച്ച് ശരീരത്തിലെ ജലാംശത്തിന്റെ അളവ് കൂട്ടുകയാണ് വേണ്ടത്. ഇലക്ട്രോലൈറ്റുകള് അടങ്ങിയ കരിക്കിന് വെളളം പോലുളള പാനീയങ്ങള് കഴിക്കുന്നതും തലവേദന കുറയ്ക്കാന് സഹായിക്കും. ഐസ് നിറച്ച പ്ലാസ്റ്റിക് പായ്ക്ക് നെറ്റിയില് വയ്ക്കുന്നതാണ് തലവേദന അകറ്റാന് മറ്റൊരു മാര്‍ഗം. ഇതുവഴി നെറ്റിയിലേക്കുളള രക്തപ്രവാഹം വര്‍ദ്ധിക്കുന്നു.\nമാനസിക സംഘര്‍ഷം കൊണ്ടും സൈനസ് കൊണ്ടും ഉണ്ടാകുന്ന തലവേദന ശമിപ്പിക്കാന് ഉത്തമ മാര്‍ഗമാണിത്. തലവേദന അകറ്റാന് ഏറ്റവും മികച്ചതാണ് ചെറുനാരങ്ങ. ശരീരത്തിലെ ആസിഡ് ആല്‍ക്കലൈന് അനുപാതം നിലനിര്‍ത്താന് നാരങ്ങ കൊണ്ട് കഴിയും. മാത്രമല്ല ശരീരത്തേയും മനസ്സിനേയും റിലാക്‌സ് ചെയിക്കാനും ഉന്മേഷമുളളതാക്കാനും ചെറുനാരങ്ങയ്ക്ക് കഴിവുണ്ട്. ഒരു ഗ്ലാസ് ചൂടുവെളളത്തില് ചെറുനാരങ്ങ പിഴിഞ്ഞൊഴിച്ച് കുടിക്കുക. ഗ്യാസ് കൊണ്ടും മറ്റുമുണ്ടാ കുന്ന തലവേദന മാറി കിട്ടും. തലവേദന അകറ്റാനും ദഹന സംബന്ധമായ പ്രശ്‌നങ്ങള് അകറ്റാനും ഇഞ്ചി ഏറെ നല്ലതാണ്. തലയിലെ രക്തക്കുഴലുകളെ റിലാക്‌സ് ചെയ്യാന് ഇഞ്ചി സഹായിക്കും. ഇഞ്ചി ചേര്‍ത്ത ചായ ഒരു ദിവസം മൂന്ന് തവണ കഴിക്കുന്നത് നല്ലതാണ്. തലവേദനയ്ക്ക് മികച്ച താണ് കറുവപ്പട്ട വെള്ളം. തിളച്ച വെള്ളത്തില് അല്‍പം കറുവപ്പട്ട ചേര്‍ത്ത് കുടിക്കുന്നത് തലവേ ദന കുറയ്ക്കാനും ദഹന സംബന്ധമായ പ്രശ്‌നങ്ങള് അകറ്റാനും സഹായിക്കും.


ബില് ഗേറ്റ്‌സ്, കൊച്ചു കള്ളന്, വിവഹത്തിനു ശേഷവും മുന് കാമുകിയുമൊത്ത് യാത്ര നടത്തിയിരുന്നു. വിവാഹത്തിന്റെ ഒരു വ്യവസ്ഥ ഇതായിരുന്നുവത്രെ. ചുരുക്കത്തില് ഭാര്യ അറിഞ്ഞായിരുന്നു.\nഗേറ്റ്‌സിനേക്കള് അഞ്ച് വയസ് കൂടുതലുള്ള (ഇപ്പോള് 70) ടെക്‌നോക്രാറ്റായആന് വിന്‍ബ്ലാഡ് അയിരുന്നു കാമുകി. 1984 മുതല് തുടങ്ങിയതാണ് ഈ ബന്ധം. മെലിന്ദയെ വിവാഹം ചെയ്യാന് അവരോട് ഗേറ്റ്‌സ് അനുമതിയും വാങ്ങി. വളരെ ബുദ്ധിമതിയാണ് മെലിന്ദ എന്ന് ആന് പറഞ്ഞിരുന്നു.\nഈ ബന്ധത്തെപറ്റി ഗേറ്റ്‌സും ആനും നേരത്തെയും പരസ്യമായി പറഞ്ഞിട്ടുണ്ട്. വരഷത്തിലൊരിക്കല് സൗത്ത് കരലിനയില് ആളില്ലാത്ത സ്ഥല്ത്ത് ഇരുവരും ഒത്തുകൂടും.\nഇരുവരും പരിചയപ്പെടുന്ന കാലത്ത് ഗേറ്റ്‌സിനേക്കാള് പണക്കാരി ആന് ആയിരുന്നുവത്രെ. അന്ന് ചെലവെല്ലാം ചെയ്യുന്നത് ആന് ആണ്.\nഅന്ന് തന്റെ കമ്പനി 500 മില്യന് മൂല്യം കൈവരിക്കണം എന്നാതായിരുന്ന് ഗേറ്റ്‌സിന്റെ മോഹം. കമ്പ്യൂട്ടര് രംഗത്ത് അത്രയുമൊക്കെ പണം ഉണ്ടൊ എന്നായിരുന്നു ആനിന്റെ സംശയം.\nഎന്തായാലും ഗേറ്റ്‌സ് പിന്നീട് വളരെ കാലം ലോകത്തിലെ ഏറ്റവും വലിയ പണക്കാരനായി. ഇപ്പോള് രണ്ടാമനും. കുറഞ്ഞത് 130 ബില്യന് സ്വത്ത്.\nസ്വത്ത് സംബന്ധിച്ച് മെലിന്ദയുമായി വിവാഹത്തിനു മുന്‍പ് കരാര് ഇല്ലായിരുന്നുവെന്നാണു ഇപ്പോള് അറിയുന്നത്. എങ്കില് പാതി സ്വത്ത് മെലിന്ദക്ക് കിട്ടും. ഏറ്റവും വലിയ പണക്കാരി എന്ന ബഹുമതി മെലിന്ദക്കാകും.ഇപ്പോഴത് ആമസോണിന്റെ ജെഫ് ബെസൊസിന്റെ മുന് ഭാര്യ മകെന്‍സി സ്‌കോട്ടിനാണ്-34 ബില്യന്


ഇന്ത്യൻ രൂപയുടെ മൂല്യം കുറഞ്ഞത് പ്രവാസികൾക്ക് നേട്ടമാകുന്നു - News Bengaluru\nഇന്ത്യൻ രൂപയുടെ മൂല്യം കുറഞ്ഞത് പ്രവാസികൾക്ക് നേട്ടമാകുന്നു\nBy News Bureau\t On Dec 11, 2021 0\nസൗദി അറേബ്യ: ഇന്ത്യൻ രൂപയുടെ മൂല്യം കുറഞ്ഞത് പ്രവാസികൾക്ക് നേട്ടമാകുന്നു. സൗദി റിയാലിനെതിരെ ഇന്ത്യൻ രൂപയുടെ മൂല്യം രണ്ട് മാസത്തിനിടയിലെ ഏറ്റവും താഴ്ന്ന നിരക്കിലാണ് അന്താരാഷ്ട്ര വിപണിയിൽ രേഖപ്പെടുത്തിയത്.\nകഴിഞ്ഞ മൂന്ന് ദിവസമായി ഡോളറിനെതിരെ ഇന്ത്യൻ രൂപയുടെ മൂല്യം താഴോട്ടാണ്. ഇതോടെ സൗദിയിലെ വിവിധ ബാങ്കുകളിൽ കഴിഞ്ഞ മൂന്ന് ദിവസമായി ഒരു റിയാലിന് 19 രൂപ 70 പൈസ മുതൽ 19 രൂപ 93 പൈസ വരെയാണ് നൽകി കൊണ്ടിരിക്കുന്നത്. രൂപയുടെ മൂല്യ തകർച്ചയും, ശമ്പളം ലഭിക്കുന്ന സമയവും ഒന്നിച്ച് വന്നത് പ്രവാസികൾക്ക് തുണയായി. ബാങ്കുകളിലെല്ലാം ഇന്ത്യൻ പ്രവാസികളുടെ വൻ തിരക്കാണ് അനുഭവപ്പെടുന്നത്.\nഉപഭോക്താക്കളെ ആകർഷിക്കാൻ പല ബാങ്കുകളും സർവീസ് ചാർജ് ഈടാക്കാതെയാണ് പണമയക്കാൻ സംവിധാനം ഒരുക്കിയത്. രാജ്യാന്തര വിപണിയിൽ എണ്ണ വില വർധിച്ചതും, ഓഹരി വിപണിയിലെ തകർച്ചയും ഡോളർ കരുത്താർജ്ജിച്ചതുമാണ് രൂപയുടെ മൂല്യ തകർച്ചക്ക് കാരണം.\nകോവിഡ് അവലോകനയോഗം; ബൂസ്റ്റർ ഡോസുകളുടെ കാര്യത്തിലുള്ള ആലോചനകൾ നടക്കും\nമട്ടന്നൂരിൽ ലോറി നിയന്ത്രണം വിട്ട് കടയിലേക്ക് പാഞ്ഞുകയറി; രണ്ട് പേർ മരിച്ചു


Posted by വി.മോഹനകൃഷ്ണന്/കാകദൃഷ്ടി at 11:51 AM No comments:\nമുപ്പത് വര്‍ഷങ്ങള്‍ക്ക് മുമ്പിറങ്ങിയ ‘ദേശാടനക്കിളി കരയാറില്ല‘ എന്ന പത്മരാജന് ചിത്രത്തില് നിമ്മിയും സാലിയും (കാര്‍ത്തിക, ശാരി) രണ്ടു പക്ഷികളായി അനന്തതയിലേക്ക് പറന്നു പോകുന്നുണ്ട്. പറന്നു പറന്ന് ചിറകു കുഴഞ്ഞ് മരണത്തിന് കീഴടങ്ങുകയാണവര്. ദേശാടനക്കിളി കരയാറില്ലെന്ന് പറയുമ്പോഴും അവരുടെ നിശ്ശബ്‌ദ മായ നിലവിളി നാം കേള്‍ക്കുന്നുണ്ട്. സമൂഹവും കുടുംബവും മറ്റെല്ലാ വരും വളഞ്ഞുനിന്ന് ചോദ്യം ചെയ്‌തിരുന്ന കാലത്താണ് ഇരുവരും ചിറകുവിരുത്തി പറക്കാന് ശ്രമിച്ചത്. ചിറകൊടിഞ്ഞു വീണുപോയെ ങ്കിലും അവരുടെ ഉയര്‍ത്തെഴുന്നേല്പ് സുനിശ്ചിതമായിരുന്നു. ദേശാട നക്കിളികളായ നിമ്മിയും സാലിയും പറന്ന കന്ന് കാലം ഇത്രയൊ ക്കെയായെങ്കിലും അവര്‍ക്ക് നേരിടേണ്ടിവന്ന സമൂഹത്തിന് വലിയ മാറ്റമൊന്നുമുണ്ടായിട്ടില്ല. സാങ്കേതികത കുറേക്കൂടി വികസിച്ചു. കമ്പ്യൂട്ടറും മൊബൈല് ഫോണു മൊക്കെ സര്‍വ്വസാധാരണമായി എന്നുമാത്രം. അതിനാല് തന്നെ‘റാണിപത്മിനി‘ എന്ന സിനിമയിലെ റാണിയും പത്മിനിയും ഇറങ്ങിപ്പോകുന്നത് സാലിയേയും നിമ്മിയേയും നേരിട്ട അതേ കേരളീയാന്തരീക്ഷത്തില് നിന്നാണ്. എന്നാല് ഇറങ്ങിപ്പോയതിനുശേഷം ഇരുവരും നിര്‍ബാധം സഞ്ചരിക്കുന്ന വഴികള് കേരളത്തിനുപുറത്താണ്.\nറാണിയും പത്മിനിയും അക്ഷരാര്‍ത്ഥത്തില് ആകാശത്തില് പറക്കുകയും ശരിക്കും കരഞ്ഞു പോവുകയും ചെയ്യുന്നുണ്ട്. രണ്ടു സ്‌ത്രീകള്‍ക്ക് ദീര്‍ഘയാത്ര ചെയ്യാനും, ഒരുമിച്ചൊരു ലോഡ്‌ജില് തങ്ങാനും, ടെന്റുകളില് അന്തിയുറ ങ്ങാനും ഗുണ്ടകളെ കായികമായും കൗശല ങ്ങളിലൂടെയും നേരിടാനും നിഷ്‌പ്രയാസം സാധിക്കുമെന്നാണ് റാണിപത്മിനിമാര് പറയാന് ശ്രമിക്കുന്നത്. പുരുഷന്റേതെന്ന് വ്യവഹരിക്കപ്പെട്ട കര്‍മ്മമണ്ഡലങ്ങളിലേക്കുള്ള കടന്നു കയറ്റമാണത്. തീര്‍ച്ചയായും `ദേശാടനക്കിളി'യില് നിന്നുള്ള കാലവ്യത്യാസത്തെയാണത് കുറിക്കുന്നത്.`ദേശാടനക്കിളി'കള്‍ക്ക് അക്കാലത്തൊന്നും ആ വിധത്തില് സങ്കല്‌പിക്കാനാവു മായിരുന്നില്ല. സ്‌കൂളില് ചെറിയ വികൃതിത്തരങ്ങള് കാണിച്ചുകൊണ്ടാണ് നിമ്മിയും സാലിയും അവിടെ നോട്ടപ്പുള്ളികളാവുന്നത്. അസ്വസ്ഥമായ ഒരു കുടുംബാന്തരീക്ഷം ഇരുവര്‍ക്കു മുണ്ടായിരുന്നു. അതില് നിന്ന് രക്ഷനേടാനാണ് അവര് ഇത്തരം കുസൃതികളൊക്കെ ഒപ്പിക്കുന്നത്. അത് ക്രമേണ വളര്‍ന്ന് അവരുടെ ഒളിച്ചോട്ടത്തിലാണവസാനിക്കുന്നത്. രാത്രി ഒരു കോണ്‍വെന്റില് കൗശലപൂര്‍വ്വം താമസിച്ചുവെങ്കിലും പുലരുംമുമ്പേ അവിടെ നിന്ന് രക്ഷ പ്പെട്ടു. പിന്നീട് വേഷം മാറി ഒരു ലോഡ്‌ജില് മുറി തരപ്പെടുത്തുകയാണ്. ലോഡ്‌ജ് ഉടമയുടെ ഔദാര്യമാണത്.ഇരുവരും ഒളിച്ചു താമസിക്കുന്നതും യാത്രചെയ്യുന്നതുമായ ഭൂപ്രദേശങ്ങ ളൊന്നും കേരളത്തിനുപുറത്തല്ല. കേരളത്തിന്റെ സാമൂഹ്യാന്തരീക്ഷത്തോട് പൊരുതി അവര് കേരളത്തിനകത്തു തന്നെ ഒരു സ്വയംഭരണ ദേശം സൃഷ്‌ടിക്കുന്നു. വിവരവിജ്ഞാനത്തിന്റെ ഇത്രയും വിസ്‌തൃതമായ കാലത്തിലും ലോകത്തിലുമല്ല ജീവിച്ചതെന്നതിന്റെ 'ആനുകൂല്യം' മാത്രമാണ് അവര്‍ക്കുണ്ടായിരുന്നത്.\n‘റാണിപത്മിനി‘യിലെ കാലവും ദേശവും വ്യത്യസ്‌തമാണ്. ദേശം ഡല്‍ഹിയിലും ഉത്തരേ ന്ത്യയിലും ഹിമാലയത്തിലുമായി പരന്നു കിടക്കുന്ന വിശാലപ്രദേശമാണ്. കേരളത്തില് ജനിച്ചു വളര്‍ന്നു എന്നതാണ് അവരെ മലയാളവുമായി കൂട്ടിയിണക്കുന്ന ഘടകം. വിവാഹിതയായി ഡല്‍ഹിയിലെത്തിയ പത്മിനിയുടെ ഭര്‍ത്താവ് ഗിരിക്ക് കാറോട്ടത്തിലാണ് കമ്പം. പത്മിനിയുടെ പിറന്നാളിനും വിവാഹവാര്‍ഷിക ത്തിനുമൊക്കെ അയാള് വാങ്ങുന്ന സമ്മാനങ്ങള് ഇസ്‌തിരി പ്പെട്ടി, വാഷിങ്‌മെഷീന് എന്നിവയൊക്കെയാണ്. വീട്ടുസാമഗ്രികള് സമ്മാനമായി വേണ്ടെന്നും തനിക്കുമാത്രമായി ഒരു ഐസ്‌ക്രീമെങ്കിലും വാങ്ങി നല്‍കണമെന്നുമാണ് പത്മിനിയുടെ ആവശ്യം. പത്മിനി ആഗ്രഹിക്കുന്ന സ്വാതന്ത്ര്യത്തിനുമേല് വിലങ്ങു വീഴുന്നത് ഏതെങ്കിലും പുരുഷന്മാര് കാരണമല്ല,മറിച്ച് പുരുഷാധിപത്യപരമായ സ്‌ത്രീസ്വഭാവം കാരണ മാണ്. ചെറുപ്പത്തിലേ കുസൃതിക്കാരിയും ധിക്കാരിയുമൊക്കെയാണെന്ന് സൂചനകളുണ്ടെങ്കിലും കുടുംബത്തെയും ഭര്‍ത്താവിനെയും വീണ്ടെടുക്കാനാണ് അവള് ഹിമാലയന് യാത്രയ്‌ക്കൊ രുങ്ങുന്നത്. യാത്രമദ്ധ്യേയാണ് അവള് റാണിയെ പരിചയപ്പെടുന്നത്. ദീര്‍ഘയാത്രക്ക് ഒരുങ്ങിപ്പുറ പ്പെടുന്നുണ്ടെങ്കിലും അതിനിടയ്‌ക്ക് സംഭവിക്കുന്ന ശാരീരികാ ക്രമണങ്ങളെയൊന്നും നേരിടാന് ത്രാണിയുള്ളവളല്ല, പത്മിനി. ബസ്സ് യാത്രക്കിടയില് പത്മിനിയെ ഉപദ്രവി ക്കുന്നയാളെ നേരിടുന്നത് റാണിയാണ്. തുടര്‍ന്നങ്ങോട്ട് പത്മിനിയുടെ രക്ഷകര്‍ത്താവാണ് റാണി. ഈ രക്ഷാകര്‍ത്തൃത്വത്തിന്റെ കീഴിലാണ് പത്മിനിയുടെ തുടര്‍ന്നുള്ള യാത്രകളും അവര് നേടുന്നതായി സങ്കല്‌പിക്കപ്പെടുന്ന സ്വാതന്ത്ര്യവും.\nറാണി പത്മിനിമാരുടെ യാത്രകളുടെ ദേശം ഉത്തരേന്ത്യയാണെന്നത് യാദൃശ്ചികമല്ല. കേരളം പോലുള്ള ഒരു പ്രദേശത്ത്, സ്‌ത്രീകള്‍ക്ക് നേരിടേണ്ടിവരുന്ന സാമൂഹ്യവിലക്കുകളില് പലതും കേരളത്തിനു പുറത്ത് ദൃശ്യാത്മകമല്ല. അവര് എവിടെ സഞ്ചരിക്കുന്നുവെന്നോ എവിടെ താമസിക്കുന്നുവെന്നോ നിരീക്ഷിക്കാനുള്ള സംവിധാനങ്ങളൊന്നും അവിടെ പ്രവര്‍ത്തന ക്ഷമമല്ല. സദാചാരത്തേക്കുറിച്ചുള്ള ഉത്‌കണ്‌ഠകളുമായി ആരും പുറകെ നടക്കാനുമുണ്ടാവില്ല. പത്മിനിയുടെ തന്നെ കുടുംബമാണ്, ചാരക്കണ്ണുകളുമായി അവളുടെ പുറകെ നടക്കുന്നത്. അതേ കുടുംബക്രമത്തിലേക്കു തന്നെ അവസാനം പത്മിനി തിരിച്ചെത്തുകയും ചെയ്യുന്നു. റാണിയെ പിന്തുടരുന്നത് കുടുംബമല്ല ഗുണ്ടാപ്പടയാണ്. റാണിയിലെ സ്‌ത്രീസ്വത്വത്തെയല്ല അവരും പിന്തുടരുന്നത്. ലിംഗഭേദങ്ങളൊന്നുമില്ലാത്ത ഒരു പിന്തുടരലാണത്.സ്‌ത്രീയുടെ സ്വതന്ത്ര്യത്തെ ഭയക്കുകയും നിരുത്സാഹപ്പെടുത്തുകയും ചെയ്യുന്ന ഒരു ഭൗതീകസാഹചര്യത്തോടല്ല റാണിക്കും പത്മിനിക്കും ഏറ്റുമുട്ടാനുണ്ടായിരുന്നത്. ആരും തടയാനില്ലാത്ത സ്വാതന്ത്ര്യത്തെ ആഘോഷിക്കുകയാണ് ഇരുവരും ചെയ്‌തത്. എന്നാല് അതേ സ്വാതന്ത്ര്യം ഭര്‍ത്താവിനെ തിരികെ വീട്ടിലെത്തിക്കാനാണ് പത്മിനി ഉപയോഗിക്കുന്നത്. ``വീട്ടിലേക്ക് വാ വെച്ചിട്ടുണ്ട് ഞാന്'' എന്നവര് പറയുമ്പോള് ഗിരിയില് പുതിയ ഊര്‍ജ്ജപ്രവാഹമുണ്ടാവുകയും കാറ് മുന്നോട്ടു കുതിക്കുകയും ചെയ്യുന്നു.\nറാണിയും പത്മിനിയും ആഘോഷിക്കുന്നതായി സങ്കല്‌പിക്കപ്പെടുന്ന ദേശകാല വ്യത്യാസ മില്ലാത്ത സ്വാതന്ത്ര്യത്തിന് പരിമിതികളേറെ യുണ്ട്. ഡല്‍ഹിയിലും മണാലിയിലും ഉരുളന് കല്ലുകള് നിറഞ്ഞ വഴികളില് അവര് നേടുന്നു വെന്ന് പറയുന്നത് കേവലമായൊരു സങ്കല്പ സ്വാതന്ത്ര്യമാണ്. അതുകൊണ്ട് കേരളീയ സ്‌ത്രീജീവിതത്തിന്റെ സ്വാതന്ത്ര്യ പ്രഖ്യാപനത്തിന്റെ പതാകയാണ് റാണിപത്മിനിമാര് ഏന്തുന്നതെന്ന് പറയുകവയ്യ. കേരളീയ പശ്ചാത്തലത്തില് സ്‌ത്രീജീവിതത്തെകുറിച്ചുളള ചിന്തകക്ക് ഈ സിനിമ കാരണമാകുന്നത് സ്വാഭാവികമാണ്. രണ്ടു മലയാളിസ്ത്രീകളുടെ കാര്യത്തില് അങ്ങനെയൊരു ചിന്ത തന്നെയാണ് ആദ്യമുയരുക. മറ്റൊരു നാട്ടില് വ്യത്യസ്‌തമായ ഒരു കാഴ്‌ചാനുഭവവും ഈ സിനിമക്ക് നല്‍കാനായേക്കും.\nറാണിയും പത്മിനിയും ഒരേ അളവില് ആര്‍ജ്ജിച്ചെടുക്കുന്നതല്ല, സിനിമയില് പ്രകടമാവുന്ന ഇരുവരുടേയും സ്വത്വബോധം.റാണിയൊടൊന്നിച്ചുളള യാത്രയിലൂടെ പത്മിനിക്കു സംഭവി ക്കുന്ന മാറ്റമാണ് പ്രധാനം. അവള് ലോകത്തെ കുറിച്ച് കുറേ കാര്യങ്ങള് കൂടി പഠിക്കുന്നു. ആകാശത്ത് ചിറക്കു വിരിച്ച് പറക്കുന്നു. എന്നാല് പൂര്‍ണ്ണമായും അതിനനുസരിച്ച് വ്യത്യസ്‌ത മായ ഒരു ജീവിതം പത്മിനി തുടര്‍ന്ന് നയിക്കുന്നതായി വ്യക്തമാക്കപ്പെടുന്നില്ല. ഭര്‍ത്താവിനെ തന്നിലേക്കും കുടുംബത്തിലേക്കും തിരിച്ചു കൊണ്ടുവരാനുളള പരിശ്രമങ്ങള്‍ക്കിടക്കുളള ഇടവേള കളില് അവള് യാദൃശ്ചികമായി കൈവരിക്കുന്നതാണിതെല്ലാം. അതിന് സഹായിക്കുന്നത് റാണിയുടെ പുരുഷഭാവമുളള രക്ഷാകര്‍തൃത്വമാണ്. റാണി പറയുന്നത് കേട്ടു നടക്കുകയും അനുസരിക്കുകയും മാത്രമേ പത്മിനി ചെയ്യുന്നുളളു. ഭര്‍ത്താവിനെ കുറിച്ച് റാണി മോശമാ യെന്തോ പറഞ്ഞപ്പോള് മാത്രമേ പത്മിനി എതിര്‍പ്പ് പ്രകടിപ്പിക്കുന്നുളളു. തനിക്ക് കീഴ്‌പ്പെട്ട വളാണ് പത്മിനിയെന്നറിഞ്ഞുകൊണ്ടാണ് പത്മിനിയുടെ പണവും ആഭരണങ്ങളുമായി റാണി കടന്നു കളയുന്നത്. റാണിയെ കണ്ടെത്തി അവളുമായി കായികമായി ഏറ്റുമുട്ടാന് തയ്യാറാവുന്ന ഒരു സന്ദര്‍ഭത്തില് മാത്രമാണ് പത്മിനി സ്വയം കര്‍തൃത്വത്തിലേക്ക് വളരുന്നത്. എന്നാല് അവിടെ പത്മിനി പരാജയപ്പെടുകയും ചെയ്യുന്നു.\nദേശാടനക്കിളിയിലുമുണ്ട് റാണിയെപ്പോലൊരു `പുരുഷ സ്വരൂപം'. അത് സാലിയാണ്. നിമ്മിയെ നിയന്ത്രിക്കുകയും, അവള്‍ക്കുമേല് ആധിപത്യം ചെലുത്തുകയും ചെയ്യുന്നത് സാലി യാണ്. പുരുഷന്മാരുടെയോ മറ്റാരുടെയെങ്കിലുമോ സമ്പര്‍ക്കമോ, ഉപദേശമോ അവര് ഭയക്കുന്നുണ്ട്. തങ്ങളുടെ സ്വാതന്ത്ര്യത്തിലേക്കും സ്വകാര്യതയിലേക്കുമുള്ള കടന്നുകയറ്റ മായാണ് അവരതിനെ കാണുന്നത്. തീരുമാനങ്ങളെല്ലാം സാലിയുടെതായിരുന്നു. നിമ്മി നിശ്ശബ്‌ദ പങ്കാളിയായി അതെല്ലാം അനുസരിക്കുന്നു. ഒറ്റക്ക് ചില തീരുമാനങ്ങളിലേക്കെല്ലാം നിമ്മി എത്തിച്ചേരുന്നുണ്ടെങ്കിലും അതെല്ലാം സാലിയാല് തിരുത്തപ്പെടുന്നു. ആത്മഹത്യ ചെയ്യാനുള്ള നിമ്മിയുടെ സ്വന്തം തീരുമാനം പോലും അവസാനം സാലിയുടേതായി മാറുന്നു.\n‘ദേശാടനക്കിളി‘യില് പുരുഷന്മാരുടേതെന്ന് വ്യവഹരിക്കപ്പെട്ട കര്‍മ്മ മണ്ഡലങ്ങള് ഒറ്റയടിക്ക് പെണ്‍കുട്ടികള്‍ക്ക് പ്രാപ്യമാകുന്നില്ല. അപ്രാപ്യമായതിനെ സവിശേഷ സാഹചര്യ ങ്ങളില് എത്തിപ്പിടിപ്പിക്കുവാന് ശ്രമിക്കുകയാണവര്. ഇരുവരും ചേര്‍ന്ന് ഒരു ഹോസ്റ്റലില് താമസിക്കുന്നതും, രാത്രിയില് സഞ്ചരിക്കുന്നതും മുടി മുറിച്ച് വേഷംമാറുന്നതുമെല്ലാം നിസ്സഹായ തയില് നിന്ന് ഉരുവം കൊള്ളുന്ന സ്വാഭാവികമായ ജീവിതോപായങ്ങളാണ്. അങ്ങനെ തങ്ങളു ടേതുമാത്രമായ ഒരു ലോകം അവര് സൃഷ്‌ടിച്ചെടുക്കുകയും ചെയ്യുന്നു.\n‘റാണിപത്മിനി‘യില് പുരുഷന്മാരുടെ മാത്രമായ കര്‍മ്മരംഗങ്ങ ളില്ലെന്നും അഥവാ ഉണ്ടെങ്കില് തന്നെ തങ്ങള്‍ക്കത് അപ്രാപ്യ മല്ലെന്നും പ്രഖ്യാപിക്കപ്പെടുന്നു. പുരുഷലോകമെന്നും സ്‌ത്രീ ലോകമെന്നുമുള്ള അതിര് വരമ്പുകളില്ലെന്ന് ഇരുവരും ചേര്‍ന്ന് തെളിയിക്കാന് ശ്രമിക്കുന്നു.മുഖ്യധാരാസിനിമയില് പുരുഷ നടന്മാര് പ്രവര്‍ത്തിക്കുന്നതിന് സമാനമാണ് റാണിയും പത്മിനിയുമുള്‍പ്പെടുന്ന പലരംഗങ്ങളും. ഗുണ്ടകളുമായുളള ഏറ്റുമുട്ടല് സന്ദര്‍ഭങ്ങള്, അവരില് നിന്നു രക്ഷപ്പെടാനുളള ദീര്‍ഘമായ ഓട്ടങ്ങള്,ഇരുവരും ചേര്‍ന്ന് സൃഷ്ടിക്കുന്ന ഹാസ്യം എന്നിവയെല്ലാം മോഹന്‍ലാല്/ശ്രീനിവാസന് തുടങ്ങിയ പുരുഷ ദ്വന്ദങ്ങള് അവതരിപ്പിച്ച രംഗങ്ങളെ ഓര്‍മ്മിപ്പിക്കും.\nറാണിയും പത്മിനിയും ഒറ്റക്കും കൂട്ടായും നടത്തുന്ന യാത്രകളൊന്നും ഏതെങ്കിലും ലക്ഷ്യം മുന്നില് കണ്ടുകൊണ്ടല്ല പത്മിനിക്ക് ഒരു പക്ഷെ ഭര്‍ത്താവിനെ കണ്ടെത്തുക എന്നൊരു ലക്ഷ്യമുണ്ട്. അതിനായുള്ള കഠിനയാത്ര അത്രയധികം യുക്തി സഹവുമല്ല. പ്രത്യക്ഷത്തില് ലക്ഷ്യമൊന്നു മില്ലാത്ത രണ്ടു യാത്രകള്‍ക്കിറങ്ങിത്തിരിക്കുന്നവരിലൂടെയാണ് യാത്രയുടെ സ്വാതന്ത്ര്യം എന്ന ആശയം ഉദ്‌ഘോഷിക്കപ്പെടുന്നത് .ഇരുവരും ആദര്‍ശാത്മകകഥാപാത്രങ്ങളായൊന്നുമല്ല സൃഷ്‌ടിക്കപ്പെട്ടിരിക്കുന്നത് എന്നൊരു വലിയ മെച്ചമുണ്ട്. അല്ലറ ചില്ലറ മോഷണങ്ങളൊക്കെ രണ്ടു പേരും നടത്തുന്നുമുണ്ട്. വീട്ടിലെ പണ്ടവും പണവും മോഷ്‌ടിച്ചെടുത്താണ് പത്മിനി യാത്രയ്‌ക്കൊരുങ്ങുന്നത്. രാത്രി ടെന്റില് ഒരുമിച്ചു താമസിക്കുമ്പോള് പത്മിനിയെ കഥ പറഞ്ഞു റക്കി അവളുടെ പണവും ആഭരണങ്ങളുമായി കടന്നു കളഞ്ഞ റാണിയെ പിന്തുടര്‍ന്ന് അവര് പരസ്‌പരം ഏറ്റുമുട്ടുന്നു. പത്മിനിയുടെ കരുത്തില്ലായ്‌മയെ റാണി ഇടയ്‌ക്കിടെ പരിഹസിക്കുന്നു.\nസിനിമയുടെ അവസാനഭാഗത്ത് പത്മിനിയെയും കുഞ്ഞിനേയും കാണുമ്പോള് പരസ്യ മോഡലെന്ന നിലക്കുള്ള തന്റെ ചിത്രം റാണി അവള്‍ക്ക് കാണിച്ചു കൊടുക്കുന്നു. അതില് നിന്ന് ഒരു കാര്യം വ്യക്തമാണ്. റാണിക്കുമാത്രമേ, സ്വാതന്ത്ര്യത്തിന്റെ വഴിയില് തുടര്‍ന്നു സഞ്ചരിക്കാന് കഴിഞ്ഞിട്ടുള്ളൂ എന്നതാണത്.അതവള് തുടര്‍ന്നുപോന്ന സ്വാഭാവിക ജീവിത വുമാണ്. പത്മിനിയാകട്ടെ സ്വാതന്ത്ര്യത്തിന്റെ വഴികളിലൂടെ കുറച്ചു ദൂരം സഞ്ചരിച്ച് തിരിച്ചു വന്ന് തന്നെ സംബന്ധിച്ച് കുറേക്കൂടി സാര്‍ത്ഥകമായ ഒരു ജീവിതം നയിക്കുകയായിരിക്കാം, അഥവാ രണ്ടുപേരുടെ ഒരിക്കലും ഒന്നാകാത്ത സ്വാതന്ത്ര്യസങ്കല്‌പവുമായിരിക്കാം അത്.\nരണ്ടു സ്‌ത്രീകളുടെ വ്യത്യസ്‌തമായ സഞ്ചാരവഴികള് അടയാള പ്പെടുത്തുന്നതിന് സ്വീകരിച്ച വഴികളിലെങ്ങും പുരുഷനായ കന്റെ സാന്നിദ്ധ്യമില്ലാതിരിക്കാന് സംവിധായകന് ശ്രദ്ധിച്ചി ട്ടുണ്ട്. (ഗിരിയുടെ കാറോട്ട സ്ഥലത്തേക്ക് റാണിയെയും പത്മിനിയേയും നയിക്കുന്നത് പുരുഷന്മാരടങ്ങിയ മലയാളി സംഘമാണെന്നത് ശ്രദ്ധേയമാണ്. അവരെ പാരച്യൂട്ടില് പറക്കാന് സഹായിക്കുന്നതും പുരുഷന് തന്നെയാണ്).എന്നാല് അതിനുപകരം ആ റോള്, റാണി ഏറ്റെടുക്കുന്നുണ്ട്. അദൃശ്യമായ പുരുഷ സാന്നിദ്ധ്യത്തില് കുറഞ്ഞൊന്നുമല്ല അത്.\nരണ്ടു സ്‌ത്രീകളുടെ അസാധാരണ യാത്രകളുടെ ആവിഷ്‌ക്കാരമെന്നോ, പുരുഷനായകത്വത്തെ നിരാകരിക്കുന്ന സിനിമയെന്നോ പുരുഷ ലോകത്തെ സ്‌ത്രീകള് നിഷ്‌ക്കാസനം ചെയ്യുന്ന സിനിമയെന്നോ ആഷിക്ക് അബുവിന്റെ ഈ സിനിമാ പരീക്ഷണത്തെ വ്യാഖ്യാനിച്ചു തോല്‌പിക്കാം. ദേശാടനക്കിളിയില് മോഹന്‍ലാലിന്റെ നായക കഥാപാത്രവും ഉര്‍വ്വശിയുടെ പ്രധാന കഥാപാത്രവുമൊക്കെ ഉണ്ടായിട്ടും ശാരിയും കാര്‍ത്തികയും പ്രധാനകഥാപാത്രങ്ങളില് നിറയുന്നത്, അവരുടെ ജീവിത ദുരന്തത്തിലാണ് കഥയുടെ വികാസമെന്നതിനാലാണ്. ടീച്ച റോട് പ്രതികാരം ചെയ്യുക എന്നതാണ് അവരുടെ ഒളിച്ചോട്ടത്തിന്റെ നിദാനമെങ്കിലും, പിന്നീട് ഇരുവരും ചേര്‍ന്ന് തങ്ങളടെ ഒരു ലോകം കണ്ടത്തുന്നു. പരസ്പരം ഒന്നാകാന് പരിശ്രമിക്കുകയും ചെയ്യുന്നു. സമൂഹത്തോടുള്ള പ്രതികാരം ലഭ്യമായ ആയുധങ്ങള് കൊണ്ടവര് പ്രകടിപ്പിക്കുന്നു. റാണിപത്മിനി എന്ന് ചേര്‍ത്തെഴുതിയിട്ടും അവരിരുവരും പൊതുവായ ഒരു ലോകം പങ്കുവെക്കുന്നതേയില്ല. ഒരര്‍ത്ഥത്തില് രണ്ടായി തുടരുന്നതവരുടെ സ്വതന്ത്ര്യമാണ്. ഞങ്ങള് ലെസ്‌ബിയന്‍സാണെന്നൊക്കെ റാണി ഒരിക്കല് പറയുന്നുണ്ടെങ്കിലും അതൊരു ഭീഷണിയായാണ് അവതരിപ്പിക്കപ്പെടുന്നത്. ദേശാടനക്കിളിയില് ആരുമൊന്നും പറയുന്ന തേയില്ല എന്നാല് അവരിരുവരും ചേര്‍ന്നാണ് ഓടിപ്പോകുന്നത് .ഒന്നായിത്തന്നെ മരണം പുകുകയും ചെയ്യുന്നു.\nനിമ്മിയും, സാലിയും പുറപ്പെട്ടു പോയേടത്തുതന്നെ, കേരള ത്തിലെ സാമൂഹ്യാന്തരീക്ഷം നില്‌ക്കുമ്പോള് വര്‍ഷങ്ങള്‍ക്കി പ്പുറവും മലയാളികളായ രണ്ടു സ്‌ത്രീകളെ തങ്ങളുടെ സ്വാതന്ത്ര്യ മാഘോഷിക്കാന് കേരളത്തിനു പുറത്തേയ്‌ക്കു മാത്രമേ പറഞ്ഞയക്കാനാകൂ. അവിടെത്തെ ആളൊഴിഞ്ഞ, ഉരുളന് കല്ലുകള് നിറഞ്ഞ പാതകളില് മാത്രമേ അവര്‍ക്ക് നിര്‍ബാധം നടക്കാനാകൂ. പാരച്യൂട്ടില് പറന്നുയര്‍ന്ന അവര് തങ്ങളുടെ മുഷിഞ്ഞ ജീവിതങ്ങളിലേക്കു തന്നെയാണ് തിരിച്ചെത്തുന്നത്. എന്നാല് ദേശാടനക്കിളികള് അനന്തമായ ആകാശത്ത് പറന്നു കൊണ്ടേ യിരിക്കുന്നു.\nഒരിക്കല് യൂണിഫോമില് നിന്നിറങ്ങി പോന്നതിനാല് ഞങ്ങള് വിദ്യാര്‍ത്ഥികളല്ലാതായി എന്ന് നിമ്മിയും സാലിയും പറയുന്നുണ്ട്. എന്നാല് റാണിയും പത്മിനിയും ഏതെങ്കിലുമൊരു യൂണിഫോ മിലല്ല യാത്ര തുടങ്ങിയത്.യാത്ര തീരുമ്പോഴും അവര്‍ക്ക് യൂണിഫോമൊന്നുമില്ല. അന്യദേശ ത്തുപോയി ആഘോഷിക്കുന്ന സ്വാതന്ത്ര്യം കൂടെപ്പോരില്ലഎന്ന് പുതിയ ദേശാടനക്കിളികള്‍ക്ക് മനസ്സിലായിട്ടുമില്ല.\nPosted by വി.മോഹനകൃഷ്ണന്/കാകദൃഷ്ടി at 8:50 PM 1 comment:\nPosted by വി.മോഹനകൃഷ്ണന്/കാകദൃഷ്ടി at 8:22 AM No comments:\nസിനിമയുടെ ദേശങ്ങള്:ക്രൈം 89/ഞാന് സ്റ്റീവ് ലോപ്പസ്\n'ഓളവുംതീരവും‘മലബാറിലാണ് ചിത്രീകരിക്കപ്പെട്ടത്.‘സ്വയംവരം‘തിരുവനന്തപുരത്താണ് സാക്ഷാത്ക്കരിക്കപ്പെട്ടത്. രണ്ടു സിനിമകളെ പ്രദേശികത കൊണ്ട് നിര്‍വ്വചിക്കാന് ശ്രമിക്കുക യല്ല്ല്ല.തൊട്ടടുത്തവര്‍ഷങ്ങളില് ചിത്രീകരിക്കപ്പെട്ട രണ്ട്സിനിമകള് മാത്രമായിരുന്നില്ല അവ . ‘സ്വയംവര‘ത്തിലേക്കുള്ള വഴി ‘ഓളവും തീരവും’സൃഷ്ടിച്ചതാണ്.\n'സ്വയംവര'ത്തിനു മുന്‍പുള്ള മലയാളത്തിലെ ഗൌരവസിനിമയുടെ ഭൂതകാലം നീലക്കുയില്, ചെമ്മീന്,ഭാര്‍ഗ്ഗവിനിലയം എന്നിവയുടെയെല്ലാം തുടര്‍ച്ചയായി ഓളവുംതീരവും എന്ന ചിത്രത്തോടെ ഒരു ഘട്ടം പൂര്‍ത്തിയാക്കി.അതിനുശേഷമാണ് സിനിമയില് വ്യക്തമായ ചേരിവ്യത്യാസമുണ്ടാ വുന്നത്.സമാന്തരസിനിമയിലൂടെ സംഭവിച്ചുകൊണ്ടിരുന്നമാറ്റങ്ങള് കച്ചവടസിനിമയ്‌ക്കും തിരസ്‌ക്കരിക്കാനാവുമായിരുന്നില്ല. കച്ചവടസിനിമകളും കലാനുഭവങ്ങളാവാനുള്ള പരിശ്രമങ്ങള് നടത്തിക്കൊണ്ടിരുന്നു. എല്ലാസിനിമകളും ആത്യന്തികമായി കച്ചവടം മുന്നില്‍കാണുന്നതുപോലെ കലാനുഭവമാകാനും യത്‌നിക്കുന്നുണ്ട്. അതുകൊണ്ട് കല/കച്ചവടം തുടങ്ങിയ പ്രയോഗങ്ങള്‍ക്ക് പരിമിതികളുണ്ട്.(തുടര്‍ന്ന് ഇവിടെ)\nPosted by വി.മോഹനകൃഷ്ണന്/കാകദൃഷ്ടി at 10:20 AM No comments:\nപൂമരച്ചോട്ടിലെ പ്രീമിയര് പത്മിനി\nതൊണ്ണൂറുകളുടെ തുടക്കത്തില് ഇന്ത്യയില് വിവരവിജ്ഞാനമേഖലയില് സംഭവിച്ച വലിയ കുതിപ്പിനു സമാന്തരമായി വാഹനങ്ങളുടെ ഉപയോഗ ശീലങ്ങളിലും മാറ്റങ്ങളുണ്ടായി. പഴയ രാജ്‌ദൂത് മോട്ടോര്‍സൈക്കിളുകള് മാത്രം അങ്ങിങ്ങ് കണ്ടിരുന്ന നിരത്തുകളില് 100 സി.സി. ബൈക്കുകളുടെ ഒരു പ്രളയം തന്നെ സംഭവിച്ചു. ഇലക്‌ട്രോണിക് സെല്‍ഫ് സ്റ്റാര്‍ട്ടിംഗ് സംവിധാനങ്ങള് ബൈക്കു കളെ കൂടുതല് സുഗമവും ആകര്‍ഷകവുമാക്കി. അതിനു സമാന്തരമായി സ്‌ത്രീകള്‍ക്കുപയോഗിക്കാവുന്ന സ്‌കൂട്ടറുകളും വ്യാപകമായി. ബാങ്കുകള് വാഹനങ്ങള് വാങ്ങുന്നതിന് ഉദാരമായി വായ്‌പ നല്‍കാനും തയ്യാറായി. ``ഹണ്‍ട്രഡ് സി.സി. ബൈക്കും അതിലൊരു പൂജാഭട്ടും വേണം'' എന്ന പാട്ട് ആ കാലത്തിന്റെ പ്രതീകങ്ങളിലൊന്നായി. അതോടൊപ്പം കാറുകളുടെ ഉപഭോഗത്തിലും മാറ്റങ്ങളുണ്ടായി. അക്കാലംവരെയും സമ്പന്നവിഭാഗത്തിനു മാത്രം പ്രാപ്യമായിരുന്ന കാറുകള് ഇടത്തരക്കാര്‍ക്കുകൂടി ലഭ്യമായിത്തുടങ്ങി. റോഡു നിറഞ്ഞോടിയിരുന്ന അമ്പാസഡര് കാറുകളുടെ വലിയ രൂപങ്ങളെ പിന്തള്ളി ചെറു രൂപമുള്ള മാരുതി കാറുകള് റോഡുകളില് നിറഞ്ഞു. മാരുതി സുസുക്കി കമ്പനിയാണ് ഈ മാറ്റങ്ങള് കൊണ്ടു വന്നത്. മാരുതിയുടെ പ്രധാന മോഡലുകള് അവയുടെ ചെറുരൂപം കൊണ്ടും ഇന്ധനക്ഷമത കൊണ്ടും അണുകുടുബങ്ങള്‍ക്ക് പ്രിയപ്പെട്ടതായി. അതുവരെയും പല കോയ്‌മകളുടെയും പ്രതീകമായിരുന്ന പ്രീമിയര്‍പത്മിനി പോലുള്ള കാറുകള് ഡോക്‌ടര്‍മാരുടെ വാഹനമായി കുറേക്കാലം കൂടിതുടര്‍ന്നു. ക്രമേണ നിരത്തു കളില് നിന്ന് പാടെ നിഷ്‌ക്രമിച്ചു.\nആധുനികതയായി ഇന്ത്യന് സമൂഹത്തില് കടന്നുവന്ന പരിഷ്‌ക്കാരങ്ങളില് പ്രധാനപ്പെട്ടത് കാറുകളല്ല. വലിയ സാമ്പത്തിക ചെലവു ഉള്ളതിനാല് സാമാന്യ ജനങ്ങള്‍ക്ക് വളരെ എളുപ്പത്തില് അവ സ്വായത്തമാക്കാനാവുമായിരുന്നില്ല. കൂടുതലാളുകള്‍ക്ക് പ്രാപ്യമായ വാഹനങ്ങളുടെ രൂപത്തി ലാണ് അവര് ആധുനികതയെ സ്വീകരിച്ചത്. ട്രാക്‌ടറുകള്, സൈക്കിളുകള്, മോട്ടോര് സൈക്കി ളുകള്, ബസ്സുകള്, അവയ്‌ക്കുവേണ്ടി നിരവധി റോഡുകള് എന്ന രീതിയിലായിരുന്നു പരിഷ്‌ക്കാ രങ്ങള് ഉണ്ടായത്. പൊതുമേഖലയില് തീവണ്ടികളും റെയില്‍പ്പാളങ്ങളുമുണ്ടായി. കാറുകള് ആധുനി കതയുടെ പ്രതീകമായി അകലമിട്ടു നിന്നതേയുള്ളൂ. മറ്റുവിധത്തില് ആധുനികമായി ക്കഴിഞ്ഞ ഒരു സമൂഹത്തിന്റെ ശീലങ്ങളെ നിയന്ത്രിക്കാന് അവയ്‌ക്ക കഴിഞ്ഞുവെന്നുമാത്രം.\nദൈനംദിന ജീവിതത്തിന്റെ ഭാഗമായി ആധുനികത പ്രവേശിച്ച ചില വഴികളുണ്ട്.ടൂത്ത്‌പേസ്റ്റ്,റേഡിയോ,കക്കൂസുകള്,ടി.വി, ഫോണ് എന്നിവ യെല്ലാം വ്യക്തികളെയെന്ന പോലെ സമൂഹങ്ങളെയും പരിവര്‍ത്തനവിധേ യമാക്കി. തൊണ്ണൂറുകളില് ഇടത്തരം കുടുംബങ്ങളുടെ വലിയ ആഗ്രഹങ്ങ ളിലൊന്ന് ഒരു കളര്‍ടെലിവിഷന് സ്വന്തമാക്കുക എന്നതായിരുന്നു. ആധുനി കമായ ഈ സംവിധാനങ്ങളൊക്കെ വീട്ടില് നിരത്തിയെങ്കിലും വിശ്വാസ സംഹിതകളില് ആധുനികത പടിക്കുപുറത്തു തന്നെ നിന്നു.\nഎസ്.യു.അരുണ്‍കുമാര് സംവിധാനം ചെയ്‌ത ``പണ്ണയാറും പത്മിനിയും'' എന്ന സിനിമ ഒരു സാധാ രണ തമിഴ് ഗ്രാമത്തിലേയ്‌ക്ക് അത്ഭുതാദരങ്ങള് നേടി കടന്നുവരുന്ന ആധുനികതയുടെ ഉല്‌പന്നങ്ങളെ ദൃശ്യപ്പെടുത്തുന്നു. അറിഞ്ഞോ അറിയാ തെയോ, അവരെല്ലാം പുത്തന് പരിഷ്‌ക്കാരങ്ങളുടെ ഗുണഭോക്താക്കളാകുന്നു. പണ്ണയാറാണ് ഇതി നെല്ലാം മുന്നിട്ടിറങ്ങുന്നത്. അയാള്‍ക്ക് പേരില്ല. ഒരു ചെറുകിട ജന്മിയാണയാള്. അളവറ്റ സമ്പത്തി ന്റെയോ അധികാരങ്ങളുടെയോ കുടക്കീഴിലല്ല അയാള് കഴിയുന്നത്. ജനങ്ങളുമായുള്ള സ്‌നേഹത്തിലധിഷ്‌ഠിതമാണ് അയാളുടെ എല്ലാ അധികാരങ്ങളും അയാളവതരിപ്പിക്കാന് ശ്രമിക്കുന്ന പുതിയ പരിഷ്‌ക്കാരങ്ങളും മറ്റും. പുതിയതെന്തിനെയും കൗതുകപൂര്‍വ്വം സ്വീകരിക്കുക എന്നതാണ് അയാളുടെ ഇംഗിതം. സമ്പത്തും അധികാരവും കൈവശമുള്ള മദ്ധ്യവര്‍ഗ്ഗമോ ഉപരി വര്‍ഗ്ഗമോതന്നെയാണ് പാരമ്പര്യത്തോടൊപ്പം നിന്നുകൊണ്ട് ആധുനികതയെ ആശ്ലേഷിക്കാന് പരിശ്രമിച്ചിട്ടുള്ളത്.ചെറുകിട വ്യവസായസംരംഭങ്ങളിലും, സമുദായനവീകരണങ്ങളിലും മറ്റും കേരള ത്തിലും ഇതെല്ലാം ദൃശ്യമാണ്. അത് സൃഷ്‌ടിച്ച അനുഭവസഞ്ചയങ്ങളോടൊപ്പം സാമാന്യജനത പങ്കു ചേരുകയായിരുന്നു. പണ്ണയാര് കണ്ടെത്തുന്ന ആധുനിക ഉല്‌പന്നങ്ങളെല്ലാം ആത്യന്തികമായി തന്റെ സൗകര്യങ്ങളെയും സന്തോഷങ്ങളെയും ലക്ഷ്യം വെക്കുന്നതാണെങ്കിലും കുടുംബവും സമൂഹ വുമൊക്കെ അതിന്റെ പങ്കുപറ്റുന്നത്, അയാള്‍ക്ക് സന്തുഷ്‌ടിയുണ്ടാക്കുന്നു. ടൂത്ത് പേസ്റ്റ്, റേഡിയോ, ടി.വി, കക്കൂസ്, ഫോണ് എന്നിവയെല്ലാം ഈ വിധത്തില് സ്വയം പരിചയപ്പെടുകയും മറ്റുള്ള വര്‍ക്ക് പരിചയപ്പെടുത്തുകയും ചെയ്‌തു. എന്നാല് അതിനെല്ലാമിടയിലേയ്‌ക്ക് അത്ഭുതകരമായ അനുഭവമായി കടന്നു വരുന്നു ഇളം പച്ചനിറമുള്ള ഒരു പ്രീമിയര് പത്മിനി കാര്. യഥാര്‍ത്ഥത്തില് അയാള്‍ക്കു സ്വന്തമല്ല ആ വാഹനം. തന്റെ സുഹൃത്തായ ഷണ്‍മുഖന് അയാളെ സൂക്ഷിക്കാ നേല്‌പിച്ചു പോയതാണത്. മറ്റുവസ്‌തുക്കളുടെ ഉപയോഗയോഗ്യ തയില് നിന്ന് വ്യസ്‌ത്യസ്‌തമായി ആ കാറ് ഒരു കുടുംബാംഗം തന്നെയായി മാറുന്നു. മഞ്ഞപ്പൂക്കള് കൊഴിയുന്ന മുറ്റത്തെ മരച്ചോട്ടില് നിരത്തിയിടുന്ന കാര് നേരം പുലരുമ്പോഴേക്കും പൂക്കളാല് മൂടിയിരിക്കും.\nമുരുകേശന് ഡ്രൈവര് ജോലിയുടെ രൂപത്തിലാണ് ആ കാര് ഉപകാരപ്പെട്ടത്. നാട്ടുകാര്‍ക്ക് അടിയന്തിര സന്ദര്‍ഭങ്ങളിലെല്ലാം അത് സഹായകരമാവുന്നു. ഗ്രാമത്തിലെ ഏതൊരു പ്രധാന ചടങ്ങിനും ഒഴിവാക്കാനാവാത്ത സാനിദ്ധ്യമായി അത് മാറി. അതില് കയറി യാത്രചെയ്യാന് നാട്ടുകാരിലോരോരുത്തരും അഭില ഷിച്ചു. മുരുകേശന് മലര്‍മിഴിയോട് താല്‌പര്യം തോന്നുന്നതിന് കാരണമായതും പണ്ണയാറുടെ മകളുടെ ദുരാര്‍ത്തിക്ക് പരിധിതീര്‍ക്കുന്നതും അതേ കാറു തന്നെയാണ്. ആ കാറിന് ചുറ്റിപ്പറ്റിയാവുന്നു പിന്നീടുള്ള അവരുടെ ജീവിതം. കാറിന്റെ സാന്നിദ്ധ്യത്തില് നിന്നുള്ള അകലമാവുന്ന അവരുടെ ജീവിത വിഹ്വലതകള്.പ്രത്യക്ഷസാന്നിദ്ധ്യമില്ലാതിരിക്കുമ്പോഴും, അത് ആ ഗ്രാമത്തിലെ ജീവിതങ്ങളെ മാറ്റങ്ങള്‍ക്കു വിധേയമാക്കി.\nഗ്രാമപാതയിലൂടെ ഓടുന്ന ബസ്സും ആ നാടിനെ സംബന്ധിച്ചേ ടത്തോളം പുതിയൊരു ഗതാഗത സംവിധാനമാണ്. മുരുകേശനെ സംബന്ധിച്ച് കാറിനപ്പുറം മറ്റൊരു യാഥാര്‍ത്ഥ്യമില്ല. അതുകൊ ണ്ടാണയാള് റോഡിനു കുറുകെ കാറ് നിര്‍ത്തി ബസ്സിനെ തടയു ന്നത്. എന്നാല് പണ്ണയാറിന് കാറിനോടുള്ള താല്‌പര്യം ബസ്സിനോ ടുള്ള വിരോധമാവുന്നില്ല. കാറില്ലാത്തപ്പോള് അയാള് ബസ്സില് യാത്ര ചെയ്യുന്നു. തനിക്ക് കാറുണ്ടെ ന്നുള്ളതില് അയാള് അഭിമാനിക്കുന്നുണ്ടെങ്കിലും അത്‌നാട്ടാരുടെയും കുടുംബക്കാരുടേയും സന്തോഷം പകര്‍ത്തിവെയ്‌ക്കുന്നതാണ്.\nമുരുകേശന് കാറിന്റെ പേരില് അല്‌പം അഹങ്കാരമൊക്കെ തോന്നുണ്ടെന്നതാണ് ശരി. എന്നാല് അതിലുപരി, അതിനോടുള്ള വൈകാരിക പ്രതിപത്തിയാണ് മുന്നിനില്‌ക്കുന്നത്. പണ്ണയാര് ഡ്രൈവിങ്ങ് പഠിച്ചാല് തന്റെ തൊഴില് നഷ്‌ടമാകുമെന്ന ഭീതി മാത്രമല്ല കാറുമായുള്ള ബന്ധമറ്റു പോകുമെന്ന തോന്നലും മുരുകേശനുണ്ട്.അതുകൊണ്ടാണ് അദ്ദേഹത്തെ ഡ്രൈവിങ്ങ് പഠിപ്പി ക്കാന് മടിക്കുന്നത്. എന്നാല് പണ്ണയാറുടെ ഭാര്യക്ക് കാറല്ല ഡ്രൈവിംഗാണ് പ്രധാനം. തന്റെ ഭര്‍ത്താവോടിക്കുന്ന കാറിലേ താന് ക്ഷേത്ര ദര്‍ശനത്തിനു പോകൂ എന്ന ഭാര്യയുടെ നിര്‍ബന്ധവും അയാളുടെ ഡ്രൈവിംഗ് താല്‌പര്യത്തിലുണ്ട്.\nകാര് സ്വന്തമാക്കുന്നത് അബോധമായെങ്കിലും ആധുനികകതയെ അംഗീകരിക്കലും സുഖസൗകര്യ ങ്ങളുടെ മെച്ചപ്പെടുത്തലുമെല്ലാമാണെങ്കിലും അത് സ്വന്തമായി ഉപയോഗിക്കാനുള്ള കഴിവു നേടുന്നത് വ്യത്യസ്‌തമായ കാര്യമാണ്. ആധുനിക വ്യവസായസമൂഹം ഉത്‌പാദിപ്പിച്ച പല യന്ത്ര ങ്ങളും മദ്ധ്യവര്‍ഗ്ഗവും ഉപരിവര്‍ഗ്ഗവും വാങ്ങിക്കൂട്ടിയെങ്കിലും അവയെല്ലാം പ്രവര്‍ത്തിപ്പിച്ചത് തൊഴിലാളികളായിരുന്നു. അങ്ങനെയാണവര് ആധുനികതയുടെ സഹചാരികളായത്. എന്നാല് കാറുകള് അവയൊന്നും നല്‍കാത്ത വ്യക്തിപരമായ പ്രാമാണ്യം ഓരോരുത്തര്‍ക്കും നല്‍കുക യുണ്ടായി. അത് തൊഴിലാളികളെ ഉപയോഗിച്ച് ഓടിക്കാം. സ്വയം ഓടിക്കുകയും ചെയ്യാം. തൊഴിലാ ളിക്കും മുതലാളിക്കും ഭാവനാത്മകമായി സ്ഥാനമാറ്റം നടത്താവുന്ന സാങ്കേതികോപകരണമാണ് കാറുകള്. പണ്ണയാറിനെ ഡ്രൈവിംഗ് പഠിപ്പിക്കുമ്പോള് മുരുകേശന് മുതലാളിയും ആജ്ഞാശക്തി യുള്ള അദ്ധ്യാപകനുമായി മാറുന്നു. പണ്ണയാറിനെ ശാസിക്കാനുള്ള അധികാരം അയാള് സ്വയം നേടി യെടുക്കുന്നു.\nകാര് നഷ്‌ടമാകുമെന്ന ഒരു ഘട്ടത്തില് വൈക്കോല് കൊണ്ടുമൂടിയാണ് മുരുകേശനും കൂട്ടുകാരനും അതിനെ ഒളിപ്പിക്കുന്നത്. എന്നാല് പിന്നീടൊരു ഘട്ടത്തില് നഷ്‌ടപ്പെട്ടുവെന്ന് കരുതിയ കാര് എല്ലാവരുടെയും ഇച്ഛപോലെ തിരിച്ചു കിട്ടുകയും ചെയ്യുന്നു.\nകാറില് കയറാന് മോഹിക്കുകയും എന്നാല് അതിന് കഴിയാതെ പോവുകയും ചെയ്‌ത ഒരു കുട്ടി യാണ് ഈ സിനിമയില് പഴയകാലവും പുതിയകാലവും തമ്മില് കൂട്ടിയിണക്കുന്നത്. കാറില് കയറാ നുള്ള ആഗ്രഹം പൂര്‍ത്തികരിക്കാനായി ചില്ലറപൈസ കൂട്ടിവെച്ചുവെങ്കിലും അവന് അതിന് അവസരം കിട്ടിയില്ല. ആ കുട്ടി വലിയ ആളായി സ്വന്തമായി ഒരു കാര് വാങ്ങുന്ന സന്ദര്‍ഭത്തിലാണ് സിനിമ ആരംഭിക്കുന്നത്. പണ്ണയാറിന്റെ പഴയ പ്രിമിയര് പത്മിനിയില് കയറി അയാള് യാത്രയാ കുമ്പോള് സിനിമ അവസാനിക്കുന്നു. അതൊരു മോഹസാഫല്യമായിരുന്നു. സിനിമയുടെ ആരംഭ ത്തില് പറയുന്നുണ്ട്; ഒരു കാറിന്റെ ആയുസ്സ് തീരുമാനിക്കപ്പെടുന്നത് അത് നിര്‍മ്മിക്കപ്പെടു മ്പോഴല്ലെന്നും അത് ആരുടെ കൈയിലെത്തിപ്പെടുന്നു എന്നതിനെ ആശ്രയിച്ചാണെന്നും. എത്തി ച്ചേരുന്ന കൈകളാണ് ഓരോ കാറിനേയും വ്യത്യസ്‌തമാക്കുന്നത്. പണ്ണയാറിന്റെ കൈകളി ലെത്തിയതാണ് പ്രീമിയര്‍പത്മിനിയെ വ്യത്യസ്‌തമാക്കിയത്. അതിന് ഗ്രാമവഴികളിലൂടെ, ഇരു വശത്തും നില്‌ക്കുന്നവരുടെ പ്രേമകടാക്ഷങ്ങള്‍ക്കു നടുവിലൂടെ സഞ്ചരിക്കാനായിരുന്നു നിയോഗം. ഗ്രാമീണരേയും രോഗികളെയും വഹിച്ചുകൊണ്ട് അത് ഗ്രാമത്തിന്റെ ഇടുങ്ങിയ വഴികളിലൂടെ സഞ്ചരിച്ചു. പലരുടേയും ജീവിതം ആ കാറിനെയും അതിന്റെ സഞ്ചാരത്തെയും ആസ്‌പദമാക്കി നിര്‍ണ്ണയിക്കപ്പെട്ടു. അചേതന ഭാവം വെടിഞ്ഞ് ജീവനുള്ള വസ്‌തുക്കളിലൊന്നായി അത് മാറി.\nനാട്ടുപ്രമാണിമാരിലൊരാളുടെ കൈകളിലെത്തിയതിനാലും ആധുനികത പൂര്‍ണ്ണമായും പ്രവേശിച്ചു കഴിഞ്ഞിട്ടില്ലാത്ത ഒരു ഗ്രാമത്തിലാണ് എത്തിചേര്‍ന്നതെന്നതിനാലും ഭൗതിക വസ്‌തുവായ കാറിനു മേല് അതിഭൗതികതയുടേയും ആചാരങ്ങളുടേയും ഒരു പാട വന്നടിയുകയുണ്ടായി. പാരമ്പര്യത്തെ മറികടക്കാനെത്തിയ കാറ് പില്‍ക്കാലത്ത് പാരമ്പര്യത്തിന്റെ തന്നെ ഒരു മാതൃകയായി മാറുകയും ചെയ്‌തു. പ്രീമിയര്‍പത്മിനി കാറുകള്‍ക്ക് ആദ്യകാലത്ത് കല്‌പിക്കപ്പെട്ടിരുന്ന തറവാടി ഭാവം പില്‍ക്കാലത്ത് നിരവധി കാറുകളുടെ വരവോടെ അപ്രസക്തമായി, എങ്കിലും അവയോടുള്ള ആദര വിന് കുറവു വന്നില്ല. യന്ത്രങ്ങളോടുള്ള ഇത്തരം ആദരവ്, ഓരോ സമൂഹത്തിന്റെയും സഞ്ചിത സംസ്‌ക്കാരത്തില് നിന്ന് ഉദ്‌ഭൂതമാവുന്നതാണ്.പണ്ണയാറിനുള്ള അതേആദരവ് പ്രീമിയര് പത്മി നിക്കും കിട്ടുന്നുണ്ട്. മാത്രമല്ല യന്ത്രത്തെ ചില പൊടിക്കൈകള് കൊണ്ട് നിയന്ത്രിക്കാമെന്നും കരുതുന്നു. ക്ലീനര് ബോണറ്റില് ചാടിയിരുന്നപ്പോഴാണ് ഒരിക്കല് കാര് സ്റ്റാര്‍ട്ടായത്. പിന്നീട ങ്ങോട്ട് കാര് സ്റ്റാര്‍ട്ടാക്കാനുള്ള സ്ഥിരം ഉപാധികളിലൊന്നായി അത് മാറി.\nകാറിന്റെ ക്ലീനറായ മുരുകേശന്റെ കൂട്ടുകാരന് കരിനാക്കുള്ളവ നെന്ന സൂചന ചിത്രത്തിലുണ്ട്. അയാള്‍ക്ക് ചില അമാനുഷിക സിദ്ധികളുള്ളതായും കരുതപ്പെടുന്നുണ്ട്. അതിനാലാണ് അയാള്‍ക്ക് കാര് സ്റ്റാര്‍ട്ടാക്കാനാവുന്നത്. സിനിമ തീരുമ്പോള് ആധുനികത ഒരു ഭാഗത്ത് സ്‌തംഭിച്ചു നില്‌ക്കുന്നതായി തോന്നാം. അതേ കാറും അതേ ഡ്രൈവറും, അതേ യാത്രക്കാരുമൊക്കെ ത്തന്നെ. ഒന്നിനും ഒരു മാറ്റവുമില്ല. എന്നാല് കാലം അവര്‍ക്കുമേല് കയറിയിറങ്ങിയതിന്റെ പാടു കള് അങ്ങിങ്ങ് കാണാനുമുണ്ട്. എന്നാലും മാറ്റമില്ലാത്ത ഒരു രൂപമായി ആ കാര് അടയാളപ്പെട്ടു കഴിഞ്ഞിരിക്കുന്നു. ഇനിയത് പാരമ്പര്യത്തിന്റെ അടയാളമാണ്. അതില് ഭൂതകാലം ഉറങ്ങി ക്കിടക്കുന്നു. ഭൂതകാലത്തെ ആര്‍ക്കും ഇല്ലായ്‌മ ചെയ്യാനുമാവില്ല. ഒരേ സമയം പാരമ്പര്യത്തെയും ആധുനികതയെയും പ്രതിനിധീകരിക്കുന്നു ആ കാറ്. ഒരു കാലത്തെ ആധുനികത പില്‍ക്കാലത്തെ പാരമ്പര്യമായി മാറുന്നതിന്റെ ഉദാഹരണം. ഗ്രാമഫോണ് പോലുള്ള യന്ത്രസാമഗ്രികള് ഇങ്ങനെ വേഷം മാറിയത് നമുക്കറിയാം.\nനേര്‍രേഖയിലാണ് സംവിധായകന് കാറിന്റെ കഥ പറയുന്നത്. പഴയകാല സിനിമകളിലെ പ്പോലെ `വലിയ' ഒരു കഥയില്ല. ഒരു കാറിനു പുറകെത്തന്നെ കറങ്ങുകയാണത്. തമിഴ് സിനിമ കളുടെ പൊതു മാതൃകകളില് നിന്ന് മാറിയുള്ള അതിന്റെ കഥയും ആഖ്യാനവുമാണ് പ്രത്യക്ഷത്തില് ലളിതമായിരിക്കുമ്പോഴും കാലബോധം ഉണര്‍ത്തിക്കൊണ്ട് പാരമ്പര്യത്തെയും ആധുനികതയെയും കുറിച്ചൊക്കെ ചിന്തിക്കാന് പ്രേരകമാവുന്നത്.\nപണ്ണയാറിന്റെ ആധുനികബോധം ഒരു പ്രീമിയര് പത്മിനിയില് പൂര്‍ണ്ണമാവുകയുണ്ടായോ എന്ന് ന്യായമായും സംശയിക്കാവുന്നതാണ്. പുതിയ സാങ്കേതിക വികാസങ്ങളിലേക്കൊന്നും പിന്നീടയാള് സഞ്ചരിക്കുന്നില്ല. മഞ്ഞപ്പൂക്കള് കൊഴിയുന്ന മരത്തിനു കീഴെ വിശ്രമിക്കുന്ന ഇളം പച്ച പ്രീമിയര് പത്മിനി നല്‍കിയ അനുഭവ സമഗ്രതയാല് അയാള് തൃപ്‌തനായിരിക്കാം. `വിശ്രമിക്കുന്ന കാര്' എന്നുപറഞ്ഞപ്പോഴേ അതില് സചേതനഭാവം ആരോപിക്കപ്പെട്ടു കഴിഞ്ഞുവല്ലോ.\nഅപ്പോഴേ അതൊരു വെറും കാറല്ലാതായിക്കഴിഞ്ഞു.\n(സമകാലിക മലയാളം,2014 ഡിസംബര്19)\nPosted by വി.മോഹനകൃഷ്ണന്/കാകദൃഷ്ടി at 8:59 PM2comments:


റോയ് ഹോഡ്ഗ്സൺ ഏഴരശ്ശനി Sport, Football\nറോയ് ഹോഡ്ഗ്സൺ ശനി ഏഴര ശനിയുടെ റിപ്പോർട്ട്\nപേര് റോയ് ഹോഡ്ഗ്സൺ\nജനന തിയതി9: 8 : 1947 ജനന സമയം 12 :0: 0\nജന്മ സ്ഥലം Croydon\n1 ചെറിയ പനോട്ടി കർക്കിടകം 06/09/1946 07/26/1948\n2 ചെറിയ പനോട്ടി വൃശ്ചികം 11/12/1955 02/07/1958\n3 ചെറിയ പനോട്ടി വൃശ്ചികം 06/02/1958 11/07/1958\n4 ഏഴര ശനി മീനം 04/09/1966 11/02/1966 ഉദിക്കുന്ന\n5 ഏഴര ശനി മീനം 12/20/1966 06/16/1968 ഉദിക്കുന്ന\n6 ഏഴര ശനി മേടം 06/17/1968 09/27/1968 മുനമ്പ്\n7 ഏഴര ശനി മീനം 09/28/1968 03/07/1969 ഉദിക്കുന്ന\n8 ഏഴര ശനി മേടം 03/08/1969 04/27/1971 മുനമ്പ്\n9 ഏഴര ശനി ഇടവം 04/28/1971 06/10/1973 അസ്തമിക്കുന്ന\n10 ചെറിയ പനോട്ടി കർക്കിടകം 07/24/1975 09/06/1977\n11 ചെറിയ പനോട്ടി വൃശ്ചികം 12/21/1984 05/31/1985\n12 ചെറിയ പനോട്ടി വൃശ്ചികം 09/17/1985 12/16/1987\n13 ഏഴര ശനി മീനം 06/02/1995 08/09/1995 ഉദിക്കുന്ന\n14 ഏഴര ശനി മീനം 02/17/1996 04/17/1998 ഉദിക്കുന്ന\n15 ഏഴര ശനി മേടം 04/18/1998 06/06/2000 മുനമ്പ്\n16 ഏഴര ശനി ഇടവം 06/07/2000 07/22/2002 അസ്തമിക്കുന്ന\n17 ഏഴര ശനി ഇടവം 01/09/2003 04/07/2003 അസ്തമിക്കുന്ന\n21 ചെറിയ പനോട്ടി വൃശ്ചികം 11/03/2014 01/26/2017\n22 ചെറിയ പനോട്ടി വൃശ്ചികം 06/21/2017 10/26/2017\n23 ഏഴര ശനി മീനം 03/30/2025 06/02/2027 ഉദിക്കുന്ന\n24 ഏഴര ശനി മേടം 06/03/2027 10/19/2027 മുനമ്പ്\n25 ഏഴര ശനി മീനം 10/20/2027 02/23/2028 ഉദിക്കുന്ന\n26 ഏഴര ശനി മേടം 02/24/2028 08/07/2029 മുനമ്പ്\n27 ഏഴര ശനി ഇടവം 08/08/2029 10/05/2029 അസ്തമിക്കുന്ന\n28 ഏഴര ശനി മേടം 10/06/2029 04/16/2030 മുനമ്പ്\n29 ഏഴര ശനി ഇടവം 04/17/2030 05/30/2032 അസ്തമിക്കുന്ന\n30 ചെറിയ പനോട്ടി കർക്കിടകം 07/13/2034 08/27/2036\n31 ചെറിയ പനോട്ടി വൃശ്ചികം 12/12/2043 06/22/2044\n32 ചെറിയ പനോട്ടി വൃശ്ചികം 08/30/2044 12/07/2046\n33 ഏഴര ശനി മീനം 05/15/2054 09/01/2054 ഉദിക്കുന്ന\n34 ഏഴര ശനി മീനം 02/06/2055 04/06/2057 ഉദിക്കുന്ന\n35 ഏഴര ശനി മേടം 04/07/2057 05/27/2059 മുനമ്പ്\n36 ഏഴര ശനി ഇടവം 05/28/2059 07/10/2061 അസ്തമിക്കുന്ന\n37 ഏഴര ശനി ഇടവം 02/14/2062 03/06/2062 അസ്തമിക്കുന്ന\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ റോയ് ഹോഡ്ഗ്സൺ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. റോയ് ഹോഡ്ഗ്സൺ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. റോയ് ഹോഡ്ഗ്സൺ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും റോയ് ഹോഡ്ഗ്സൺ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. റോയ് ഹോഡ്ഗ്സൺ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. റോയ് ഹോഡ്ഗ്സൺ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. റോയ് ഹോഡ്ഗ്സൺ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. റോയ് ഹോഡ്ഗ്സൺ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. റോയ് ഹോഡ്ഗ്സൺ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. റോയ് ഹോഡ്ഗ്സൺ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ റോയ് ഹോഡ്ഗ്സൺ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. റോയ് ഹോഡ്ഗ്സൺ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nറോയ് ഹോഡ്ഗ്സൺ മൻഗ്ലിക് / മംഗല്യ ദോഷം റിപ്പോർട്ടുകളും\nറോയ് ഹോഡ്ഗ്സൺ ദശ ഫലം റിപ്പോർട്ട്\nറോയ് ഹോഡ്ഗ്സൺ സംക്രമണം 2022 ജാതകം


Coronavirus: No! Putin has not ordered lions on the Russian streets to keep people in | ആളുകൾ പുറത്തിറങ്ങാതിരിക്കാൻ 500 സിംഹങ്ങളെ റോട്ടിൽ ഇറക്കി വിട്ടു!!! കേട്ടാൽ ഞെട്ടും... വ്യാജവാർത്തകൾ - Malayalam Oneindia\n18 min ago ആൽബിൻ വിഷത്തെപ്പറ്റി തിരഞ്ഞത് ഇന്റർനെറ്റിൽ,ഗൂഢാലോചനയും ഒറ്റയ്ക്ക്:പ്രതി കുറ്റം സമ്മതിച്ചെന്ന് പോലീസ്\n18 min ago അജിത് പവാറിനെ പിന്നില് നിന്ന് കുത്തി ശിവസേന; ശരദ് പവാര് ശരി; പാര്‍ത്ഥിന്റെ പരാമര്‍ശത്തില് നിലപാട്\n43 min ago ഇന്ത്യയിൽ കൊവിഡ് അതിരൂക്ഷം; രാജ്യത്ത് ഇന്നലെ 1000 ത്തിലേറെ മരണം!! 64,553 പേർക്ക് രോഗം\nആളുകൾ പുറത്തിറങ്ങാതിരിക്കാൻ 500 സിംഹങ്ങളെ റോട്ടിൽ ഇറക്കി വിട്ടു!!! കേട്ടാൽ ഞെട്ടും... വ്യാജവാർത്തകൾ\nUpdated: Thu, Apr 9, 2020, 16:35 [IST]\nദില്ലി: കൊറോണ വൈറസ് വ്യാപനം തടയാന് ആകാതെ പെടാപ്പാട് പെടുകയാണ് രാജ്യങ്ങള്. ഇറ്റലിയില് ആളുകള് ഓരോ ദിവസവും മരിച്ചുവീഴുകയാണ്. മറ്റ് പലയിടങ്ങളിലും ഇങ്ങനെയൊക്കെ തന്നെ സംഭവിക്കുന്നുണ്ടാവാം എന്നാണ് പലരും പ്രചരിപ്പിക്കുന്നത്.\nചൈനയുമായി 4,000 കിമീ അതിർത്തി, ഏറ്റവും വലിയ രാജ്യം! എന്നിട്ടും കൊറോണപ്പേടിയില്ല... അതാണ് റഷ്യ!!!\nരോഗ വ്യാപനം തടയാന് ഏറ്റവും നല്ല മാര്‍ഗ്ഗം സോഷ്യല് ഡിസ്റ്റന്‍സിങും ലോക്ക് ഡൗണും ആണെന്ന് എല്ലാവര്‍ക്കും അറിയാം. പക്ഷേ, മനുഷ്യര് അല്ലേ. ഇറ്റലിയില് ഇത്രയും പ്രശ്‌നങ്ങളുണ്ടായിട്ടും അനധികൃതമായി പുറത്തിറങ്ങുന്നവരുടെ എണ്ണത്തില് വലിയ കുറവൊന്നും ഇല്ലത്രെ.\nഇതിനിടെ റഷ്യയില് നിന്ന് എന്ന രീതിയില് ഒരു ചിത്രം സാമൂഹ്യ മാധ്യമങ്ങളില് പ്രചരിക്കുന്നുണ്ട്. ആളുകള് പുറത്തിറങ്ങുന്നത് തടയാന് 500 സിംഹങ്ങളെ നാട്ടില് ഇറക്കി വിട്ടു എന്നതാണ് ആചിത്രത്തില് പറയുന്നത്. എന്താണ് സത്യം എന്ന് പരിശോധിക്കാം.\nഒരു വാര്‍ത്താ ചാനലിന്റെ സ്‌ക്രീന്‍ഷോട്ട് എന്ന നിലയില് ആണ് ഈ ചിത്രം വ്യാപകമായി പ്രചരിക്കുന്നത്. അഞ്ഞൂറിലധികം സിംഹങ്ങളെ റഷ്യ തുറന്ന് വിട്ടിരിക്കുന്നു എന്നാണ് ഇതില് പറയുന്നത്. ആളുകള് വീട്ടില് തന്നെ ഇരിക്കുന്നു എന്ന് ഉറപ്പിക്കാന് വേണ്ടിയാണ് സര്‍ക്കാര് ഇങ്ങനെ ഒരു കാര്യം ചെയ്തത് എന്നാണ് പറയുന്നത്. റഷ്യന് പ്രസിഡന്റ് വ്‌ലാഡിമിര് പുടിന്റേതാണ് തീരുമാനം എന്നും ആ സ്‌ക്രീന് ഷോട്ടില് പറയുന്നുണ്ട്.\n'ശുദ്ധമായ' വ്യാജ വാര്‍ത്ത\nഎന്തായാലും ഇതില് സത്യമുണ്ടെന്ന് ആരും കരുതേണ്ട. രാജ്യം റഷ്യയാണ്, പ്രസിഡന്റ് പുടിനാണ് എന്നൊക്കെയുള്ള ന്യായവും കരുതേണ്ട. കൊറണയുമായി ബന്ധപ്പെട്ട് ഇറങ്ങിയ പത്തരമാറ്റ് വ്യാജ വാര്‍ത്തയാണിത്.\nകൊറോണ വൈറസ് വ്യാപനം ഏറ്റവും ഫലപ്രദമായി ചെറുത്ത രാജ്യങ്ങളില് ഒന്നാണ് റഷ്യ. ചൈനയുമായി ഏറ്റവും അധികം അതിര്‍ത്തി പങ്കിടുന്ന രാജ്യം കൂടിയാണ് റഷ്യ എന്നും ഓര്‍ക്കുക.\n500 അല്ല, 800 എന്ന്\nസിംഹങ്ങളുടെ എണ്ണത്തിന്റെ കാര്യത്തില് ഇത് പ്രചരിപ്പിക്കുന്നവരില് തന്നെ ചില അഭിപ്രായ വ്യത്യാസങ്ങള് ഉണ്ടെന്ന് തോന്നുന്നു. പുടിന് ജനങ്ങള്‍ക്ക് രണ്ട് ഓപ്ഷനാണ് നല്‍കിയിട്ടുള്ളത് എന്നാണ് ഒരാളുടെ ട്വീറ്റില് പറയുന്നത്. ഒന്നുകില് വീട്ടിലിരിക്കുക, പുറത്തിറങ്ങിയാല് അഞ്ച് വര്‍ഷം ജയിലില് കിടക്കുക. അതല്ലാതെ 800 സിംഹങ്ങളെ പുറത്തിറക്കി വിട്ടിട്ടുണ്ട് എന്നതാണ് അവസാനത്തെ ഓപ്ഷന്!!!\nആ സിംഹം ഒറിജനല്\nഎന്തായാലും ഈ വ്യാജ പ്രചാരണത്തില് ഉപയോഗിച്ചിട്ടുള്ള സിംഹത്തിന്റെ ചിത്രം ഒറിജിനല് ആണ്. പക്ഷേ, ഇത് റഷ്യയില് അല്ലെന്ന് മാത്രം. ദക്ഷിണാഫ്രിക്കയില് നിന്നുള്ള ചിത്രമാണ്. അതും, നാല് വര്‍ഷം പഴക്കമുള്ളത്. 2016 ല് എടുത്ത ചിത്രമാണിത്.\nബ്രേക്ക് യുവർ ഓണ് ന്യൂസ്\nസിംഹത്തിന്റെ ചിത്രം ഒറിജിനല് ആണെങ്കിലും ബാക്കിയുള്ളതെല്ലാം വ്യാജമാണ്. 'ബ്രേക്ക് യുവർ ഓണ് ന്യൂസ്' എന്ന ഒരു ടെംപ്ലേറ്റ് ഉപയോഗിച്ചാണ് ഈ വ്യാജ ബ്രേക്കിങ് ന്യൂസ് ചിത്രം ഉണ്ടാക്കിയിരിക്കുന്നത്. അല്ലാതെ ഇത് ഏതെങ്കിലും വാര്‍ത്താ ചാനലില് വന്നതല്ല.\nഈ ടെംപ്ലേറ്റ് ഉപയോഗിച്ച് ആര്‍ക്കും എന്ത് ബ്രേക്കിങ് ന്യൂസും വ്യാജമായ പടച്ചുവിടാം. അങ്ങനെ പടച്ചുവിട്ട ഒന്നാണ് ഇപ്പോള് ആളുകള് വ്യാപകമായി പ്രചരിപ്പിച്ചുകൊണ്ടിരിക്കുന്നത്.\nഇത് വാട്‌സ് ആപ്പില് മാത്രം ആണ് പ്രചരിക്കുന്നത് എന്ന് കരുതരുത്. ഫേസ്ബുക്കിലും ട്വിറ്ററിലും അടക്കം സാമൂഹ്യ മാധ്യമങ്ങളില് മുഴുവന് ഇത് പ്രചരിക്കുന്നുണ്ട്. ചില പ്രമുഖര് പോലും ഇത് പ്രചരിപ്പിച്ചിട്ടുണ്ട് എന്നാണ് പുറത്ത് വരുന്ന വിവരം.\nഫേസ്ബുക്കിലും വാട്‌സ് ആപ്പിലും വരുന്ന ഇത്തരം വ്യാജ വാര്‍ത്തകള് അപ്പോള് തന്നെ തിരുത്താം. എന്നാല് വാട്‌സ് ആപ്പില് പ്രചരിക്കുന്നത കാലാകാലം തുടര്‍ന്നുകൊണ്ടേയിരിക്കും എന്നതാണ് പ്രശ്‌നം\ncoronavirus covid19 russia കൊറോണവൈറസ് വൈറസ് റഷ്യ fake news fake news buster\nCoronavirus: No! Putin has not ordered lions on the Russian streets to keep people in


liqour – Page2– Media Mangalam\nബെവ്ക്യൂ ആപ്പ് സജ്ജം, എങ്ങനെ ഉപയോഗിക്കാം?\nഓണ്‍ലൈനായി മദ്യം ബുക്ക് ചെയ്യുന്നതിനുള്ള ബെവ് ക്യൂ ആപ്പ് ബുധനാഴ്ച മുതല് പ്രവര്‍ത്തനസജ്ജമാകും. ഇന്ന് ഉച്ച കഴിഞ്ഞ് ആപ്പ് പ്ലേ സ്റ്റോറില് ലഭ്യമാകുമെന്ന് ഫെയര്‍കോഡ് അറിയിച്ചു. ആപ്പ്…\nതിരുവനന്തപുരം: മദ്യം ഓണ്‍ലൈനായി ബുക്ക് ചെയ്യുന്നതിനുള്ള ‘ബെവ് ക്യൂ’ ആപ്പിന് ഗൂഗിളിന്റെ അനുമതിയായി. നാളെയോ മറ്റന്നാളോ പ്ലേ സ്റ്റോറില് നിന്ന് ആപ്പ് ഡൗണ് ലോഡ് ചെയ്ത് ഉപയോഗിക്കാനാകും.…\nതിരുവനന്തപുരം: സംസ്ഥാനത്ത് തിങ്കളാഴ്ച മുതല് ബെവ്കോ ഔട്ട്ലെറ്റുകള് തുറന്നുപ്രവര്‍ത്തിക്കാന് നീക്കം. ഇതുസംബന്ധിച്ച് തത്വത്തില് ധാരണയായി. എന്നാല് ഏതൊക്കെ ജില്ലയില് എത്ര ഔട്ട്ലെറ്റുകള് വീതം തുറക്കുമെന്നതില് ഇന്ന് തീരുമാനമെടുക്കും.…\nതൃശൂര് : ചാലക്കുടി ബസ് സ്റ്റാന്‍ഡിന് സമീപമുള്ള ഫ്ലാറ്റില് ടാപ്പുകളില് എത്തിയത് മദ്യം കലര്‍ന്ന ജലം. ഫ്ലാറ്റ് വാസികള് ടാങ്ക് തുറന്ന് പരിശോധിച്ചെങ്കിലും യാതൊന്നും കണ്ടെത്താനായില്ല. എന്നാല്…


കൊടുംചൂട്: വെയിലത്തിറങ്ങരുത്! നാല് ജില്ലകൾക്ക് ജാഗ്രതാ നിർദേശം, കോട്ടയത്ത് തീപിടിത്തം | temperature rise in kerala alert for four districts\nകൊടുംചൂട്: വെയിലത്തിറങ്ങരുത്! നാല് ജില്ലകൾക്ക് ജാഗ്രതാ നിർദേശം, കോട്ടയത്ത് തീപിടിത്തം\nThiruvananthapuram, First Published 14, Feb 2020, 1:10 PM IST\nആലപ്പുഴ, കോട്ടയം, കണ്ണൂർ, കാസർകോട് ജില്ലകളിലാണ് ദേശീയ ദുരന്തനിവാരണ അതോറിറ്റി ജാഗ്രതാ നിർദേശം നൽകിയിരിക്കുന്നത്. ഉച്ചയ്ക്ക് പുറത്തിറങ്ങരുതെന്നും കനത്ത ജാഗ്രത വേണമെന്നും നിർദേശമുണ്ട്.\nതിരുവനന്തപുരം: വേനലായില്ല, കേരളം ചുട്ടുപൊള്ളുന്നു. നാലു ജില്ലകളില് ഇന്നും നാളെയും നാല് ഡിഗ്രി വരെ ചൂട് കൂടാന് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. ദുരന്ത നിവാരണ അതോറിറ്റി പൊതുജനങ്ങള്‍ക്കായി ജാഗ്രതാ നിര്‍ദ്ദേശം പുറപ്പെടുവിച്ചു. ഇന്ന് ആലപ്പുഴ, കോട്ടയം, തിരുവനന്തപുരം ജില്ലകളിൽ കനത്ത ചൂടാണ് അനുഭവപ്പെടുന്നത്.\nഇതിനിടെ, കോട്ടയത്ത് കനത്ത ചൂടിനെത്തുടർന്ന് ഈരയിൽ കടവ് ബൈപ്പാസിന് സമീപം തീപിടുത്തമുണ്ടായി. ഫയർഫോഴ്സെത്തി തീയണച്ചതിനാൽ വലിയ നാശനഷ്ടങ്ങളുണ്ടായില്ല.\n: കോട്ടയത്തുണ്ടായ തീപിടിത്തം\nമാര്‍ച്ച്, ഏപ്രില്, മെയ് മാസങ്ങളാണ് കേരളത്തില് വേനല്‍ക്കാലമായി കണക്കാക്കുന്നത്. എന്നാല് വേനലെത്തും മുമ്പേ കേരളം വിയര്‍ക്കുകയാണ്. ആലപ്പുഴ, കോട്ടയം, കണ്ണൂര്, കാസര്‍കോട് ജില്ലകളില് ഇന്നും നാളെയും കൂടിയ താപനില രണ്ട് മുതല് നാല് ഡിഗ്രി വരെ ഉയർന്നേക്കാമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. ആഗോള താപനത്തിനൊപ്പം പ്രാദേശിക ഘടകങ്ങളും ഈ കാലാവസ്ഥ മാറ്റത്തിന് കാരണമായി.\n''നമ്മുടെ അയൽസംസ്ഥാനങ്ങളായ തമിഴ്‍നാടും കർണാടകവും ചൂട് പിടിച്ചിരിക്കുന്ന അവസ്ഥയാണ്. അവിടെ നിന്ന് ചൂട് കാറ്റ് ഇങ്ങോട്ട് വീശുകയാണ്. അതോടൊപ്പം ഇപ്പുറത്ത് നിന്ന് ചൂട് കാറ്റ് ശക്തമായി വീശുന്നതിനാൽ കടൽക്കാറ്റിന്‍റെ സ്വാധീനം കാര്യമായിട്ടില്ല'', എന്ന് തിരുവനന്തപുരം കാലാവസ്ഥാ നിരീക്ഷണ കേന്ദ്രം ഡയറക്ടർ ഡോ. എ സന്തോഷ് പറയുന്നു.\nതാപനില ഉയരുന്ന സാഹചര്യത്തില് സൂര്യാഘാതം, സൂര്യാതപം എന്നിവ ഒഴിവാക്കുന്നതിനായി മുന്‍കരുതല് സ്വീകരിക്കണമെന്ന് ദുരന്ത നിവാരണ അതോറിറ്റി മുന്നറിയിപ്പ് നല്‍കിയിട്ടുണ്ട്. നേരിട്ട് സൂര്യപ്രകാശം ഏല്‍ക്കുന്ന തൊഴിലുകളില് ഏര്‍പ്പെടുന്നവര് ഉച്ചക്ക് 12-നും 3-നും ഇടക്ക് വിശ്രമം എടുക്കണം. ഇതുള്‍പ്പെടെ, ലേബര് കമ്മീഷണര് പുന:ക്രമീകരിച്ച തൊഴില് സമയ ഉത്തരവ് എല്ലാവരും പാലിക്കണം.\nഒരാഴ്ചക്കു ശേഷം സംസ്ഥാനത്ത് ചെറിയ മഴക്ക് സാധ്യതയുണ്ടെങ്കിലും ചൂടില് ഗണ്യമായ കുറവിന് സാധ്യതയില്ലെന്നാണ് കാലാവസ്ഥാ നിരീക്ഷണ കേന്ദ്രത്തിന്‍റെ വിലയിരുത്തൽ.\nHigh Temperature Kerala\nHeat Wave kerala\nകേരളത്തിൽ സാമ്പത്തിക സംവരണം നടപ്പിലായി, ആറ് പേർക്ക് ദേവസ്വം ബോർഡിൽ നിയമനം


മാടനും മറുതയ്ക്കുമായി മരിച്ചുവീഴുന്ന മനുഷ്യജീവനുകള് – Media Mangalam\nഒരു കുഞ്ഞ് ജനിക്കാന് മറ്റൊരു കുഞ്ഞിന്റെ കരള് തിന്നുന്നത് പ്രതിവിധി. കേട്ടപാതി കേള്‍ക്കാത്തപാതി അതിന് തയ്യാറായി നിന്ന ബുദ്ധിമരവിച്ച ദമ്പതികള്. ഇതിന്റെ ബാക്കിയെന്നോണം ആറുവയസ്സുകാരി ക്രൂരപീഡനത്തിന് ഇരയായ ശേഷം അരുംകൊലചെയ്യപ്പെടുന്നു. നൂറ്റാണ്ടുകള്‍ക്കുമുമ്പ് പ്രാകൃത മനുഷ്യരുടെ കാലത്ത് നടന്ന സംഭവമല്ലിത്. ഇരുപത്തിയൊന്നാം നൂറ്റാണ്ടില് അഭ്യസ്തവിദ്യരെന്ന് മേനിപറയുന്ന ആര്‍ഷഭാരതത്തില് നടന്ന സംഭവം.\nമനുഷ്യന്റെ ആവശ്യങ്ങളും ആഗ്രഹങ്ങളും അതിന്റെ അതിരുകള് ലംഘിക്കുന്നിടത്താണ് അത്യാഗ്രഹവും ക്രൂരതയും സ്വാര്‍ത്ഥതയും ജനിക്കുന്നത്. 20 വര്‍ഷമായി കുട്ടികളില്ലാത്ത ദുഖത്തിനുള്ള പരിഹാരം മറ്റൊരു കുട്ടിയെ നീചമായി കൊന്നല്ല കണ്ടെത്തേണ്ടത്. അതെല്ലാം നടക്കുന്നത് അങ്ങ് ഉത്തരേന്ത്യയില് അല്ലെ , നമ്മള് മലയാളികള് ഇത്തരത്തിലൊന്നും ചെയ്യാന് സാധ്യതയില്ല എന്നു ചിന്തിക്കാന് വരട്ടെ. കേരളത്തിലും ഇത്തരം സംഭവങ്ങള് അരങ്ങേറിയിട്ടുണ്ട്. ഇന്നും നടന്നുകൊണ്ടിരിക്കുന്നുമുണ്ട്. പലതും സമൂഹമറിയുന്നില്ലെന്നുമാത്രം.\n‘മന്ത്രവാദിയുടെ മര്‍ദ്ദനമേറ്റ പെണ്‍കുട്ടിയെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചു’- കഴിഞ്ഞവര്‍ഷം വായിച്ച ഒരു വാര്‍ത്തയാണ് ഇത്. കോട്ടയത്തെ കാഞ്ഞിരപ്പിള്ളിക്കടുത്ത് ഉണ്ടായതാണിത്. മര്‍ദ്ദനമേല്‍ക്കേണ്ടി വന്ന പെണ്‍കുട്ടിയെ മന്ത്രവാദിയുടെ അടുത്തെത്തിച്ചതാകട്ടെ പോലീസുകാരനായ അച്ഛനും. മറ്റൊന്ന് കുറച്ചു വര്‍ഷങ്ങള്‍ക്കുമുമ്പ് നടന്ന ഒരു ക്രൂരതയാണ്.\nകൊല്ലത്തെ ഒരു ഉന്നത പോലീസ് ഉദ്യോഗസ്ഥന് ലഭിച്ച ഫോണ്‍കോളില് നിന്നാണ് കരുനാഗപ്പള്ളിക്കടുത്ത് തഴവയില് മന്ത്രവാദത്തിന്റെ മറവില് നടന്ന അരുംകൊല പുറത്തു വന്നത്. മന്ത്രവാദത്തെത്തുടര്‍ന്ന് ഒരു പെണ്‍കുട്ടി മരിച്ചതായും അന്വേഷിച്ചു നോക്കണമെന്നുമായിരുന്നു അന്ന് ലഭിച്ച സന്ദേശം. പോലീസ് ഉടന്‍തന്നെ ഉണര്‍ന്നു പ്രവര്‍ത്തിച്ചതിനാലാണ് സംഭവം പൊതുസമൂഹം അറിഞ്ഞത്. അല്ലെങ്കില് യുവതിയെ മര്‍ദ്ദിച്ചു കൊലപ്പെടുത്തിയ മന്ത്രവാദിയും കൂട്ടാളികളും സ്വതന്ത്രരായി അടുത്ത ഇരയെത്തേടി പോകുമായിരുന്നു. ക്രൂരമായ പീഡനമുറകളിലൂടെ യുവതിയുടെ ജീവനെടുത്ത സിറാജുദ്ദീനെന്ന മന്ത്രവാദിക്കു കൂട്ടുനിന്നതാകട്ടെ പെണ്‍കുട്ടിയുടെ അച്ഛനും . പല സംഭവങ്ങളിലും വീട്ടുകാര് തന്നെയാണ് പ്രതികള്. അപമാനഭയത്താല് പരാതി നല്‍കാനോ വിവരങ്ങള് പുറത്തുവിടാനോ ആരും തയ്യാറാകാത്തതും പലപ്പോഴും സത്യങ്ങള് പുറത്തു വരുന്നതിന് തടസ്സം നില്‍ക്കുന്നു. ഓരോരുത്തര്‍ക്കും ഓരോ കാരണങ്ങളുണ്ട് മന്ത്രവാദിയെ സമീപിക്കാന്, ചിലത് രോഗപീഢയാണെങ്കില് ചിലര്‍ക്ക് അത്യാഗ്രഹങ്ങള് സാധിക്കാനുള്ള കുറുക്കുവഴിയാണ്. ഭീമമായ തുക പ്രതിഫലമായി വാങ്ങുന്ന മന്ത്രവാദികള് അതിഭീമമായ തുകകളാണ് പ്രതിഫലമായി വാങ്ങുന്നതും. മാത്രമല്ല ആഡംബരജീവിതവും ഇവരുടെ പ്രത്യേകതയാണ്.\nയഥാര്‍ത്തത്തില് ഇന്നു കാണുന്നതായിരുന്നില്ല മന്ത്രവാദത്തിലൂടെ പുരാതനകാലത്ത് ഉദ്ദേശിച്ചിരുന്നത് .\nമനുഷ്യസഹജമായ വിചാരങ്ങളെ ഫലപ്രാപ്തിയിലെത്തിക്കുവാന് ഉദ്ദേശിച്ചുകൊണ്ട് പ്രാചീനകാലത്ത് മനുഷ്യര് വികസിപ്പിച്ചെടുത്തതാണ് മന്ത്രവാദമെന്ന കല. മന്ത്രവാദത്തെ ചിലപ്പോള് തന്ത്രമെന്നും പറയാറുണ്ട്. ഒരാളുടെ ആഗ്രഹമനുസരിച്ച് സാധനയും പൂജയും കൊണ്ട് ഈശ്വരനെ പ്രാപിക്കുക എന്നതാണ് ഈ വാക്കിനുള്ള അര്‍ഥം.പക്ഷെ കാലമതിനെ ഇന്നത്തെ രൂപത്തിലെത്തിച്ചു. മന്ത്രവാദമെന്ന പേരില് ഇന്ന് പണം തട്ടലും പീഡനങ്ങളുമാണധികമായി നടക്കുന്നത്. പലപ്പോഴും ഇതിനിരകളാകുന്നത് സ്ത്രീകളും കുട്ടികളും. സമൂഹമെത്ര പുരോഗമിച്ചു എന്നു പറഞ്ഞാലും ഈ പ്രവണത മാറുമെന്നു തോന്നുന്നില്ല. പ്രത്യക്ഷത്തില് തങ്ങള് പുരോഗമനവാദികള് എന്നു പറഞ്ഞ് രഹസ്യമായി ആള്‍ദൈവങ്ങള്‍ക്കും സിദ്ധന്മാര്‍ക്കും മുന്നില് കൈകൂപ്പുന്നവരാണധികവും. ഇതിനെതിരെ നിയമം കൊണ്ടുവന്നിട്ട് യാതൊരു പ്രയോജനവുമില്ല. നമ്മള് ഓരോരുത്തരുമാണ് മാറേണ്ടത്.\nblackmagic crime in kerala illegal activities in kerala


ലക്ഷങ്ങൾ ചെലിവട്ട് വാങ്ങിയ നഗരസഭയുടെ ജനറേറ്റർ പ്രവർത്തിക്കാതെ തുരുമ്പെടുക്കുന്നു – Chavakkad Online\nലക്ഷങ്ങൾ ചെലിവട്ട് വാങ്ങിയ നഗരസഭയുടെ ജനറേറ്റർ പ്രവർത്തിക്കാതെ തുരുമ്പെടുക്കുന്നു\nചാവക്കാട്: 10 ലക്ഷം മുടക്കി നഗരസഭ വാങ്ങിയ ജനറേറ്റർ വയറിങ് അപാകതയെന്നപേരിൽ പ്രവര്‍ത്തിപ്പിക്കാതെ മഴയും വെയിലുമേറ്റ് നശിക്കുന്നു.\nവൈദ്യുതി വിതരണം മുടങ്ങുമ്പോള് ചാവക്കാട് നഗരസഭാ ഓഫീസുകളില് പകരം സംവിധാനത്തിന് 2013- 14 പദ്ധതിയില് 10 ലക്ഷം രൂപ മുടക്കി വാങ്ങിയ ജനറേറ്ററാണ് അധികൃതരുടെ അനാസ്ഥകൊണ്ട് തുരുമ്പ് കയറി നശിക്കുന്നത്. 2014 ഏപ്രിലിലാണ് ഇത് നഗരസഭാ കെട്ടിടത്തിനു പിന്‍ഭാഗത്തെ പച്ചക്കറി മാര്‍ക്കറ്റില് മേല്‍ക്കൂര തകര്‍ന്ന പഴയ ഷെഡില് സ്ഥാപിച്ചത്.\nജനറേറ്റര് സ്ഥാപിച്ചയുടന് ആദ്യത്തെ രണ്ട് മാസത്തോളമാണ് പ്രവര്‍ത്തിപ്പിച്ചത്. പച്ചക്കറി മാര്‍ക്കറ്റിലെ പഴയ കെട്ടിടങ്ങളുടെ വയറിങ്ങുമായാണ് ഇത് ബന്ധിപ്പിച്ചിരുന്നത്. ഇത് കാരണം ജനറേറ്റര് പ്രവര്‍ത്തിക്കുമ്പോള് ഈ വയറുകള് വഴി പ്രവഹിച്ച വൈദ്യുതി നഗരസഭാ ഓഫീസുകള്‍ക്കൊപ്പം കെട്ടിടത്തിലെ വാടകക്ക് പ്രവര്‍ത്തിക്കുന്ന മറ്റ് സ്ഥാപനങ്ങളിലേക്കും ചെന്നു കയറി. പഴയ വയറിംങ്ങിന്റെ അപാകതയാണിതെന്ന് തിരിച്ചറിഞ്ഞതോടെയാണ് പിന്നീട് ഇതിൻറെ പ്രവർത്തനം നിശ്ചലമാക്കിയത്. ജനറേറ്റർ പ്രവർത്തിക്കാനായിക്കാനായി ഓഫീസുകൾക്ക് മാത്രമായി വീണ്ടും വയറിംങ് ചെയ്യണമെന്ന നിർദ്ദേശമുയരുകയും അതിന് ലക്ഷങ്ങൾ ചെലവാകുമെന്ന വിവരം ബന്ധപ്പെട്ടവർ റിപ്പോർട്ട് നൽകുകയും ചെയ്തതതോടെയാണ് പദ്ധതി മുടങ്ങാൻ കാരണമായത്. വയറിങ്ങിനായ ഫണ്ട് വകയിരുത്താൻ നിർവാഹമില്ലാത്തതായിരുന്നു കാരണം. ഇത്രയും ഭീമമായ തുക മുടക്കി ജനറേറ്റര് സ്ഥാപിക്കുമ്പോള് അതിനു വേണ്ട വയറിംഗ് സംവിധാനത്തിനും പദ്ധതി വെക്കാതിരുന്നതാണ് തകരാറായ വയറുകളുമായി ജനറേറ്റര് ബന്ധിപ്പിക്കാനുള്ള കാരണം. ജനറേറ്റർ മഴയും വെയിലുമേറ്റ് നശിക്കുന്നുവെന്ന് രണ്ട് വർഷം മുമ്പ് തന്നെ വാർത്തയായിരുന്നു. ഇതേതുടർന്ന് അന്നത്തെ ഭരണ നേതൃത്വം പ്ലാസ്റ്റിക് ഷീറ്റിട്ട് കെട്ടിപ്പൊതിയുകയായിരുന്നു. പിന്നീട് ഇത് വരെ ആ അവസ്ഥയിലായിരുന്ന ജനറേറ്റർ സമീപത്തെ പച്ചക്കറി മാർക്കറ്റിൻറെ കെട്ടിടം പൊളിച്ച് പണിയലോടെയാണ് പുറത്തേക്ക് മാറ്റി സ്ഥാപിച്ചിരിക്കുന്നത്. കെട്ടിത്തിൻറെ വരാന്തയിൽ വെച്ച ജനറേറ്ററിൻറെ പാതിയും പുറത്തേക്ക് തള്ളി നിൽക്കുകയാണ്. നഗരസഭാ ഓഫീസ് പ്രവർത്തിക്കുന്ന മുകളിലെ കെട്ടടിത്തിലെ മാലിന്യവും അതിൻറെ മുകളിലെ ടെറസിൽ നിന്നുള്ള മഴ വെള്ളവും പൈപ്പുകൾ വഴി പുറത്തേക്ക് വീഴുന്നത് ഈ ജനറേറ്ററിൽ വീണ ശേഷമാണ്. വെള്ളം അതിന്മേൽ തട്ടാതിരിക്കാൻ ചെറിയ പ്ലാസ്റ്റിക് ഷീറ്റ് മാത്രമാണ് വിരിച്ചിരിക്കുന്നത്. മഴയും വെയിലും കൊണ്ട് ജനറേറ്ററിൻറെ അടിഭാഗത്തെ പെയിൻറിളകി തുരുമ്പെടുത്തിട്ടുണ്ട്. ഇത്രയും പണം മുടക്കി വാങ്ങിയ ജനറേറ്റർ സൂക്ഷിക്കാൻ മേൽക്കൂരയുള്ള ഒരു ഷെഡ് പണിയാൻ പോലും അധികൃതർ ഇതുവരെ ശ്രമിച്ചിട്ടില്ല. ജനറേറ്റർ നഗരസഭക്ക് ഒരു ബാധ്യതതയായെന്ന മട്ടിലാണ് ഇപ്പോഴത്തെ അതിൻറെ കിടപ്പ്.\nരോഗിക്ക് നല്‍കിയത് പൂപ്പല് പിടിച്ച ഗുളിക – താലൂക്കാശുപത്രിയുടെ അനാസ്ഥക്കെതിരെ പരാതി നല്‍കി


mohandas complaint bindu ammini ബിന്ദു അമ്മിണി മർദ്ദിച്ച്\nബിന്ദു അമ്മിണിയെ ആക്രമിച്ച കേസിലെ പ്രതിയായ മോഹൻദാസിന്റെ കുടുംബം ഇന്ന് പൊലീസിൽ പരാതി നൽകും. കോഴിക്കോട് വെള്ളയിൽ പൊലീസിലാണ് പരാതി നൽകുന്നത്. ബിന്ദു അമ്മിണി മോഹൻദാസിനെ മർദ്ദിച്ച് പരുക്കേൽപിക്കുകയും മൊബൈൽ ഫോൺ തകർത്തെന്നുമാണ് പരാതി. മോഹൻദാസ് ബീച്ച് ജനറൽ ആശുപത്രിയിൽ ചികിത്സ തേടിയിരുന്നു. കോഴിക്കോട് ബീച്ചിൽ വച്ച് ബിന്ദു അമ്മിണിയെ ആക്രമിച്ച കേസിൽ ഇന്നലെയാണ് വെള്ളയിൽ സ്വദേശിയായ മോഹൻദാസ് അറസ്റ്റിലായത്. (mohandas complaint bindu ammini)\nആക്രമണത്തിനുള്ള കാരണം ശബരിമലയെന്ന് ബിന്ദു അമ്മിണി ആവർത്തിച്ചിരുന്നു. ട്വന്റിഫോറിനോടായിരുന്നു ബിന്ദു അമ്മിണിയുടെ പ്രതികരണം. താൻ ടാർജറ്റ് ചെയ്യപ്പെടുന്നുവെന്നും കേരളം തനിക്ക് സുരക്ഷിതമല്ലെന്നും ബിന്ദു അമ്മിണി പറഞ്ഞു. മറ്റെവിടെയെങ്കിലും അഭയം തേടി പോകാൻ ശ്രമിക്കുന്നുവെന്നും ബിന്ദു അറിയിച്ചു.\nRead Also : ‘ആക്രമണത്തിന് കാരണം ശബരിമല’; ആവർത്തിച്ച് ബിന്ദു അമ്മിണി\nഎന്നാൽ ബിന്ദു അമ്മിണി മോഹൻദാസിനെയാണ് ആക്രമിച്ചതെന്ന് ഭാര്യ റീജ പറയുന്നു. ‘എന്റെ ഭർത്താവ് ഉച്ച ആയപ്പോൾ ഭക്ഷണം കഴിച്ച ശേഷം കാറ്റുകൊള്ളട്ടെ എന്ന് പറഞ്ഞ് അവിടെ കിടന്നു. ബിന്ദു കാറുമായി വന്നിറങ്ങി. പാർക്ക് ചെയ്യുന്നതുമായി ബന്ധപ്പെട്ട് അങ്ങോടും ഇങ്ങോടും പറഞ്ഞു. ബിന്ദു അമ്മിണിയാണ് മുണ്ട് പിടിച്ച് വലിച്ചത്. മൊബൈൽ വലിച്ചെറിഞ്ഞ് പൊട്ടിച്ചു. ചെരുപ്പ് കൊണ്ട് അടിച്ചു. ഇങ്ങനെ ചെയ്താൽ ആരെങ്കിലും നോക്കി നിൽക്കുമോ?’ ആര് ആരെ ആക്രമിച്ചു എന്നത് ദൃശ്യങ്ങളിൽ കാണാമെന്ന് ബിന്ദു അമ്മിണി പറഞ്ഞു. താൻ പ്രതിരോധിക്കാൻ ശ്രമിച്ചതാണെന്നും ബിന്ദു അമ്മിണി വ്യക്തമാക്കി.\nകഴിഞ്ഞ ദിവസമായിരുന്നു സംഭവം. സുഹൃത്തുക്കൾക്കൊപ്പം ബീച്ചിലെത്തിയതായിരുന്നു ബിന്ദു അമ്മിണി. ഈ സമയത്താണ് അക്രമമുണ്ടാകുന്നത്. പാർക്കിങ്ങുമായി ബന്ധപ്പെട്ട തർക്കമാണ് പരസ്പരമുള്ള ആക്രമണത്തിലേക്കെത്തിയത്. തുടർന്ന് ബിന്ദു അമ്മിണിയുടെ പരാതിയിൽ പൊലീസ് കേസെടുത്ത് മോഹൻദാസിനെ അറസ്റ്റ് ചെയ്തു. പൊതുസ്ഥലത്തെ അടിപിടി, സ്ത്രീകൾക്കുനേരായ അതിക്രമം ഉൾപ്പെടെയുള്ള വകുപ്പുകൾ ചേർത്താണ് വെള്ളയിൽ പൊലീസ് കേസെടുത്തിരിക്കുന്നത്.\nStory Highlights : mohandas family complaint bindu ammini\nRead more on: bindu ammini | complaint


ഷൂട്ടിന് മുൻപ് തന്നെ വമ്പൻ തുകക്ക് ഇട്ടിമാണിയുടെ വിതരണാവകാശം വിറ്റു പോയി\nമോഹൻലാൽ നായകനാകുന്ന ചിത്രമാണ് ഇട്ടിമാണി മെയ്ഡ് ഇൻ ചൈന. ജിബു ജേക്കബിന്റെ സംവിധാന സഹായികൾ ആയിരുന്ന ജിബി – ജോജു ടീം ആണ് ചിത്രം സംവിധാനം ചെയ്യുന്നത്. ഏറെക്കാലത്തിനു ശേഷം മോഹൻലാൽ തൃശൂർ ഭാഷ സംസാരിക്കും എന്ന പ്രത്യേകതയും ചിത്രത്തിനുണ്ട്. ഹണി റോസ് ആണ് ചിത്രത്തിലെ നായിക. വിനു മോഹൻ, ധർമജൻ,ഹരീഷ് കണാരൻ എന്നിവരാണ് ചിത്രത്തിലെ മറ്റു പ്രധാന താരങ്ങൾ.\nചിത്രീകരണത്തിന് മുൻപ് തന്നെ റെക്കോർഡ് തുകക്ക് വിതരണാവകാശം വിറ്റു പോയിരിക്കുകയാണ്. വിദേശത്തു ലൂസിഫറിന്റെ വിതരണാവകാശം സ്വന്തമാക്കിയ ട്രൈ കളർ എന്റെർറ്റൈന്മെന്റ്സ് ആണ് വൻ തുകക്ക് ഈ ചിത്രത്തിന്റെയും വിതരണാവകാശം സ്വന്തമാക്കിയത്. യുകെ, യൂറോപ്പ്, ഏഷ്യ പസഫിക്, ആഫ്രിക്ക എന്നിവിടങ്ങളിലാണ് ട്രൈ കളര് എന്റര്‍ടൈന്മെന്റ്സ് ഇട്ടിമാണി റീലീസ് ചെയ്യുക.\nകേരളത്തിലും കേരളത്തിന് പുറത്തും ഇട്ടിമാണി ഷൂട്ട് ചെയ്യും. കുറച്ചു രംഗങ്ങൾ സിംഗപ്പൂർ ആണ് ചിത്രീകരിക്കുന്നത്. നവാഗത സംവിധായകർ തന്നെയാണ് ചിത്രത്തിന്റ തിരക്കഥയും ഒരുക്കുന്നത്. കോമഡി എന്റെർറ്റൈനെർ ആയിരിക്കും ചിത്രം. ഓണം റീലീസാണു ചിത്രം. ആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ് ചിത്രം നിർമ്മിക്കുന്നത്.\nബുദ്ധിമുട്ടുകളിലൂടെ ചാര്‍മിള!!കോണ്ടിനെന്റൽ ഭക്ഷണം കഴിച്ചു ശീലമായ നാവുകൾക്കിന്നു അരിയാഹാരം !! പുലിമുരുകനെ പുഷ്പം പോലെ കീഴടക്കി മധുരരാജാ 200 കോടി ക്ലബ്ബിൽ കയറും – സന്തോഷ് പണ്ഡിറ്റ്!! ഒരിടത്തും ഒരിക്കൽ പോലും കേബിൾ ഉപയോഗിച്ചുള്ള ഫൈറ്റ് രംഗങ്ങൾ ചെയ്തിട്ടില്ല. ചാടിയുള്ള കിക്കുകളും മറ്റും ലാൽ സാർ സ്വന്തമായി ചെയ്തതാണ്- സിൽവ അശരണർക്ക് ഭക്ഷണം വിളമ്പി പിറന്നാൾ ദിനം ആഘോഷിച്ചു നൂറിൻ ഷെരിഫ്… അന്ന് കോസ്റ്റും അസിസ്റ്റന്റ് ആയി മോഹൻലാലിന്‍റെ വസ്ത്രങ്ങൾ തയ്ച്ചു..ഇന്ന് അതെ നടനൊപ്പം സ്‌ക്രീനുകളിൽ കൈയടി വാങ്ങുന്നു ..!! ജീവപര്യന്തം പോലും 14 വര്‍ഷം… വിവാഹവാർഷികത്തിൽ ചാക്കോച്ചൻ – കുറിപ്പ് പിന്നീട് എത്രയോ സിനിമകൾ പീറ്റർ മാസ്റ്റർ ചെയ്തു.. ആദ്യം സംവിധായകന് ഫൈറ്റിനെ പറ്റി സെൻസ് വേണം ..വൈശാഖിനെ കുറിച്ചുള്ള വൈറലായ കുറിപ്പ് വായിക്കം.. ഒരുകാലത്ത് പലർക്കും ഞാനൊരു ശല്യമായിരുന്നു: പൃഥ്വിരാജ്!!! പ്രേക്ഷ ഹൃദയങ്ങള് കവര്‍ന്ന് ഇത്തിക്കര പക്കി!!!കൊച്ചുണ്ണിയും പക്കിയും അഡാര് ചിത്രങ്ങള് കാണാം!! മനം കവർന്ന ആ കുഞ്ഞു ജാനി മ്മ്‌ടെ നാട്ടുകാരിയാണ് – ഗൗരി ജി കിഷൻ!!!!! ഇനി തീയതി കുറിക്കേണ്ട താമസം – വിവാഹിതരാകാൻ തീരുമാനിച്ചു – ശ്രീനിഷ് !!!! ബാലഭാസ്‌ക്കറിന്റെയും ലക്ഷ്മിയുടെയും വിവാഹ ചിത്രങ്ങൾ!!!! കിടപ്പിലാണ്, വീട് ജപ്തി ഭീഷണിയിലും. മമ്മൂട്ടിയുടെ പേജിൽ സഹായം അഭ്യർഥിച്ചു യുവാവ്. കൈത്താങ്ങായി ഫാൻസ്


എന്താണ് ചെറിയ പെരുന്നാൾ..? ചരിത്രവും ആചാരവും അറിഞ്ഞിരിക്കാം – Media Mangalam\nഇസ്ലാമിക പുണ്യമാസമായ നോമ്പിന്റെ അവസാനദിനമാണ് ചെറിയ പെരുന്നാള് അഥവാ ഈദ് അല് ഫിത്തര് ആഘോഷിക്കുന്നത്. മുസ്ലീം മതവിശ്വാസികളാണ് ഇത് ആഘോഷിക്കുന്നത്.\nചന്ദ്രന് ദൃശ്യമാവുന്നതിന്റെ അടിസ്ഥാനത്തില് ദിവസങ്ങളില് ചെറിയ ചില മാറ്റങ്ങള് സംഭവിക്കുന്നുണ്ട്. കൂടാതെ ഈദ് അല്-ഫിത്തറും ഷവ്വാല് മാസത്തിന്റെ ആദ്യ ദിനമായി അടയാളപ്പെടുത്തുന്നതിനാല്, വിവിധ ദിവസങ്ങളില് ആണ് ഇത് ലോകമെമ്പാടും ആഘോഷിക്കപ്പെടുന്നത്.\nലോകമെമ്പാടുമുള്ള മുസ്ലിംകള് ഈദ് അല്-ഫിത്തര് ആഘോഷിക്കുന്നത് എങ്ങനെയെന്ന് നമുക്ക് നോക്കാം. ഈ കൊവിഡ് പ്രതിസന്ധിയില് പള്ളികളിലെ പ്രവേശനവും കൂട്ടപ്രാര്‍ത്ഥനയും നിയന്ത്രിച്ചിരിക്കുകയാണ്. ഈ അവസ്ഥയിലും വീട്ടിലും പ്രാര്‍ത്ഥിക്കുന്നത് എന്തുകൊണ്ട് ഫലവത്താണ്. ഈദ് ദിനത്തില് പ്രാര്‍ത്ഥനയില് പങ്കെടുക്കുകയും പ്രഭാതത്തിനുശേഷം ഒരു പ്രസംഗം നടത്തുകയും ചെയ്യുന്നു. ഭക്തര് പുതിയ വസ്ത്രം ധരിച്ച് ”ഈദ് മുബാറക്” എന്ന് പറഞ്ഞ് ആശംസകള് കൈമാറുകയും മധുരപലഹാരങ്ങള് വിതരണം ചെയ്യുന്നകയും ചെയ്യുന്നു.\nസക്കാത്ത് നല്‍കുകയും പാവപ്പെട്ടവര്‍ക്ക് അന്നദാനം നടത്തുകയും ചെയ്യുന്നുണ്ട് ഈ പുണ്യ ദിനത്തില്. ഇതോടൊപ്പം വൈവിധ്യമാര്‍ന്ന ഭക്ഷണം തയ്യാറാക്കി കുടുംബത്തിന്റേയും സുഹൃത്തുക്കളുടേയും ഒപ്പം സന്തോഷത്തോടെ കഴിക്കുന്നു. ഇസ്ലാമിന്റെ അഞ്ച് തൂണുകളിലൊന്നായ സകാത്ത് അല്ലെങ്കില് ദരിദ്രര്‍ക്ക് ദാനധര്‍മ്മം നല്‍കുന്നത് തന്നെയാണ് ചടങ്ങില് പ്രധാനപ്പെട്ടത്.\nഎന്താണ് ഈദ് – ഉല് – ഫിത്തര്?\nഈദ് അല്ലെങ്കില് ഈദ് അല്-ഫിത്തര് വിശുദ്ധ റമദാന് മാസത്തിന്റെ അവസാനത്തെ ദിനത്തെയാണ് അടയാളപ്പെടുത്തുന്നത്. ഇത് ഉപവാസം, ദയ, സല്‍കര്‍മ്മങ്ങള് എന്നിവയുടെ കാലഘട്ടമാണ്. ഒരു മാസം നീണ്ടുനില്‍ക്കുന്ന നോമ്പിന്റെ കാലാവധി അവസാനിപ്പിക്കുന്നതിനുള്ള ഒരു വിരുന്നോടെ ആരംഭിക്കുന്ന ഷവ്വാല് മാസത്തിന്റെ തുടക്കവും ഈദിലൂടെയാണ്. എന്നിരുന്നാലും, ചില മുസ്ലിംമത വിശ്വാസികള് ഷവ്വാല് മാസത്തിലും (ഈദിന് തൊട്ടടുത്ത ദിവസം) ആറ് ദിവസത്തെ ഉപവാസം ആചരിക്കുന്നു, കാരണം ഈ കാലയളവ് വര്‍ഷം മുഴുവനും ഉപവാസത്തിന് തുല്യമായി കണക്കാക്കപ്പെടുന്നു.\nഇസ്ലാമില് സല്‍പ്രവൃത്തികള്‍ക്ക് 10 തവണ പ്രതിഫലം ലഭിക്കുന്നുവെന്നതാണ് വിശ്വാസം. അതിനാല് റമദാനിലെ 30 ദിവസത്തെ നോമ്പുകാലം തന്നെ തന്നെ നാഥന് സ്വയം സമര്‍പ്പിക്കുന്നതിലൂടെ ലോകത്ത് സമാധാനവും ഐക്യവും നിലനില്‍ക്കുന്നു എന്നാണ് പറയുന്നത്.\nhistory Small Feast ആചാരവും ചരിത്രവും ചെറിയ പെരുന്നാൾ\nമുൾക്കിരീടമണിഞ്ഞ് രക്തപങ്കിലമായ യേശു ക്രിസ്തു, കാവിവസ്ത്രമണിഞ്ഞു ചിന്താവിഷ്ടനായ വിവേകാനന്ദ സ്വാമികൾ; പ്രശസ്ത ചിത്രകാരൻ ടി എൽ ജോണിൻ്റെ പെയിന്റിംഗ് എക്സിബിഷൻ ശ്രദ്ധേയമാകുന്നു\nചരക്ക് കപ്പലിൽ നിന്ന് ഉദുമ സ്വദേശിയായ യുവാവിനെ കാണാതായി; പ്രശാന്തിനെ കാണാനില്ലെന്ന് ഭാര്യയ്ക്ക് ഫോൺ സന്ദേശം


Shane Warne | ഓസ്‌ട്രേലിയൻ സ്പിൻ ഇതിഹാസം ഷെയ്ൻ വോണിന് വാഹനാപകടത്തിൽ പരിക്ക് – News18 Malayalam\nമകന് ജാക്സണോടൊപ്പം ബൈക്കില് സഞ്ചരിക്കുമ്പോഴായിരുന്നു അപകടം. ബൈക്കില് നിന്ന് തെന്നിവീണ വോണും മകനും നിസ്സാര പരിക്കുകളോടെ രക്ഷപ്പെട്ടു\nമെല്‍ബണ്: ഓസ്ട്രേലിയന് (Australia) സ്പിൻ ഇതിഹാസം ഷെയ്ന് വോണിന് (Shane Warne) വാഹനാപകടത്തില് (Accident) പരിക്ക്. മകന് ജാക്സണോടൊപ്പം ബൈക്കില് സഞ്ചരിക്കുമ്പോഴായിരുന്നു അപകടം. ബൈക്കില് നിന്ന് തെന്നിവീണ വോണും മകനും നിസ്സാര പരിക്കുകളോടെ രക്ഷപ്പെട്ടു. വോണ് തന്നെയായിരുന്നു ബൈക്കോടിച്ചത്.\nകൊറോണ വൈറസ് (Corona Virus) ഒമൈക്രോൺ (Omicron) വകഭേദം ഓസ്ട്രേലിയയിലും (Australia) സ്ഥിരീകരിച്ചിട്ടുണ്ട്. ദക്ഷിണാഫ്രിക്കയിൽ (southern Africa) നിന്നെത്തിയ രണ്ട് യാത്രക്കാർക്കാണ് പുതിയ വകഭേദം കണ്ടെത്തിയിരിക്കുന്നത്. ഓസ്ട്രേലിയൻ ആരോഗ്യമന്ത്രാലയം ഔദ്യോഗികമായി വൈറസ് ബാധയുടെ കാര്യം സ്ഥിരീകരിക്കുകയും ചെയ്തിരുന്നു.\nദക്ഷിണാഫ്രിക്കയിൽ നിന്നെത്തിയ രണ്ട് യാത്രക്കാർക്കാണ് ഇന്ന് കോവിഡിന്റെ പുതിയ വകഭേദമായ ഒമൈക്രോൺ സ്ഥിരീകരിച്ചിരിക്കുന്നത്. കൊറോണ വൈറസിന്റെ ഏറ്റവും അപകടകാരിയായ വൈറസായാണ് ലോകാരോഗ്യ സംഘടന പുതിയ വകഭേദത്തെ വിശേഷിപ്പിച്ചിരിക്കുന്നത്.\nAustraliaroad accidentshane warne


കനൽവഴികളിൽ തളരാതെ : Deepika.com Leader Page\n1957ലെ ആദ്യ കേരള മന്ത്രിസഭയിൽ അംഗമായിരുന്ന ഒരാൾ മാത്രമാണ് ഇന്നു ജീവിച്ചിരിക്കുന്നത്- കളത്തിപ്പറന്പിൽ രാമൻ ഗൗരിയമ്മ എന്ന കെ.ആർ. ഗൗരിയമ്മ. കേരളരാഷ്‌ട്രീയത്തിൽ നിരവധി ഉയർച്ചതാഴ്ചകൾ കണ്ട ഗൗരിയമ്മയ്ക്കു നൂറു വയസ് തികയുകയാണ്. ജന്മശതാബ്ദി ആഘോഷങ്ങൾ ഇന്ന് ആലപ്പുഴ ശക്തി ഓഡിറ്റോറിയത്തിൽ നടക്കും.\n1919 ജൂലൈ 14ന് ആലപ്പുഴ ജില്ലയിലെ പട്ടണക്കാട് ഗ്രാമത്തിൽ രാമൻ-പാർവതി ദന്പതികളുടെ മകളായാണു ഗൗരിയമ്മയുടെ ജനനം. മലയാള മാസത്തിലെ കണക്കനുസരിച്ച് മിഥുനത്തിലെ തിരുവോണനാളിൽ. അതുകൊണ്ടാണ് ഇന്ന് ആഘോഷം. തുറവൂർ തിരുമല ദേവസ്വം സ്കൂളിലും ചേർത്തല ഇംഗ്ലീഷ് സ്കൂളിലുമായിട്ടായിരുന്നു ഗൗരിയമ്മയുടെ സ്കൂൾ വിദ്യാഭ്യാസം. എറണാകുളം മഹാരാജാസ് കോളജിലും സെന്‍റ് തെരേസാസിലുമായി ബിരുദപഠനം. തുടർന്ന് തിരുവനന്തപുരം ഗവണ്‍മെന്‍റ് ലോ കോളജിൽ നിയമബിരുദം. കമ്യൂണിസ്റ്റ് പ്രസ്ഥാനത്തിലൂടെ പൊതുപ്രവർത്തന രംഗത്തേക്ക്. സ്ത്രീകൾക്കു വലിയ പ്രാതിനിധ്യമില്ലാതിരുന്ന കേരള രാഷ്‌ട്രീയത്തിൽ സ്വന്തമായ ഇടം നേടി.\n1952 ലും 54 ലും തിരുകൊച്ചി നിയമസഭയിലേക്കു തെരഞ്ഞെടുക്കപ്പെട്ടു. 1957 ൽ കേരളത്തിലെ ആദ്യത്തെ കമ്യൂണിസ്റ്റ് മന്ത്രിസഭയിൽ റവന്യു മന്ത്രിയായി. ഇക്കാലത്തായിരുന്നു പ്രമുഖ കമ്യൂണിസ്റ്റ് നേതാവും മന്ത്രിയുമായിരുന്ന ടി.വി. തോമസുമായുള്ള വിവാഹം. തുടർന്ന് 1967,1980, 1987 വർഷങ്ങളിൽ നിലവിൽവന്ന ഇടതുപക്ഷ മന്ത്രിസഭകളിലും അംഗമായി. മുഖ്യമന്ത്രിസ്ഥാനത്തേക്കു ഗൗരിയമ്മയെ സിപിഎം പരിഗണിക്കുന്നതായി ഒരിക്കൽ കേട്ടിരുന്നു. എന്നാൽ, 1994ൽ സിപിഎമ്മിൽനിന്നു പുറത്താക്കപ്പെട്ടു. തുടർന്ന് ജനാധിപത്യ സംരക്ഷണ സമിതി (ജെഎസ്എസ്) എന്ന പാർട്ടി രൂപീകരിച്ചു. പിന്നീടു ജെഎസ്എസ് യുഡിഎഫിന്‍റെ ഘടക കക്ഷിയാകുകയും 2001 ലെ യുഡിഎഫ് മന്ത്രിസഭയിൽ കൃഷിമന്ത്രിയാകുകയും ചെയ്തു.\nമികച്ച മന്ത്രിയെന്നും ഭരണാധിപയെന്നും പേരെടുത്തിട്ടുള്ള ഗൗരിയമ്മ ആലപ്പുഴ ചാത്തനാട്ടുള്ള കളത്തിപ്പറന്പിൽ വീടിന്‍റെ സ്വീകരണമുറിയിലിരുന്നു ദീപികയോടു മനസു തുറന്നു. അടുപ്പക്കാർ കുഞ്ഞമ്മ എന്നു വിളിക്കുന്ന ഗൗരിയമ്മ കുട്ടിക്കാലവും പൊതുപ്രവർത്തന- രാഷ്‌ട്രീയ ജീവിതത്തിലെ പ്രധാന സംഭവങ്ങളുമെല്ലാം ഈ നൂറാം വയസിലും ഇന്നലെ നടന്നതുപോലെ ഓർമിക്കുന്നു.\nഞങ്ങൾ പത്തുപേരായിരുന്നു. അഞ്ച് ആണും അഞ്ച് പെണ്ണും. ഏഴാമതായാണ് ഞാൻ ജനിച്ചത്. ഞാൻ അച്ഛന്‍റെ അരുമയായിരുന്നു. ആരെങ്കിലും വന്നാൽ അച്ഛൻ ഗൗരിയമ്മാൾ എന്നു നീട്ടിവിളിക്കും. ഞാൻ അഭിമാനത്തോടെ ഉച്ചത്തിൽ വിളികേൾക്കും. അച്ഛന്‍റെ വിളികേട്ട് വീട്ടിൽ വരുന്നവരും എന്നെ അങ്ങനെ വിളിച്ചുതുടങ്ങി. അതോടെ ഞാൻ വാശിപിടിച്ചു, എല്ലാവരും എന്നെ ഗൗരിയമ്മാൾ എന്നു വിളിക്കണം. ആരെങ്കിലും ഗൗരിയെന്നു വിളിച്ചാൽ ഞാൻ വിളികേൾക്കില്ല. എന്നാൽ, എത്ര പറഞ്ഞിട്ടും അമ്മ മാത്രം അങ്ങനെ വിളിച്ചില്ല. അമ്മയ്ക്ക് ഗൗരിയെന്നു വിളിക്കാനായിരുന്നു ഇഷ്ടം. അച്ഛനെ കുറ്റവും പറയും, എന്നെ കൊഞ്ചിച്ചു വഷളാക്കിയെന്നൊക്കെ. ഒടുവിൽ അമ്മ മാത്രം ഗൗരിയെന്നു വിളിച്ചോട്ടെയെന്നും ബാക്കിയുള്ളവർ ഗൗരിയമ്മാൾ എന്നു വിളിക്കുമെന്നും പറഞ്ഞ് അച്ഛൻ പ്രശ്നം പരിഹരിച്ചു.\nഅച്ഛന് എന്നെ പഠിപ്പിച്ച് വലിയ ഗവണ്‍മെന്‍റ് ഉദ്യോഗസ്ഥയാക്കണമെന്നു വലിയ ആഗ്രഹമായിരുന്നു. പുസ്തകങ്ങളും പത്രങ്ങളുമെല്ലാം ഉച്ചത്തിൽ വായിക്കാൻ പഠിപ്പിച്ചു. പെണ്‍കുട്ടികൾ പഠിക്കണമെന്നും ഉന്നത സ്ഥാനങ്ങളിലെത്തണമെന്നുമുള്ള നിലപാടായിരുന്നു അച്ഛന്.\nപൊതുരംഗത്തേക്കുള്ള കടന്നുവരവിന് അടിത്തറ പാകിയത് അച്ഛനും അച്ഛന്‍റെ ചിന്തകളുമാണെന്നു പറയാം. വൈക്കം സത്യഗ്രഹം ഉൾപ്പെടെ പല സമരങ്ങളിലും പങ്കെടുത്തിട്ടുള്ള അച്ഛൻ കമ്യൂണിസ്റ്റ് ആയിരുന്നില്ല. എന്നാൽ, വീടിന്‍റെ ചുമരിൽ തൂക്കിയിരുന്ന ചിത്രങ്ങളിൽ ലെനിന്‍റെ പടവും ഉണ്ടായിരുന്നു. ഓർമവച്ചകാലം മുതൽ വീട്ടിൽ അനീതിക്കെതിരായ പോരാട്ടങ്ങളും സംഭാഷണങ്ങളുമുണ്ടായിരുന്നു. കുമാരനാശാനുൾപ്പെടെ അക്കാലത്തെ പ്രമുഖർ അച്ഛനെ കാണുന്നതിനായി വീട്ടിൽ വരികയും താമസിക്കുകയും ചെയ്തിട്ടുണ്ട്. മുന്തിരിയും കൽക്കണ്ടവുമായി അവരെ കാണാൻ ആളുകൾ എത്തിയിരുന്നതും ചെറിയ ഓർമയുണ്ട്.\nഞങ്ങളുടെ നാട്ടിൻപുറത്തു പാവപ്പെട്ടവരെയെല്ലാം സഹായിക്കുന്നതിന് അച്ഛൻ മുൻപന്തിയിലുണ്ടായിരുന്നു. ആശുപത്രി-വിവാഹ ആവശ്യങ്ങൾക്കെല്ലാം അച്ഛൻ അവരെ സഹായിച്ചു. പറന്പിൽ തെങ്ങും പാടത്ത് നെല്ലും നോക്കുന്നതിനിടെ കുടികിടപ്പുകാർ പട്ടിണിയാണോ എന്നും അച്ഛൻ അന്വേഷിച്ചിരുന്നു. അച്ഛന്‍റെ സ്നേഹവും കരുതലും കുട്ടിക്കാലം മുതൽ എന്നെ വല്ലാതെ സ്വാധീനിച്ചിട്ടുണ്ട്.\nസ്ത്രീകൾക്കു ശക്തിപകർന്ന വിദ്യാഭ്യാസം?\nസ്ത്രീകൾക്കു വിദ്യാഭ്യാസം ലഭിക്കാതിരുന്ന ഒരു ഭൂതകാലമാണു നമുക്കുള്ളത്. ഇന്ന് ആ സ്ഥിതിക്കു വലിയ മാറ്റം വന്നിരിക്കുന്നു. പെണ്‍കുട്ടികൾക്ക് ഇന്നു നല്ല വിദ്യാഭ്യാസം ലഭിക്കുന്നതിന്‍റെ മാറ്റം സമൂഹത്തിൽ പ്രകടമാണ്. പ്രാഥമിക വിദ്യാഭ്യാസം നേടുക മാത്രമല്ല, ദേശീയ തലത്തലുള്ള വലിയ പരീക്ഷകളിൽ പോലും ഇന്നു കേരളത്തിലെ പെണ്‍കുട്ടികൾ ഒന്നാം സ്ഥാനത്തുണ്ട്. ഇതെല്ലാം വിദ്യാഭ്യാസത്തിലൂടെയുള്ള സാമൂഹ്യ-സാംസ്കാരിക പുരോഗതിയുടെ ഭാഗമാണ്. സ്ത്രീകൾ മാത്രമല്ല പുരുഷന്മാരും വിദ്യാഭ്യാസത്തിലൂടെയുള്ള സാമൂഹ്യപുരോഗതിയിൽ കണ്ണികളാണ്.\nഅധികാരത്തിലുണ്ടായിരുന്നപ്പോൾ സ്ത്രീസമൂഹത്തിനു വേണ്ടി ചെയ്യാൻ കഴിയുന്നതെല്ലാം ചെയ്തിട്ടുണ്ട്. രാഷ്‌ട്രീയപ്രവർത്തനം ജനസേവനമായിട്ടേ ഞാൻ കണക്കാക്കിയിട്ടുള്ളൂ. എന്നാൽ ഇന്നു സ്ത്രീകൾ സുരക്ഷിതരാണെന്ന അഭിപ്രായമില്ല. കമ്യൂണിസ്റ്റ് പാർട്ടിയിൽ ചേരുന്പോൾ എനിക്കു 22 വയസാണ്. അന്നു സ്ത്രീകൾക്കു പൊതുരംഗത്ത് നല്ല ആദരവ് ലഭിച്ചിരുന്നു.\nകേരം തിങ്ങും കേരളനാട്ടിൽ?\nകേരം തിങ്ങും കേരള നാട്ടിൽ കെ.ആർ. ഗൗരി ഭരിച്ചീടും എന്നായിരുന്നു 1987ലെ തെരഞ്ഞെടുപ്പിലെ സിപിഎം മുദ്രാവാക്യം. എന്നാൽ മുഖ്യമന്ത്രി ആകുമെന്നു പ്രചരിപ്പിച്ചശേഷം രണ്ടു തവണയും സിപിഎം ഗൗരിയമ്മയെ തഴഞ്ഞു.\nഇതേക്കുറിച്ചുള്ള ചോദ്യത്തിനും ഗൗരിയമ്മയ്ക്കു വ്യക്തമായ മറുപടിയുണ്ട്. കമ്യൂണിസ്റ്റു പാർട്ടി പലപ്പോഴും സമ്മതിക്കും, നന്പൂതിരി സമ്മതിക്കുവോ... എന്നായിരുന്നു ഗൗരിയമ്മയുടെ മറുചോദ്യം. പാർട്ടിയിൽനിന്നു ഞാൻ സ്വയം പോന്നതല്ല, എന്നെ തള്ളിക്കളഞ്ഞതാണ്. ഞാനിപ്പോൾ പാർട്ടിയിൽ ഇല്ല. ഗൗരിയമ്മ മുഖം കുനിച്ചു.


ദേവസ്വം ബോർഡിൽ സാമ്പത്തിക പ്രതിസന്ധി; ക്ഷേത്രങ്ങളിലെ പാത്രങ്ങൾ വിൽക്കാൻ തീരുമാനം – Veekshanam\nതിരുവനന്തപുരം: കോവിഡ് കാല നിയന്ത്രണങ്ങളുടെ ഭാഗമായി ക്ഷേത്രങ്ങൾ അടച്ചിട്ടതോടെ വരുമാനം നിലച്ച പശ്ചാത്തലത്തിൽ പുതിയ തീരുമാനവുമായി തിരുവിതാംകൂർ ദേവസ്വം ബോർഡ്. പണം കണ്ടെത്താന് ക്ഷേത്രങ്ങളിലെ നിത്യോപയോഗത്തിനുള്ളതല്ലാത്ത പാത്രങ്ങള് ഉള്‍പ്പെടെ വില്‍ക്കാനാണ് തീരുമാനം. സാമ്പത്തിക പ്രതിസന്ധി മറികടക്കുന്നതുവരെ പുതിയ നിയമനങ്ങൾ പരിമിതപ്പെടുത്താനും തീരുമാനിച്ചു. മണ്ഡലകാലത്ത് ശബരിമലയില്‍നിന്നു ലഭിക്കുന്ന പണമായിരുന്നു പ്രധാന വരുമാന സ്രോതസ്സ്. എന്നാൽ കോവിഡ് പ്രതിസന്ധി കാരണം കഴിഞ്ഞ മണ്ഡലകാലത്ത് കാര്യമായ വരുമാനം കിട്ടിയില്ല. മാസപൂജ സമയത്തും മുന്‍വര്‍ഷങ്ങളിലേത് പോലെ ഭക്തര് എത്തുന്നില്ല. അതുകൊണ്ടാണ് മറ്റു രീതികളില് പണം കണ്ടെത്തുന്നതെന്ന് ദേവസ്വം ബോര്‍ഡ് പ്രസിഡന്റ് എൻ. വാസു വ്യക്തമാക്കി. കാണിക്കയായി കിട്ടിയ സ്വർണത്തിന്റെ കണക്കെടുപ്പ് അവസാനഘട്ടത്തിലാണ്. 500 കിലോയിൽ താഴെ സ്വർണമേ ക്ഷേത്രങ്ങളിൽ ഉണ്ടാകൂ എന്നാണ് പ്രാഥമിക വിലയിരുത്തല്. വരുമാന ചോർച്ച തടയാൻ പരിശോധനകൾ ശക്തമാക്കും. ശബരിമലയിലെ വെൽച്വൽ ക്യൂവിന്റെ ചുമതല പൊലീസില്‍നിന്നു ഏറ്റെടുക്കാൻ തൽക്കാലം ആലോചനയില്ല. അതേസമയം, നിലവിലുള്ള ജീവനക്കാരെ പിരിച്ചുവിടുന്നുവെന്ന പ്രചാരണം അടിസ്ഥാന രഹിതമാണെന്നും അദ്ദേഹം പറഞ്ഞു.


7 May 2019 12:27 PM GMT\nകുഞ്ഞു പിറന്ന സന്തോഷത്തിലാണ് ഹാരി രാജകുമാരനും ഡച്ചസ് ഓഫ് സക്‌സസ് മേഗന് മാര്‍ക്കലും. മെയ് 6-ന് പുലര്‍ച്ചെ 5.26-നാണ് ഹാരി-മേഗന് ദമ്പതികള്‍ക്ക് ആണ്‍കുഞ്ഞു ജനിക്കുന്നത്. എലിസബത്ത് രാജ്ഞിയുടെ പേരക്കുട്ടികളുടെ മക്കളില് എട്ടാമത്തെ കുഞ്ഞും 7-ാം കിരീടവകാശിയുമാണ് ഹാരി-മേഗന് ദമ്പതികളുടെ കുഞ്ഞു രാജകുമാരന്. കുഞ്ഞിനു എന്ത് പേര് നല്‍കുമെന്നു ഇതുവരെ തീരുമാനിച്ചിട്ടില്ലെന്നും ഹാരി മാധ്യമങ്ങളോട് പറഞ്ഞു.\nസക്‌സസ് റോയല് പങ്കുവെച്ച ഇന്‍സ്റ്റാ ഗ്രാം പോസ്റ്റിലൂടെയാണ് ഇരുവര്‍ക്കും ആണ്‍കുഞ്ഞു പിറന്നത് ലോകമറിഞ്ഞത്. ഡ്യൂക്ക് ഓഫ് സക്‌സസിനും ഡച്ചസ് ഓഫ് സക്‌സസിനും ആണ്‍കുഞ്ഞു പിറന്നെന്നും, അമ്മയും കുഞ്ഞും സുഖമായിരിക്കുന്നെന്നും പോസ്റ്റില് പറയുന്നു. എല്ലാവരുടെയും പ്രാര്‍ത്ഥനയ്ക്കും പിന്തുണയ്ക്കും ഇരുവരും നന്ദി അറിയിക്കുന്നെന്നും കൂടുതല് വിവരങ്ങള് വരും ദിവസങ്ങളില് അറിയിക്കുമെന്നും കുറിപ്പില് പറയുന്നു. സങ്കല്‍പ്പിക്കാന് പോലും സാധിക്കാത്ത അത്ഭുതകരമായ അനുഭവമാണിതെന്നും ഭാര്യയെയും സ്ത്രീകളെയും കുറിച്ച് നല്ല വാക്കുകള് പറഞ്ഞാണ് ഹാരി രാജകുമാരന് മാധ്യമങ്ങളെ കണ്ടത്.\nRead More : സത്യത്തില് ശ്രീനിവാസന് ഇങ്ങനെ തന്നെയായിരുന്നു; മധ്യവര്‍ഗ മലയാളിയുടെ മനസ്സാക്ഷി സൂക്ഷിപ്പുകാരന്\ninstagram Prince Harry social wire Viral news


അഹിന്ദുക്കള്‍ക്ക് ക്ഷേത്ര പ്രവേശനത്തിന് അനുമതി നല്‍കണമെന്ന് അജയ് തറയില്\nവിഗ്രാഹാരാധനയില് വിശ്വസിക്കുന്നവര്‍ക്ക് ക്ഷേത്ര പ്രവേശനത്തിന് അനുമതി നല്‍കണമെന്ന് തിരുവിതാം കൂര് ദേവസ്വം ബോര്‍ഡ് അംഗം അജയ് തറയില്. ഇതിനായി 1952ലെ ദേവസ്വം ബോര്‍ഡ് നിയമം ഭേദഗതി ചെയ്യണമെന്നും..\nവിഗ്രാഹാരാധനയില് വിശ്വസിക്കുന്നവര്‍ക്ക് ക്ഷേത്ര പ്രവേശനത്തിന് അനുമതി നല്‍കണമെന്ന് തിരുവിതാംകൂര് ദേവസ്വം ബോര്‍ഡ് അംഗം അജയ് തറയില്. ഇതിനായി 1952ലെ ദേവസ്വം ബോര്‍ഡ് നിയമം ഭേദഗതി ചെയ്യണമെന്നും അജയ് തറയില് ആവശ്യപ്പെട്ടു. ഇക്കാര്യം ദേവസ്വം ബോര്‍ഡില് ചര്‍ച്ചക്ക് വെക്കുമെന്നും അജയ് തറയില് മീഡിയവണിനോട് പറഞ്ഞു.\nതിരുവിതാംകൂര് ദേവസ്വംബോര്‍ഡ് ക്ഷേത്രങ്ങളില് ഇന്ന് പ്രവേശനം അനുവദിച്ചിട്ടുള്ളത് ഹിന്ദുക്കള്‍ക്കും ഹിന്ദുമതവിശ്വാസിയെന്ന് എഴുതി നല്‍കുന്നവര്‍ക്കും മാത്രമാണ്. അതുകൊണ്ട് തന്നെ നിലവിലെ ഉത്തരവ് പരിഷ്കരിക്കണമെന്ന് അജയ് തറയില് മീഡിയ വണിനോട് പറഞ്ഞു. വിഷയം പൊതു സമൂഹത്തില് ചര്‍ച്ചയാവണം. അതിന് ശേഷം ഇക്കാര്യം ദേവസ്വം ബോര്‍ഡില് അവതരിപ്പിക്കും. ദേവസ്വം ബോര്‍ഡ് പ്രസിഡന്റും മറ്റ് മെന്പറും പൂര്‍ണ പിന്തുണ നല്‍കുമെന്നാണ് പ്രതീക്ഷിക്കുന്നത്.\nഹിന്ദുമതത്തില് വിശ്വസിക്കുന്നുവെന്ന പ്രതിജ്ഞാപത്രം ഒരു വ്യക്തി നല്‍കുന്നത് പരോക്ഷമായ മതപരിവര്‍ത്തനമാണ്. മത പരിവര്‍ത്തനത്തെ പ്രോത്സാഹിപ്പിക്കുന്നത് ദേവസ്വം ബോര്‍ഡിന്റെ ചുമതലയല്ലെന്നും അജയ് തറയില് പറഞ്ഞു. എന്നാല് ഇത് സംബന്ധിച്ച് അനാവശ്യ വിവാദമാണ് നടക്കുന്നെതെന്നായിരുന്നു മന്ത്രി കടകം പള്ളി സുരേന്ദ്രന്‍റെ പ്രതികരണം. ചര്‍ച്ച ചെയ്ത് തീരുമാനമെടുക്കുമെന്ന് പ്രയാര് ഗോപാല കൃഷ്ണനും പ്രതികരിച്ചു.


Explained | സിറ്റി ബാങ്ക് അബദ്ധത്തില് കൈമാറിയത് 6,554 കോടി രൂപയോളം; ബാങ്ക് ഇടപാടിൽ ശ്രദ്ധിക്കേണ്ട കാര്യങ്ങൾ എന്തൊക്കെ? | Citibank just sent some lenders 900 million dollars by mistake – News18 Malayalam\nതങ്ങളുടേതല്ലാത്ത പണം അക്കൗണ്ടിലേക്ക് വരുമ്പോൾ, അത് തികച്ചും അറിവില്ലാത്ത ഒരു അക്കൗണ്ട് നമ്പറിൽ നിന്നുകൂടി ആകുമ്പോൾ അത് നിങ്ങളുടെ ബാങ്കിന്റെ ശ്രദ്ധയിൽപ്പെടുത്താൻ മറക്കരുത്.\nLast Updated : March 02, 2021, 20:31 IST\nബാങ്ക് ഇടപാടുകളിൽ വരുന്ന പാളിച്ചകൾ കേട്ടുകേൾവിയുള്ള സംഭവം തന്നെയാണ്. ചെറിയ തുകകൾക്ക് പകരം വൻ തുക ബാങ്കുകാർ അവരുടെ വായ്പക്കാർക്ക് കൊടുത്താലോ? അതേ, കോസ്മെറ്റിക് കമ്പനിയായ റെവ് ലോണിന്റെ വായ്പ ഏജന്റായി പ്രവർത്തിക്കുന്ന ആഗോള ബാങ്കിംഗ് ഭീമൻ സിറ്റി ബാങ്കിനാണ് പുതിയൊരു അബദ്ധം പറ്റിയിരിക്കുന്നത്. കമ്പനി അവരുടെ വായ്പക്കാർക്ക് 900 മില്ല്യൺ ഡോളർ ആണ് കൈമാറിയിരിക്കുന്നത്, അതായത് ഏകദേശം 6,554 കോടി രൂപ.\nറെവ് ലോണും അവരുടെ വായ്പാക്കാരും തമ്മിലുള്ള ഏജന്റായി പ്രവർത്തിക്കുകയായിരുന്നു സിറ്റി ബാങ്ക്. വായ്പക്കാർക്ക് കൈമാറിയ 900 മില്ല്യൺ ഡോളറിൽ 500 മില്ല്യൺ ഡോളർ സിറ്റി ബാങ്കിന് വീണ്ടെടുക്കാൻ കഴിയില്ലെന്ന് യു എസ് കോടതി വിധിച്ചതോടെ ബാങ്ക് കുഴഞ്ഞിരിക്കുകയാണ്. പണം അബദ്ധത്തിൽ കൈമാറിയതാണെന്നും അത് തിരികെ ലഭിക്കാൻ നടപടി വേണമെന്നും ആവശ്യപ്പെട്ട് കഴിഞ്ഞ ഓഗസ്റ്റിൽ സിറ്റി ബാങ്ക് കോടതിയെ സമീപിച്ചിരുന്നു.\nബാങ്കിംഗ് ചരിത്രത്തിലെ ഏറ്റവും വലിയ മണ്ടത്തരമണ് ഇതെന്ന് കോടതി വരെ വിശേഷിപ്പിച്ചിരുന്നു. വായ്പയുടെ പലിശ ഇനത്തിൽ വെറും എട്ട് മില്ല്യൺ ഡോളർ നൽകേണ്ടയിടത്താണ് ബാങ്കിന് ഇങ്ങനെയൊരു അബദ്ധം പറ്റിയിരിക്കുന്നത്. അബദ്ധങ്ങൾ ആർക്കും സംഭവിക്കാം, എന്നാൽ ഇങ്ങനെയൊരു അബദ്ധം എനിക്കോ നിങ്ങൾക്കോ ആണ് സംഭവിക്കുന്നതെങ്കിലോ? എന്തു ചെയ്യുമെന്ന് നിങ്ങൾ ചിന്തിച്ചിട്ടുണ്ടോ?\nഇത്രയും വലിയൊരു തുക തെറ്റായ ബെനഫിഷ്യറിയിലേക്ക് അയയ്ക്കാൻ കഴിയുമോ?\nഇങ്ങനെ ഒരു സംശയം എല്ലാവർക്കും ഉണ്ടാകും. ഇത്രയും ഭീമമായ തുക മറ്റൊരാൾക്ക് എങ്ങനെ അയയ്ക്കാൻ കഴിയും. സാധാരണ സാഹചര്യത്തിൽ ഇങ്ങനെയൊരു തെറ്റ് ഒരിക്കലും സംഭവിക്കാൻ പാടുള്ളതല്ല. പണമിടപാട് നടത്തുമ്പോൾ അത് അയയ്ക്കുന്നയാൾ അംഗീകരിക്കുകയും ഗുണഭോക്താവിന്റെ വിവരങ്ങൾ എല്ലാം കൃത്യമായി നൽകിയിരിക്കുന്നു എന്ന് ഉറപ്പ് വരുത്തുകയും ചെയ്യേണ്ടതുണ്ട്.\nഅക്കൗണ്ട് നമ്പറുകളും ഐ എഫ് എസ് സി കോഡുകളുമാണ് ഇതിൽ മുഖ്യം. പണം അയയ്ക്കുന്നതിന് മുമ്പായി അത് ക്രോസ് - ചെക്ക് ചെയ്യുകയാണ് അവസാന പടിയായി ചെയ്യേണ്ടത്. അയച്ച് കഴിഞ്ഞാൽ, ശേഷം അയയ്ക്കുന്നയാൾക്ക് ഒരു രസീത് ലഭിക്കുകയും ചെയ്യും. ഇങ്ങനെയുള്ള സുരക്ഷാ സംവിധാനങ്ങൾ ഉണ്ടെങ്കിലും ഇതിനെല്ലാം വിപരീതമായി ചില കേസുകൾ സംഭവിച്ചേക്കാം. അതിൽ ഒന്നാണ് സിറ്റി ബാങ്കിന് സംഭവിച്ചതും.\nവിവാദങ്ങളിൽ മന്ത്രി മേഴ്സിക്കുട്ടിയമ്മ ജാഗ്രത കാണിച്ചില്ലെന്ന്; മുകേഷ് പാർട്ടിക്ക് ഗുണം ചെയ്തില്ലെന്നും ജില്ലാ\nസെക്രട്ടറിയേറ്റ് യോഗത്തിൽ വിമർശനം\nബാങ്ക് ഒരു തെറ്റായ പണമിടപാട് നടത്തിയാൽ എന്ത് ചെയ്യും?\nഇങ്ങനെ സംഭവിക്കുന്ന സാഹചര്യങ്ങളിൽ, ബാങ്ക് ഉടൻ തന്നെ അവരുടെ എസ്ഒപി (സ്റ്റാൻഡാർഡ് ഓപ്പറേറ്റിംഗ് പ്രൊസീഡിയർ) ആരംഭിക്കുന്നു. പണം ലഭിച്ച സ്വീകർത്താവിനെ ഇത് അറിയിക്കുകയും തുടർന്ന് ഇടപാട് തിരിച്ചെടുക്കാനുള്ള അഭ്യർത്ഥനകൾ നടത്തുകയും ചെയ്യുന്നു. എന്നാൽ, പണം ലഭിച്ചയാൾ അത് തിരിച്ച് തരാൻ വിസമ്മതിക്കുകയാണെങ്കിൽ, തുടർന്ന് ചെയ്യേണ്ട കാര്യങ്ങളെക്കുറിച്ച് ബാങ്കിന് നിയമ നടപടികൾ തേടാവുന്നതാണ്. പൊലീസിന് പരാതി നൽകുന്നതും കോടതിയിൽ കേസ് സമർപ്പിക്കുന്നതുമൊക്കെ ഇതിൽ ഉൾപ്പെടുത്താം.\nഉപഭോക്താവിന് ഇത്തരത്തിലുള്ള തെറ്റ് സംഭവിക്കുകയാണെങ്കിൽ എന്ത് ചെയ്യാം?\nഒരു ഉപഭോക്താവ് തെറ്റായ രീതിയിൽ ബെനഫിഷ്യറി നൽകുകയും തുടർന്ന് ആ അക്കൗണ്ടിലേക്ക് പണം അയയ്ക്കുകയും ചെയ്യുന്ന കേസുകളും നിരവധി ഉണ്ട്. ഇത്തരത്തിലുള്ള സാഹചര്യത്തിൽ, ബാങ്ക് അതിന്റെ ഉടമ നൽകുന്ന വിവരങ്ങൾ അതേ പടി പാലിച്ചിരിക്കുന്നതിനാൽ ഉത്തരവാദിത്തം മുഴുവൻ ഉപഭോക്താവിനാണ്. പണം തിരികെ ലഭിക്കണമെങ്കിൽ ഉപഭോക്താവ് ആ അക്കൗണ്ട് ഉടമയെ കോൺടാക്ട് ചെയ്യേണ്ടതുണ്ട്. പണം തിരികെ ലഭിക്കാത്ത അവസ്ഥ വരികയാണെങ്കിൽ നിയമ നടപടി തേടുകയാണ് ചെയ്യേണ്ടത്.\nഇത്തരത്തിലുള്ള അവസ്ഥകൾ പരമാവധി ഒഴിവാക്കുന്നതിനായി ബെനഫിഷ്യറിയുടെ അക്കൗണ്ട് വിശദാംശങ്ങൾ കൃത്യമായി പരിശോധിക്കുകയാണ് ചെയ്യേണ്ടത്.\nനിങ്ങൾ ഒരു തെറ്റായ പണമിടപാട് നടത്തിയാൽ എന്ത് ചെയ്യും?\nപണമടയ്ക്കുന്ന ഉപഭോക്താവ് തെറ്റായ വിവരങ്ങൾ നൽകുകയും നിങ്ങൾ ആ അക്കൗണ്ടിലേക്ക് പണം നിക്ഷേപിക്കുകയും ചെയ്താൽ, പണം അടയ്ക്കുന്ന ഉപഭോക്താവിന്റെ അഭ്യർത്ഥനയിൽ, പണം നൽകുന്ന ബാങ്ക് പണം ലഭിച്ചിരിക്കുന്ന ബാങ്കിലേക്ക് കാരണം ചോദിച്ച് പണം തിരിച്ച് നൽകുന്നതിനായുള്ള അഭ്യർത്ഥന അയച്ചേക്കാം.\nബെനഫിഷ്യറിയുടെ അക്കൗണ്ടിൽ പണം ലഭിച്ചാൽ, അവരുടെ ബാങ്ക് ആ പണം തിരികെ നൽകുന്നതായിരിക്കും. എന്നിരുന്നാലും, പണം അടയ്ക്കുന്നതിൽ വ്യക്തമായ പൊരുത്തക്കേടുകൾ ഇല്ലെങ്കിൽ (അക്കൗണ്ട് നമ്പറും പേരിൽ വരുന്ന തെറ്റും) ബെനഫിഷ്യറിയുടെ ബാങ്ക് പണം തിരികെ നൽകില്ല. ഇത്തരത്തിലുള്ള തീരുമാനം എടുക്കുന്നതിന് മുമ്പായി ബാങ്ക് ബെനഫിഷ്യറിയോട് കാര്യങ്ങൾ ചോദിച്ച് മനസ്സിലാക്കുകയും ചെയ്യും.\nതെറ്റായ പണം നിങ്ങളുടെ അക്കൗണ്ടിലേക്ക് വരികയാണെങ്കിൽ എന്ത് ചെയ്യും?\nഇങ്ങനെയുള്ള സന്ദർഭത്തിൽ നിങ്ങൾ തീർച്ചയായും ആ പണം തിരികെ ഉടമയ്ക്ക് നൽകേണ്ടതാണ്. തങ്ങളുടേതല്ലാത്ത പണം അക്കൗണ്ടിലേക്ക് വരുമ്പോൾ, അത് തികച്ചും അറിവില്ലാത്ത ഒരു അക്കൗണ്ട് നമ്പറിൽ നിന്നുകൂടി ആകുമ്പോൾ അത് നിങ്ങളുടെ ബാങ്കിന്റെ ശ്രദ്ധയിൽപ്പെടുത്താൻ മറക്കരുത്.\nFirst published: March 02, 2021, 20:31 IST\nbankbank accountBank account fraud